year
stringclasses 2
values | id
stringlengths 1
3
| intro
stringlengths 53
1.08k
⌀ | main
stringlengths 303
6.4k
⌀ | summary
stringlengths 51
406
⌀ |
|---|---|---|---|---|
2022 | 49 | Þörf fyrir fjárhagsstuðning hefur aukist í Eyjafirði. Velferðarsjóður Eyjafjarðar var stofnaður til að bregðast við þessari auknu eftirspurn. | Hjálparsamtök við Eyjafjörð hafa sameinast um að stofna velferðarsjóð sem á að bregðast við aukinni þörf fyrir fjárhagsaðstoð.
Þörf fyrir fjárhagsstuðning af hendi hjálparsamtaka í Eyjafirði hefur aukist mikið og það sem af er ári hefur jafn miklu verið úthlutað og gert var allt síðasta ár. Sigríður M. Jóhannsdóttir, formaður nýstofnaðs Velferðarsjóðs Eyjafjarðar segir að ýmislegt spili þar inn í.
Það er bara hækkun á húsaleigu og hækkun á öllum matvörum og bensíni og annað sem veldur því að fólk bara á örorkubótum nær ekki endum saman.
Velferðarsjóður Eyjafjarðar var stofnaður til að bregðast við þessari auknu þörf. Hann er formlegur samstarfsvettvangur Hjálparstarfs kirkjunnar, Hjálpræðishersins á Akureyri, Mæðrastyrksnefndar Akureyrar og Rauða krossins við Eyjafjörð. Markmiðið er að sjóðurinn starfi allt árið og safni fjármunum til að veita fjölskyldum og einstaklingum sem á þurfa að halda styrki af ýmsum toga.
Borga skólagjöld og svoleiðis ef fólk er í framhaldsskólum sem er að byggja sig upp til dæmis íþróttastyrki og sálfræðiaðstoð, fermingarstyrki, sumardvalir. Það er ýmislegt sem við höfum verið að styrkja.
Hún segir mikilvægt að bregðast við þessari auknu eftirspurn
Við vonumst bara til að almenningur og fyrirtæki verði dugleg að styrkja okkur. | Þörf fyrir fjárhagsstuðning hefur aukist í Eyjafirði. Velferðarsjóður Eyjafjarðar var stofnaður til að bregðast við þessari auknu þörf. |
2022 | 50 | Stjórnvöld í Finnlandi og Svíþjóð staðfesta sáttmála Atlantshafsbandalagsins á þriðjudag. Pólitísk ákvörðun um að bjóða þeim aðild var tekin á leiðtogafundinum í Madrid sem lauk í morgun, en þjóðþing og ríkisstjórnir nokkurra aðildarríkja eiga eftir að afgreiða umsóknirnar formlega. | Stjórnvöld í Finnlandi og Svíþjóð staðfesta á þriðjudag sáttmála Atlantshafsbandalagsins, eftir að leiðtogar aðildarríkja NATO tóku í gær formlega ákvörðun um að bjóða ríkjunum tveimur í bandalagið. Leiðtogafundinum í Madrid lauk í morgun; Katrín Jakobsdóttir forsætisráðherra segir að stórar ákvarðanir hafi verið teknar þar.
Jens Stoltenberg, framkvæmdastjóri NATO greindi frá þessum áformum Sviþjóðar og Finnlands - þessi undirskrift verður gerð á þriðjudaginn - mögulega í höfuðstöðvum NATO í Brussel - en þrátt fyrir að leiðtogar aðildarríkjanna hafi formlega boðið þeim í bandalagið í gær, hafa enn ekki öll þjóðþing og ríkisstjórnir aðildarríkjanna afgreitt málið og samþykkt umsóknina - Alþingi Íslendinga hefur gert það - sem og þjóðþing Eystrasaltsríkjanna og annarra ríkja innan NATO - en í Bandaríkjunum þarf umsókin til að mynda að fara fyrir öldungadeild Bandaríkjaþings.
Stoltenberg sagði í morgun að þetta hefði verið afdrifaríkur leiðtogafundur, þar sem mikilvægar ákvarðanir hefðu verið teknar - undir það tekur Katrín Jakobsdóttir forsætisráðherra.
Það er auðvitað mjög margt að gerast á þessum fundi. það er verið að samþykkja langtímastefnu fyrir bandalagið til næsta áratugar, það er auðvitað verið að endurskoða viðbúnaðinn innan bandalagsins vegna stríðsins í Úkraínu - það er verið að stórauka viðbúnað í austurhluta bandalagsins, þannig að það er líka stór ákvörðun, og svo í þriðja lagi er búið að taka ákvörðun um að bjóða Finnland og Svíþjoð velkomin í bandalagið þannig að þetta eru þrjár mjög stórar ákvarðanir sem verðskulda heilan fund.
En innrásin í Úkraínu þýðir einnig að önnur mál eru sett til hliðar, segir Katrín.
það er auðvitað margt sem hefur ekki fengið næga athygli vegna stöðunnar í Úkraínu, eins og til dæmis sú staðreynd að við erum að setja loftslagsmálin inn í langtímastefnuna, sem við Íslendingar höfum talað mjög skýrt fyrir á undanförnum árum, það er verið líka að leggja aukna áherslu á jafnréttismál, sem er annað sem við höfum talað fyrir, þannig að það eru margar fréttir af þessum fundi. | Stjórnvöld í Finnlandi og Svíþjóð staðfesta sáttmála Atlantshafsbandalagsins á þriðjudag. Pólitísk ákvörðun um að bjóða þeim aðild var tekin á leiðtogafundinum í Madrid sem lauk í morgun, en þjóðþing og ríkisstjórnir nokkurra aðildarríkja eiga eftir að afgreiða umsóknirnar formlega. |
2022 | 50 | Samtök sem berjast fyrir málefnum hinsegin fólks í Póllandi fagna niðurstöðu hæstaréttar stjórnsýslulaga. Hann ógilti reglur fjögurra sveitarfélaga sem komu upp svokölluðum svæðum án hinsegin fólks. | Hæstiréttur stjórnsýslulaga í Póllandi hefur staðfest ógildingu svokallaðra svæða án hinsegin fólks í fjórum sveitarfélögum. Baráttusamtök fyrir málefnum hinsegin fólks fagna sigri mannréttinda í Póllandi.
Herferð gegn hómófóbíu eru baráttusamtök hinsegin fólks í Póllandi, fögnuðu stórsigri í gær. Justyna Nakielska, talsmaður samtakanna segir í samtali við Fréttastofu að svæðin eru þekkt sem
"svæði án hinsegin fólks (LGBT-free zones).
Justyna segir að tugir sveitarfélaga hafi samþykkt reglugerðina og hafi þáverandi formaður Mannréttindaskrifstofu Póllands kært 9 sveitarfélög. Í fimm tilvikum ákváðu lægri dómstig að þessi svæði væru ólögleg. Fjórum málum var áfrýjað til Hæstaréttar stjórnsýslulaga sem staðfesti að svæðin væru ólögleg í öllum fjórum tilvikum. Justyna vonar að núverandi formaður Mannrétindaskrifstofunnar haldi áfram að vinna í að ógilda reglugerðina í öllum hinum sveitarfélögunum.
Reglugerðir sveitarfélaganna sneru að því að banna svokallaða upphafningu samkynhneigðar, sérstaklega í skólum. Framkvæmdarstjórn ESB lýsti því yfir að reglugerðirnar gengju gegn lögum Evrópusambandsins um að ekki mætti mismuna fólki á grundvelli kynhneigðar.
Framkvæmdastjórn Evrópusambandsins hefur innleitt í samstarfssamninginn við Pólland ákvæði sem bannar fjárhagslegan stuðning við sveitarstjórnir sem hafa samþykkt svæði án hinsegin fólks". Ákvæðið í samstarfssamningnum mun án efa leiða til þess að ályktanir sveitarstjórna verða felldar úr gildi, vegna þess að fjárveitingar sambandsins nema rúmlega sjötíu tveimum milljörðum evra.
Herferð gegn hómófóbíu segir að niðurstaða Hæstaréttar stjórnsýslulaga og nýja ákvæðið í lögum ESB sé stórsigur í baráttunni fyrir lýðræði og mannréttindum. | Samtök sem berjast fyrir málefnum hinsegin fólks í Póllandi fagna niðurstöðu hæstaréttar stjórnsýslulaga. Hann ógilti reglur fjögurra sveitarfélaga sem komu upp svokölluðum svæðum án hinsegin fólks. |
2022 | 50 | Varaformaður Íslandsdeildar Evrópuráðsþingsins vill setja á fót dómstól þar sem hægt er að ákæra fyrir glæpi gegn friði. Hún segir árásarstríð Rússa djúpt og mikið brot á alþjóðalögum. | Undirnefnd laga- og mannréttindanefndar Evrópuráðsþings hefur nýlokið vettvangsferð til Úkraínu. Tilgangurinn var að kanna aðstæður og ásakanir um stríðsglæpi og glæpi gegn mannkyni sem hafa verið settar fram gegn yfirvöldum í Rússlandi og rússneska hernum. Þórhildur Sunna Ævarsdóttir þingmaður Pírata fór fyrir Íslands hönd og fundaði með yfirvöldum í Kyiv.
Það sem kom út úr því er kannski einna helst tvennt. Það er mikilvægi þess að setja á laggirnar sérstakan dómstól sem getur ákært fyrir glæp gegn friði. Það er að segja fyrir að skipuleggja þetta árásarstríð sem er auðvitað djúpt og mikið brot á alþjóðalögum. Svo hins vegar að setja á fót einhvers konar bótanefnd sem að hefur það hlutverk að deila út skaðabótum til fórnarlamba stríðsins og líka auðvitað gagnvart þeim gríðarlegu skemmdum sem hafa orðið vegna árásar Rússa.
Þórhildur segir ráðið hafa kallað eftir að eignir þeirra sem fjármagni stríðið verði gerðar upptækar og söluandvirði eignanna notað til að fjármagna bæturnar.
Þau eru líka að óska eftir aðstoð til að mynda sérfræðinga í réttarmeinafræðum í rannsóknum sem geta aðstoðað þau við að rannsaka þetta gríðarlega magn stríðsglæpa sem hafa átt sér stað þarna. Þau telja um tuttugu þúsund atvik núna.
Sérfræðiþekking geti nýst Úkraínumönnum á víðtækan hátt.
Sömuleiðis er víðtækt kynferðislegt ofbeldi alls staðar þar sem rússneski herinn kemur við sögu og gríðarlegt stigma varðandi það að segja frá því. Þannig að það vantar líka sérfræðinga til að aðstoða við að safna gögnum um þetta og þar getum við auðvitað aðstoðað. | Árásarstríð Rússa er djúpt og mikið brot á alþjóðalögum. Þetta segir varaformaður Íslandsdeildar Evrópuráðsþingsins sem vill setja á fót dómstól þar sem hægt er að ákæra fyrir glæp gegn friði. |
2022 | 50 | Fimmtugasti rampurinn í átakinu Römpum upp Ísland var formlega opnaður í Fjarðargötu í Hafnarfirði í morgun. Markmið átaksins er að setja upp þúsund rampa fyrir 11. mars 2026 og er tilgangurinn að auka aðgengi hreyfihamlaðra að þjónustu, verslun og veitingahúsum á Íslandi. Vilhjálmur Hauksson, 13 ára nemandi í Setbergsskóla í Hafnarfirði, opnaði fimmtugasta rampinn rétt fyrir hádegi. Vilhjálmur hefur verið duglegur að láta til sín taka í tillögum og umræðu um mannréttindi, skólamál, umhverfismál og aðgengismál. Fréttastofa náði tali af honum rétt eftir opnunina. | null | null |
2022 | 50 | Formaður bílaleigunefndar Samtaka ferðaþjónustunnar gagnrýnir slitlagsviðgerðir Vegagerðarinnar sem hann segir hafi fjölgað framrúðubrotum og sprungumsvo um munar , með tilheyrandi kostnaði og slysahættu. Hann segir að kostnaðurinn nemi hundruðum milljóna árlega fyrir bílaleiguna Hertz þar semhann starfar. Vegagerðin segir erfitt að leysa þetta vandamál að fullu en leiðibílum hafi verið fjölgað. | Hendrik Berndsen, formaður bílaleigunefndar Samtaka ferðaþjónustunnar, skrifaði grein á Vísi í morgun sem ber yfirskriftina Steinkast stútar sumrinu. Þar eru slitlagsviðgerðir Vegagerðarinnar gagnrýndar. Hann segir að harpaðri möl sé dreift yfir olíu sem ökumenn og umferð séu látin þjappa og valdi tjóni vegna steinkasts.
Fyrir fimm eða sex árum síðan var sprenging í kostnaði. Núna í ár þegar okkur vantar bíla og við fáum ekki rúður í bílana. Og eða tíman sem tekur að skipta um. í dag hjá okkar fyrirtæki eru 30 bílar stopp af því að það vantar framrúðu í þá. Þetta er óþarfa kostnaður og mengun.
Rúðurnar geta kostað allt frá frá 50-300.000 þúsund og upp í milljón fyrir rútur.
Við erum ekki að taka inn í til dæmis þessa bíla sem stoppa. þetta er að verða af tekjum sem hver bíll er um tugir þúsunda, en beinn kostnaður hjá okkur slagar upp í 100 milljónir,
já og óbeinn kostnaður er örugglega annað eins.
G. Pétur Matthíasson upplýsingafulltrúi Vegagerðarinnar segir að Vegagerðin hafi reynt að bregðast við með því að auka notkun svokallaðra leiðibíla. Þeir leiði bílaraðir yfir lengri kafla, passi að bílar mætist ekki og dragi þannig úr steinkasti.
við erum ekki að láta umferðina þjappa þetta eins og er almennt talað um, heldur er þjappað. Í öðru lagi þá þarf að líða ákveðinn tími frá því að það er þjappað og verkinu er lokið þar til að hægt er að sópa og losa sig við lausu steinana. Þetta þarf að taka sig áður en það er hægt. Þess vegna er ekki hægt að koma öðru verklagi á.
Hendrik segir að þetta skapi mikla hættu, því ferðamanninum bregði oft mjög og aki útaf.
Því miður hefur vegagerðin ekki viljað hlusta á kall samtaka ferðaþjónustunnar sem hefur oftar en ekki rætt þeta við vegagerðina á fundum. Eina sem kom í gegn var að kornastærðin minnkaði. En við vitum að það eru til valtrarar sem eru með gúmmíhjól sem geta valtrað þetta eins og gúmmídekk á bílum.
Samtökin hafa bent Vegagerðinni á að sópun og völtun gæti bjargað miklu auk merkinga sem boða lækkaðan hraða, sem sé ábótavant. G. Pétur segir að Vegagerðin sé í átaki í merkingum.
G. Pétur segir að Vegagerðin yrði ekki komin langt með bundið slitlag ef ætti að leggja malbik alls staðar sem kosti þrisvar til fimm sinnum meira. Klæðing sé notuð víða í heiminum í stað malbiks.
Það er enginn lausn við því að laga þetta alveg en við vinnum auðvitað að því að draga sem mest úr því að þetta gerist. | Brotnar framrúður kosta bílaleiguna Hertz hundruð milljóna króna á ári hverju. Samtök ferðaþjónustunnar gagnrýna slitlagsviðgerðir vegagerðarinnar sem hafi farið versnandi undanfarin fimm ár. Vegagerðin segir erfitt að leysa vandamálið að fullu. |
2022 | 50 | Ferdinand Marcos yngri var settur í embætti forseta Filippseyja í morgun. Hann er sonur Ferdinands Marcos, einræðisherra frá 1965 til 1986 sem arðrændi þjóðina með því að stela hundruðum milljarða króna af ríkinu. | Marcos yngri, sem alla jafna er kallaður Bongbong, vann stórsigur í forsetakosningum í síðasta mánuði. Hann fékk 59 prósent atkvæða en Leni Robredo, sem hafnaði í öðru sæti, fékk 28 prósent.
Nýr varaforseti, Sara Duterte, hefur sömuleiðis áhugaverð ættartengsl. Hún er dóttir Rodrigos Duterte, sem lét af forsetaembætti í morgun og stóð fyrir fíkniefnastríði í landinu þar sem mikill fjöldi fólks var tekinn af lífi án dóms og laga.
Í innsetningarræðu sinni vottaði Marcos yngri föður sínum virðingu sína og sagði hann hafa náð glæsilegum árangri í valdatíð sinni. Marcos eldri stýrði dómstólum landsins, fjölmiðlum og undir hans stjórn pyntaði her landsins og jafnvel myrti fjölda stjórnarandstæðinga.
When my call for unity started to resonate with you, it did so because it echoed your yearnings, mirrored your sentiments, and expressed your hopes for family, for a country and for a better future.
Marcos sagði boðskap sinn hafa náð til kjósenda enda vildi hann styrkja fjölskyldur, efla landið og sækja í átt að betri framtíð.
Kosningabarátta hins nýja forseta var fyrst og fremst háð á samfélagsmiðlum og náði hann þannig að höfða til dæmis til yngri kjósenda sem voru ekki fæddir þegar faðir hans var við völd, segir í frétt breska ríkisútvarpsins. Gagnrýnendur Marcos segja framboð hans hafa dreift röngum upplýsingum og reynt að fegra ímynd Marcos eldri. | Bongbong Marcos, sonur fyrrverandi einræðisherra Filippseyja, var settur í embætti forseta í morgun. Í innsetningarræðu sagði hann föður sinn hafa afrekað margt þegar hann var við völd. |
2022 | 51 | Raskanir á innanlandsflugi undanfarna mánuði hafa valdið farþegum miklum óþægindum. Forstjóri Icelandair segir að nú horfi til betri vegar og í næstu viku eigi allar vélar að vera í kerfinu. | Forstjóri Icelandair segir að meira jafnvægi fari að komast á innanlandsflug. Staðan á flugvélum félagsins sé að batna en ófyrirsjáanlegar tafir á innflutningi aðfanga hafi haft mikil áhrif.
Miklar raskanir hafa verið á innanlandsflugi það sem af er ári vegna veðurs, áhrifa heimsfaraldurs og viðhaldsvinnu. Þessar raskanir, miklar sem litlar, geta haft áhrif á erindagjörðir fólks og áform. Þá hefur Icelandair einnig verið gagnrýnt fyrir ósveigjanleika og lélegt upplýsingaflæði.
Bogi Nils Bogason, forstjóri Icelandair, segir að auk óhagstæðs veðurs og áhrifa heimsfaraldurs hafi viðhaldsskoðanir á flugvélum tekið lengri tíma en búist var við.
og það gengur hægar að fá varahluti núna en í venjulegu ári hjá okkur og öllum öðrum þannig að við og heimurinn allur erum að fást við aðstæður sem enginn átti von á að vera í akkúrat núna.
Tafir á aðföngum til landsins hafi verið ófyrirsjáanlegar og það sé krefjandi að halda úti innanlandsflugi á Íslandi þar sem veður er briðgult.
Okkar markmið er alltaf að gera eins vel og við getum fyrir viðskiptavini okkar, veita eins góða þjónustu og við getum en við skiljum að sjálfsögðu að þetta getur verið óþægilegt fyrir okkar viðskiptavini ef við erum að breyta flugum með skömmum fyrirvara en það er alls ekki eitthvað sem við leikum okkur að.
Bogi Nils segir að það horfi til betri vegar og frá og með næstu viku eigi allar vélar að vera í kerfinu. | Raskanir á innanlandsflugi undanfarna mánuði hafa valdið farþegum miklum óþægindum. Forstjóri Icelandair segir að nú horfi til betri vegar og í næstu viku eigi allar vélar að vera í kerfinu. |
2022 | 51 | Umhverfisráðherrar Evrópusambandsríkjanna hafa sammælst um að banna nýskráningar bensín- og dísilbíla árið 2035 og veita 59 milljörðum evra í að hlífa fátækari Evrópubúum við kostnaði vegna aðgerða í loftslagsmálum. | Eftir sextán klukkutíma fund komust ráðherrarnir loks að samkomulagi um frekari aðgerðir í loftslagsmálum en samþykktin á eftir að fara fyrir Evrópuþingið. Þar nýtur bann við nýskráningu bíla sem ganga fyrir jarðefnaeldsneyti einnig stuðnings og þykir ólíklegt að sú stefna breytist.
Evrópusambandið vill ná kolefnishlutleysi árið 2050 og þessar aðgerðir eru liður í því. Frans Timmermans, loftslagsmálastjóri sambandsins, sagði í færslu á Twitter að ráðherrarnir hefðu stigið stórt skref sem sé ekki síður mikilvægt vegna innrásar Rússa í Úkraínu. Hann sagðist vona að Evrópuþingið vinni málið hratt.
Ítalía, Portúgal, Slóvakía, Búlgaría, Rúmenía og Pólland vildu fresta banni nýskráninga en samþykktu markmiðið að lokum.
Þá samþykktu ráðherrarnir að stofna 59 milljarða evra sjóð til að lágmarka neikvæð áhrif af hertum aðgerða í loftslagsmálum á fátækari íbúa aðildarríkjanna. Öll aðildarríkin fá að leggja fram tillögur um hvernig skuli verja fénu, til dæmis í að niðurgreiða grænar samgöngur. Litáar, Lettar og Pólverjar þrýstu á að sjóðurinn yrði stærri. Finnar, Danir og Hollendingar, auðugri ríki sem munu leggja meira í sjóðinn en þau fá úr honum, vildu að hann yrði minni. | Útlit er fyrir að nýskráningar bensín- og dísilbíla verði bannaðar í ríkjum Evrópusambandsins árið 2035. Umhverfisráðherrar aðildarríkjanna hafa komist að samkomulagi þess efnis. |
2022 | 51 | Brugghús geta ekki hafið sölu á áfengi á föstudag, þegar ný áfengislög taka gildi, þar sem enn er ekki hægt að sækja um leyfi til þess hjá sýslumanni. Skrifstofustjóri Reykjavíkurborgar segir að borgin ætli að hraða ferlinu eins og kostur er. | Mikil breyting varð á áfengislögum um miðjan júní þegar samþykkt var að frá og með næstu mánaðarmótum mætti selja áfengi beint frá framleiðslustað. Brugghúsin þurfa þó að bíða eitthvað lengur því enn er ekki hægt að sækja um leyfi hjá sýslumanni.
Helga Björk Laxdal, skrifstofustjóri Reykjavíkurborgar, segir að borgin hafi undirbúið sig mjög vel og hyggist vinna leyfin eins hratt og auðið er, um leið og þau berist frá sýslumanni.
Við erum búin að vinna ákveðna forvinnu og búum svo vel hjá Reykjavíkurborg að í aðalskipulagi Reykjavíkur er nú þegar skilgreint hvar má vera með svona starf semi. Og á hvaða tíma.
Við erum fljót að finna út úr því þegar umsóknirnar byrja að berast.
Hún gerir ráð fyrir að fyrstu umsóknir berist á morgun.
En við þurfum að skoða hvert mál fyrir sig setja ákveðnar skyldur á sveitarfélögin og þar með talið Reykjavíkurborg. Okkur ber skylda til að tryggja að starfsemin sé í samræmi við bæði lög um hollustuhætti og að þetta sé brunakröfur uppfylltar osfrv.
Borgin sé engu að síður tilbúin að hraða ferlinu eins og hægt er.
En svo er það líka umsækjendanna að sjá til þess að gögnin séu í lagi osfrv og ef allir passa upp á sitt þá ættum við að geta séð fram á að einhverjir geti opnað fyrir haustið, jafnvel í ágúst. | Brugghús geta að líkindum ekki hafið sölu á áfengi fyrr en með haustinu, þar sem ekki er hægt að sækja um leyfi til þess hjá sýslumanni. Ný áfengislög taka gildi á föstudag. |
2022 | 51 | Verðbólga hefur ekki mælst meiri frá því í lok ársins 2009 en hún er komin í átta komma átta (8,8) prósent. Íbúðarverð hefur áfram mikil áhrif á mælingar, að sögn hagfræðings hjá Íslandsbanka. | Verðbólgan er komin í átta komma átta (8,8%) prósent, samkvæmt mælingu Hagstofunnar sem birt var í morgun. Hún hefur tvöfaldast á einu ári og ekki verið hærri frá október 2009 þegar hún var níu komma sjö prósent (9,7%). Samkvæmt verðbólgumarkmiðum Seðlabankans er stefnt að því að halda verðbólgu í tveimur og hálfu prósenti. Hún er því margfalt meiri en markmiðið segir til um. Bergþóra Baldursdóttir, hagfræðingur hjá Íslandsbanka, segir að íbúðaverð og eldsneytisverð hafi mest að segja í þessari mælingu.
Þetta er enn og aftur íbúðaverðið sem er að hafa þessi miklu áhrif og svo þessi innflutta verðbólga.
Það eru matvöruverð og eldsneytisverð sem hafa helstu áhrif á þessa verðbólgumælingu.
Bergþóra segir að verðbólga í nágrannalöndunum leiði til innfluttrar verðbólgu hér á landi sem birtist í hækkandi matvöruverði og eldsneytisverði.
Til að mynda hækkaði eldsneytisverð um tíu prósent núna á milli mánaða, núna í júní. Þetta þýðir að samkvæmt mælingu Hagstofunnar hefur eldsneytisverð hækkað um 26% frá áramótum. Þetta er auðvitað mjög mikil hækkun og fer beint inn í verðbólgutölur.
Svo finnur fólk auðvitað fyrir þessu sem þarf að taka bensín á bílana sína og svo framvegis.
Bergþóra segir ekki gott ástand á íbúðarmarkaði og að erfitt sé að koma sér inn á hann í þessu árferði. Verðbólgan hafi áhrif á daglegt líf fólks.
Hvað varðar helstu nauðsynjarvörur, matvörur og þess háttar, þá hafa þær náttúrulega hækkað gríðarlega mikið. Og fólk finnur fyrir því, ég held að langflestir sem hafa farið að versla í matinn og aðrar vörur finni fyrir miklum hækkunum.
Þetta þýðir líklegast það að kaupmáttur launa mun líklegast rýrna hjá langflestum með þessar háu verðbólgutölur. | Íbúðaverð og innflutt verðbólga hefur mikil áhrif á mælingar á verðbólgu, að sögn hagfræðings hjá Íslandsbanka. Verðbólga hefur ekki mælst meiri frá því í október 2009. Hún er nú komin í átta komma átta prósent. |
2022 | 51 | Kvennalandsliðið í fótbolta leikur í dag eina æfingaleik sinn í undirbúningi fyrir Evrópumeistaramótið sem hefst í næstu viku. Liðið mætir Póllandi ytra og leikurinn verður sýndur í beinni útsendingu á RÚV. | Flautað verður til leiks klukkan hálftvö og Ísland er talið sigurstranglegra í leiknum. Á föstudag heldur liðið til Þýskalands í æfingabúðir áður en það fer til Englands þar sem mótið er haldið. Fyrsti leikur liðsins á mótinu verður gegn Belgíu í Manchester 10. júlí.
Og meira af kvennalandsliðinu í fótbolta. Liðið er ekki lengur í efsta sæti C-riðils í undankeppni heimsmeistaramótsins, sem fram fer á næsta ári eftir að Holland lagði Hvíta-Rússland, 3-0, á heimavelli í gær. Holland er eftir leikinn með 17 stig í efsta sæti. Ísland er í öðru sæti með 15 stig en á leik til góða á móti Hvíta-Rússlandi. Holland og Ísland mætast í byrjun september í leik sem sker úr um hvort liðið fer beint á HM og hvort fer í umspil. Bæði lið eru eftir leikinn örugg um sæti í umspili.
Íslands- og bikarmeistarar Víkings unnu öruggan 6-0 sigur á Selfyssingum, sem leika í fyrstu deild, í síðasta leik 16-liða úrslita bikarkeppninnar í knattspyrnu karla í gær. Helgi Guðjónsson og Logi Tómasson skoruðu þrjú mörk hvor fyrir Víking en Selfyssingar voru manni undir stærstan hluta seinni hálfleiks.
Serena Willams sneri í gær aftur á völlinn í einliðaleik kvenna í tennis á Wimbledon-mótinu sem hófst í fyrradag. Williams, sem hefur unnið 23 risatitla á ferlinum, næstflesta allra, hefur átt í meiðslum allt síðastliðið ár. Hún mætti hinni frönsku Harmony Tan í gær og eftir spennandi og rúmlega þriggja klukkustunda leik fór Tan með sigur af hólmi. Efsta kona heimslistans, hin pólska Iga Swiatek, vann sinn leik í fyrstu umferðinni í gær líkt og Spánverjinn Rafael Nadal í karlaflokki. Bæði unnu þau Opna franska meistaramótið fyrir skömmu og eru því til alls líkleg nú. | null |
2022 | 51 | Og áfram af þessum málum, því að Steinunn Gyðu- og Guðjónsdóttir, talskona Stígamóta, segir dæmi um að fólk hafi fundið sátt utan dómstóla á Íslandi en það sé ekki algengt. | null | null |
2022 | 52 | Konur eru aðeins þriðjungur viðmælenda í fréttum. Hlutur þeirra er rýrari hér en víðast annars staðar á Norðurlöndum. | Valgerður Jóhannsdóttir, doktor í fjölmiðlafræði og lektor við stjórnmálafræðideild Háskóla Íslands, er annar höfunda greinar um kynjaslagsíðu í fjölmiðlum sem birtist í tímaritinu Stjórnmálum og stjórnsýslu. Byggt er á gögnum sem aflað er í alþjóðlegri fjölmiðlavöktun, þar sem valinn er einn dagur á ári í fjölmiðlum og hann skrásettur. Athygli vekur að þrátt fyrir að Íslendingar séu almennt framarlega þegar kemur að jafnréttismálum endurspeglast það ekki í fjölmiðlum.
Það er ekki nema þriðjungur viðmælenda í fréttum sem eru konur og hlutur kvenna í fréttum hér á landi er rýrari heldur en víðast á Norðurlöndunum, og það er auðvitað bara athyglisvert í sjálfu sér að þannig sé enn þá staðan.
Valgerður segir að fáar konur séu í hlutverki sérfræðinga og álitsgjafa í fréttum, sem sé ekki í samræmi við stöðu kvenna í samfélaginu. Það veki þó nokkra von um að framfarir gætu orðið á næstu árum hversu hátt hlutfall kvenna hafi verið í innlendum fréttum.
Þegar að við skoðuðum sérstaklega hlutfall kvenna í innlendum fréttum þá var hvorki meira né minna en 56%
Valgerður segir rannsakendur þó ekki treysta sér til að fullyrða neitt vegna þess að þetta hátt hlutfall í innlendum fréttum gæti hafa verið tilfallandi þann dag sem skrásettur var. Þennan dag hafi ríkisstjórnin kynnt efnahagsráðstafanir og viðbrögð við COVID-faraldrinum og mikið verið talað við forsætisráðherra og ráðherra ferðamála sem báðar hafi verið konur. | null |
2022 | 52 | Skólp frá að minnsta kosti fimmtíu þúsund Íslendingum rann óhreinsað til sjávar árið 2020. Þetta kemur fram í nýrri stöðuskýrslu fráveitumála. Litlar úrbætur hafa orðið á fráveitumálum á Íslandi frá árinu 2014. | Lengi tekur sjórinn við, eða svo hefur löngum verið sagt. Hann hefur fengið að kenna á þessari hugsun, því víða rennur skólp enn óhreinsað til sjávar. Öll þéttbýlissvæði áttu að vera komin með fullnægjandi skólphreinsun í lok árs 2005. Með fullnægjandi skólphreinsun er átt við annað hvort eins eða tveggja þrepa hreinsun, og enn ítarlegri hreinsun ef þörf krefur. Áður en eiginleg hreinsun hefst þarf að grófhreinsa skólpið af rusli, fitu og öðrum aðskotahlutum. Umhverfisstofnun segir í nýrri stöðuskýrslu fráveitumála fyrir árið 2020, að litlar framfarir hafi orðið í fráveitumálum á Íslandi frá árinu 2014. Þá var hlutfall óhreinsaðs skólps á Íslandi með því hæsta sem gerðist í ríkjum OECD. Árið 2020 rann skólp frá að minnsta kosti 49.000 íbúum óhreinsað til sjávar, meðal annars frá Ísafirði, Sauðárkróki, Húsavík, Vestmannaeyjum, Selfossi, Grindavík og Keflavík. Skólpið er grófhreinsað á höfuðborgarsvæðinu, Akureyri, Akranesi, í Borgarnesi og Njarðvík, en tveggja þrepa hreinsun var hvergi fullnægjandi fyrir tveimur árum. Flestir þéttbýlisstaðirnir losa skólp í sjó, en nokkrir í ár og árósa. Í nýrri vatnaáætlun Íslands er fráveita talin sá mengunarþáttur sem veldur mestu álagi á vatn og umhverfi þess á Íslandi. | Litlar úrbætur hafa orðið á fráveitumálum á Íslandi frá árinu 2014. Þetta kemur fram í nýrri stöðuskýrslu fráveitumála fyrir árið 2020. Þá rann skólp frá tæplega fimmtíu þúsund manns óhreinsað til sjávar. |
2022 | 52 | Apabóla, veirusótt sem geisað hefur víða í Afríku um áratugaskeið og skaut nýverið upp kollinum í Evrópu og Norður-Ameríku, flokkast ekki sem heimsfaraldur eða neyðarástand á alþjóðavísu. Þetta kom fram á fréttafundi stjórnenda Alþjóðaheilbrigðismálastofnunarinnar í Genf í gær. | Áfallaráð stofnunarinnar komst að þessari niðurstöðu á fundi sínum á fimmtudag, þar sem farið var yfir og fjallað um útbreiðslu sóttarinnar, stöðu og horfur. En þótt apabóla teljist ekki heimsfaraldur og ekki sé ástæða til að lýsa yfir alþjóðlegu neyðarástandi vegna hennar eins og staðan er núna, telur ráðið að brýn þörf sé skjótum og víðtækum aðgerðum til að tryggja að það breytist ekki. Apabóla hefur geisað í Mið- og Vestur-Afríku áratugum saman, en var lítt þekkt annars staðar í heiminum þar til í maí síðastliðnum, þegar hún tók að greinast í fólki, einkum sam- og tvíkynhneigðum karlmönnum, í Evrópu og Norður-Ameríku. Síðan þá hefur hún greinst í fjölda fólks í yfir 40 ríkjum, þar sem hún hafði sárasjaldan eða aldrei greinst áður, og breiðst nokkuð hratt út. Því þykir full ástæða til að fylgjast grannt með þróun mála næstu vikur, sagði Tedros Adhanom Ghebreyesus, forstjóri Alþjóðaheilbrigðismálastofnunarinnar, og endurmeta stöðuna í samræmi við það. | Apabóla flokkast ekki sem heimsfaraldur eða neyðarástand á alþjóðavísu, samkvæmt niðurstöðu Alþjóðaheilbrigðismálastofnunarinnar. |
2022 | 52 | Umhverfisráðherra segir ríkið hafa fallið frá forkaupsrétti á hluta Fjaðrárgljúfurs þar sem hægt var að ná markmiðum náttúruverndar án þess að ríkið gengi inn í kaupin. | Íslenska ríkið ákvað að nýta ekki forkaupsrétt sinn á jörðinni Heiði í Skaftárhreppi. Hluti náttúruperlunnar Fjaðrárgljúfurs, sem er á náttúruminjaskrá, er innan jarðarinnar. Ríkið hefur samkvæmt lögum forkaupsrétt að jörðum á náttúruminjaskrá.
Guðlaugur Þór Þórðarson umhverfisráðherra segir ráðuneytið hafa metið svo að mikilvægt væri að vernda svæðið vegna mikils ágangs ferðamanna. Hægt sé að ná markmiðum verndar án þess að ríkið gangi inn í kaupin.
Í fyrsta lagi stóð okkur aldrei til boða að kaupa allt gljúfrið. Gljúfrið er landamerki og það eru mun fleiri eigendur. Markmið okkar var að friða gljúfrið og við höfum náð því fram að allir eigendur hafa skrifað undir yfirlýsingu þess efnis að það verði farið í friðlýsingu á gljúfrinu. Sem þýðir það að almannaréttur er tryggður og það sem er mest um vert er það að gljúfrið verður verndað en það hefur ekki verið gert fram til þessa.
Hingað til hefur aðgangur að gljúfrinu verið gjaldfrjáls en í samkomulagi ríkis og landeiganda er kveðið á um innheimtu hóflegra bílastæðagjalda. Umhverfisráðherra leggur áherslu á að gjöldin skuli alfarið renna til uppbyggingar þjónustu, reksturs og innviða fyrir þá sem ferðast um svæðið. Innheimtan verði ekki til þess að skerða för þeirra, sem ekki hafa hug á að nýta bílastæðin, um gljúfrið. | Íslenska ríkið nýtti ekki forkaupsrétt á hluta Fjaðrárgljúfurs, þar sem hægt var að ná markmiðum náttúruverndar án þess að ríkið gengi inn í kaupin, að sögn umhverfisráðherra. |
2022 | 52 | Eldflaugaárás var gerð á íbúðahverfi í Kænugarði, höfuðborg Úkraínu í morgun, um svipað leyti og leiðtogar G7 ríkjanna, öflugustu iðnríkja heims, komu saman í suðurhluta Þýskalands. Úkraínsk stjórnvöld segja að eldflaugunum hafi verið skotið frá rússneskum herskipum í Kaspíahafinu. | Fjórir eru særðir eftir að eldflaugaárás var gerð á íbúðahverfi í Kænugarði, höfuðborg Úkraínu, í morgun. Árásin var gerð um svipað leyti og leiðtogar G7 ríkjanna, öflugustu iðnríkja heims, komu saman í Þýskalandi, til að ræða innrás Rússa í Úkraínu og áframhaldandi stuðning við stjórnvöld í Kænugarði.
Loftvarnaflaugur í Kænugarði glumdu um klukkan hálf sjö að staðartíma í morgun - skömmu síðar heyrðust sprengingar og þykkan reyk lagði til himins frá íbúðahverfinu sem eldflaugarnar hittu - nálægt vopnaverksmiðju, sagði borgarstjórinn í Kænugarði, Vladimir Klitsjko, sem fór á staðinn ásamt björgunarliði. Tvö stór íbúðarhús eru mikið skemmd - og að minnsta kosti fjórir íbúar hafa verið verið fluttir á sjúkrahús.
Við vitum að það er fólk inni - við heyrum í þeim, og ætlum að gera okkar besta til að ná þeim út
sagði Klitsjko í morgun. Talsmaður úkraínska hersins segir að eldflaugunum hafi verið skotið frá herskipum Rússa í Kaspíahafi, langt fyrir austan Úkraínu. Önnur eldflaugaárás varð gerð skömmu fyrir hádegið á þrjár þjálfunarbúðir úkraínska hersins í norður og vesturhluta Úkraínu, og þar sögðust Rússar hafa verið að verki. Árásirnar koma um svipað leyti og leiðtogar G7 ríkjanna koma saman í bæversku Ölpunum í suðurhluta Þýskalands, þar sem innrás Rússa í Úkraínu verður í brennidepli. Stjórnvöld í Úkraínu vilja að leiðtogar G7 ríkjanna leggi Úkraínu til fleiri vopn og leggi harðari refsiaðgerðir á Rússland. | Eldflaugaárás var gerð á íbúðahverfi í Kænugarði, höfuðborg Úkraínu í morgun, um svipað leyti og leiðtogar G7 ríkjanna, öflugustu iðnríkja heims, komu saman í suðurhluta Þýskalands. Úkraínsk stjórnvöld segja að eldflaugunum hafi verið skotið frá rússneskum herskipum í Kaspíahafinu. |
2022 | 52 | Árásarmaðurinn í Osló er talinn hafa átt í samskiptum við þekktan trúarofstækismann í aðdraganda árásarinnar í borginni í fyrrinótt. Yfirheyrslur yfir honum hófust í morgun. | Árásarmaðurinn Zaniar Matapour hefur verið kærður fyrir manndráp, tilraun til manndráps og hryðjuverk eftir að hafa skotið tvo menn til bana og sært fleiri í miðborg Osló um helgina.
Samkvæmt heimildum Norska ríkisútvarpsins hafði Matapour verið í samskiptum við öfgamanninn Arfan Bhatti. Bhatti, sem er áberandi meðlimur í hópi róttækra íslamista í Noregi, hafði nokkrum dögum fyrr birt mynd af brennandi regnbogafána á Facebook-síðu sinni þar sem hann hvatti til morða á samkynhneigðu fólki.
Enn fremur rannsakar norska lögreglan nú tengsl Matapour, við hóp íslamista og hvort hann hafi verið í sambandi við fleiri trúarofstækismenn. Í gær var greint frá því að Norska öryggislögreglan hafi vitað af Matapour og haft á honum gætur vegna samskipta hans við öfgamenn. | Árásarmaðurinn í Ósló í Noregi er talinn hafa átt í samskiptum við þekktan trúarofstækismann áður en hann framdi verknaðinn. Yfirheyrslur yfir honum hófust í morgun. |
2022 | 52 | Bandaríska frjálsíþróttakonan Sydney McLaughlin bætti í gærkvöld eigið heimsmet í 400 metra grindahlaupi þegar hún varð bandarískur meistari í greininni. | McLaughlin er ríkjandi ólympíumeistari í greininni en hún var meðal keppenda á bandaríska meistaramótinu í frjálsíþróttum sem fram fer í Oregon um helgina. McLaughlin kom í mark á 51,41 sekúndu sem er bæting á fyrra heimsmeti hennar um fimm hundraðshluta úr sekúndu. Þetta er í þriðja sinn á innan við ári sem hún bætir heimsmetið í greininni.
Íslandsmeistarar voru krýndir í götuhjólreiðum í gær. Hjólað var við Mývatn, karlar hjóluðu 138 kílómetra og knur 98 kílómetra. Í karlaflokki var það Ingvar Ómarsson sem sigraði og í kvennaflokki Hafdís Sigurðardóttir en þau hafa bæði haft talsverða yfirburði á götuhjólamótum sumarsins, urðu til að mynda Íslandsmeistarar á Íslandsmótinu í tímatöku sem fram fór í Eyjafirði fyrr í vikunni.
Í gær fór Íslandsmótið í ólympískri þríþraut einnig fram. Keppt var við Laugarvatn, 1 og hálfur kílómetri syntur, 40 kílómetrar hjólaðir og 10 kílómetrar hlaupnir. Í kvennaflokki vann Katrín Pálsdóttir úr Sundfélagi Hafnarfjarðar nokkuð örugglega á 2 klukkutímum, 41 mínútu og 24 sekúndum og í karlaflokk vann Sigurður Örn Ragnarsson á tveimur klukkutímum 9 mínútum og 54 sekúndum. Katrín varð þar með Íslandsmeistari í þríþraut í fyrsta sinn en þetta var í fimmta skipti í röð sem Siguðrur verður Íslandsmeistari.
16-liða úrslit bikarkeppni karla í knattspyrnu fara af stað í dag. Fyrsti leikur 16-liða úrslitanna er viðureign HK og Dalvík/Reynis klukkan 14. RÚV sýnir svo beint frá úrvalsdeildarslag KA og Fram en sá leikur hefst klukkan 16. Klukkan 19:15 mætast FH og ÍR og Ægir og Fylkir og klukkan 19:30 hefst bein útsending frá leik Njarðvíkur og KR á RÚV 2. | Sydney McLaughlin sló í gærkvöld eigið heimsmet í 400 metra grindahlaupi þegar hún varð bandarískur meistari í greininni. |
2022 | 53 | Sigríður Andersen, fyrrverandi dómsmálaráðherra, telur að íslensk stjórnvöld hafi skrumskælt réttarríkið, með því að viðurkenna brot gegn fólki í fjórtán málum sem voru til meðferðar hjá Mannréttindadómstól Evrópu. Málin tengjast öll dómum Landsréttar, sem kveðnir voru upp af dómurum sem Mannréttindadómstóllinn úrskurðaði að hefðu verið ólöglega skipaðir. | Fréttablaðið greindi fyrst frá málinu. Samkvæmt frétt blaðsins eru þarna á meðal nauðgunarmál, fíkniefnamál og dómur fyrir spillingu og brot í starfi.
Landsréttarmálið má rekja til þess að Sigríður Á. Andersen, þáverandi dómsmálaráðherra, ákvað að skipta út fjórum umsækjendum sem dómnefnd um hæfni umsækjanda hafði metið meðal 15 hæfustu. Málið fór fyrir yfirdeild Mannréttindadómstóls Evrópu sem staðfesti árið 2020 að Sigríður hefði brotið lög með skipun dómara við Landsrétt. Hún sagði af sér embætti vegna þessa
Sigríður segir að með þessu sé augljóst að Hæstiréttur sé ekki lengur æðsti dómstóll landsins.
heldur hefur dómsvaldi- verið flutt úr landi og hins v egar með þessum samningujm, að þá finnst mér blasa við að hér er verið að skrumskæla réttarríkið.
Sigríður bendir á að Hæstiréttur hafi kveðið úr um að dómarar sem hún hafi skipað væru löglegir og réttmætir dómarar.
þess utan hafa dómarar við landsrétt bæði beint og óbeint komist að þeirri niðurstöðu að þessir tilteknu sakborningar hafi fengið réttláta málsmeðferð, það oliggur fyrir en að mati mde í strassburg virðist vera að hinir íslensjku lögfræðingar kunni ekki nógu mikk,ið í þessari mannréttindafrönsku sem sagt er að höfð séu í hávegum í strassburg
Með viðurkenningu á brotunum hefur íslenska ríkiöð lýst því að kærendur í hverju máli eigi þann kost að krefjast endurupptöku máls síns fyrir íslenskum dómstólum
EN núi liggur fyrir að rikisswtjórn vgt hefur samið við sakfellda menn, ma ofbeldismenn um bætur v egna dómsmála þar sem eh þeirra meira að segja játuðu ský6laust brot sín og strassburg -virðist era nánast að skipa endurupptökudómst9olnum ísolenska að komas t að þeirri niðurstöðu að um glæp0i ÞEssara manna eigi að fjalla arftur þkjósui þeir það.
Hæstiréttur dæmdi að Sigríður hefði brotið gegn stjórnsýslulögum þegar hún vék frá tillögu dómnefndar um hvaða umsækjendur væru hæfastir. Að auki dæmdi Hæstiréttur íslenska ríkið skaðabótaskylt gagnvart tveimur umsækjendum sem voru metnir meðal fimmtán hæfustu en Sigríður færði niður. | Íslenska ríkið hefur viðurkennt brot gegn kærendum í fjórtán málum sem hafa verið til meðferðar hjá Mannréttindadómstól Evrópu og tengjast Landsréttarmálinu. Fyrrverandi dómsmálaráðherra, telur að íslensk stjórnvöld hafi með þessu skrumskælt réttarríkið. |
2022 | 53 | Hæstiréttur Bandaríkjanna úrskurðaði í gær að samkvæmt stjórnarskrá sé bannað að banna fólki að bera skotvopn á almannafæri í New York-ríki. Úrskurðurinn setur svipaða löggjöf í öðrum ríkjum Bandaríkjanna í uppnám og er mikið högg fyrir þau öfl sem vinna að því að draga úr byssuofbeldi þar í landi. | Þingmenn öldungadeildar Bandaríkjaþings náðu fyrr í vikunni samkomulagi um eitt hænufet í átt að hertri byssulöggjöf, þegar þeir sammæltust um örlítið strangari skilyrði fyrir kaupum á hriðskotarifflum, og frumvarp þar að lútandi var samþykkt í gærkvöld. Með þessum úrskurði hæstaréttar var hins vegar stigið stórt skref í hina áttina. Samkvæmt rúmlega aldar gamalli löggjöf New Yorkríkis þurftu byssueigendur þar að geta sýnt fram á að þeir hefðu ríka og réttmæta ástæðu til að bera vopn innan klæða á almannafæri. Sex af níu dómurum hæstaréttar töldu þetta stríða gegn stjórnarskránni. Talið er víst að þessi úrskurður hæstaréttar muni leiða til svipaðra kærumála - með sömu niðurstöðu - vegna byssulöggjafar í Maryland, Kaliforníu, New Jersey, Hawaii og Massachusetts. Það sem af er ári hafa verið gerðar 246 skotárásir í Bandaríkjunum þar sem fjögur eða fleiri hafa verið særð eða drepin með skotvopnum, að árásarmanninum ótöldum. | null |
2022 | 53 | Tvíhliðaskráningu líftæknifélagsins Alvotech á hlutabréfamarkað á Íslandi og Bandaríkjunum lauk í gær. Stofnandi félagsins reiknar með hröðum vexti og að félagið verði leiðandi í sinni grein. | Róbert Wessman, stofnandi og stjórnarformaður Alvotech, hringdi lokunarbjöllu kauphallar Nasdaq á Íslandi í höfuðstöðvum Alvotech í tilefni skráningar félagsins á First North markaðinn. Í hátíðarræðu benti Magnús Harðarson, forstjóri Kauphallarinnar, á að í kjölfar skráningarinnar væri Alvotech næst verðmætasta félag í Kauphöllinni að markaðsvirði. Þá sagði Róbert meginmarkmið félagsins að þróa og framleiða hagkvæmari líftæknilyf en áður hefur þekkst, svo að sem flestir sem þurfi á þeim að halda hafi efni á þeim.
Þetta er náttúrulega ævintýri líkast. Að vera á stóra sviðinu í New York í síðustu viku var mjög gaman. Við vorum þarna með lykilstjórnendur með okkur sem tóku þátt í að hringja bjöllunni um morguninn. Upplifa þetta svo aftur hér heima. Við erum mjög spennt fyrir að skrá fyrirtækið á Íslandi.
Róbert leggur áherslu á að meginstarfsemi Alvotech fari fram á Íslandi og það hafi fjárfest fyrir yfir hundrað milljarða króna hér á landi. Hann gerir ráð fyrir að félagið muni stækka mjög hratt á næstu misserum.
Við sjáum okkur sem fyrirtæki verður eitt af leiðandi fyrirtækjunum í okkar geira. | null |
2022 | 53 | Tvö stór fótboltamót eru haldin um helgina, í Vestmannaeyjum, þar sem þúsund tíu ára drengir keppa, og Skagafirði þar sem um sjö hundruð stúlkur á sama aldri etja kappi. | Orkumótið í Vestmanneyjum hófst í gær, keppendur voru komnir á mótstað á miðvikudagskvöld, fyrstu leikir voru klukkan átta í gærmorgun og svo var setningarathöfn með skrúðgöngu og skemmtiatriðum í gærkvöld.
Sigríður Inga Kristmannsdóttir er mótstjóri, hún segir að veðrið leiki við mótsgesti þótt aðeins hafi rignt eftir hádegi í gær.
Það gengur bara ljómandi vel, hér eru um þúsund strákar brosandi út að eyrum spilandi fótbolta í sól og blíðu.
ÓB-mót Tindastóls hefst á Sauðárkróki á morgun. Sæþór Hinriksson, framkvæmdastjóri knattspyrnudeildar Tindastóls, segir að keppendur og fjölskyldur þeirra séu farin að streyma að með tilheyrandi útileguvagna. Á mótinu er einnig haldið systkinamót, fyrir yngri systkini keppenda.
Þá erum við með svona áttunda flokks mót, köllum þetta systkinamót. Svona fyrir yngri systkinin, þau geta skráð sig á staðnum á laugardeginum og tekið þátt bara svona. Þá er bara valið í lið, bara til að spila þannig að yngri systkinin fái líka að spreyta sig.
Veðurspáin er ekki alveg jafn góð í Skagafirði og í Vestmanneyjum en Sæþór hefur ekki miklar áhyggjur af því.
Það er náttúrulega töluvert kalt núna, en hér í Skagafirði búumst við alltaf við betra veðri fljótlega og það er bara sami gállinn á því núna. Ég vona að það verði betra á morgun og ennþá betra á sunnudaginn. | null |
2022 | 53 | Sara Björk Gunnarsdóttir, landsliðskona í knattspyrnu, hefur skrifað undir samning við ítölsku meistarana í Juventus. Samningurinn gildir til ársins 2024. | Greint var frá því í maí að Sara myndi ekki endurnýja samning sinn við Evrópumeistarana í Lyon eftir að hann rynni út nú í sumar og því ljóst að hún myndi róa á önnur mið. Sería A á Ítalíu varð niðurstaðan en Juventus hefur orðið Ítalíumeistari fimm sinnum, öll skiptin síðan að liðið var sett á laggirnar. Liðið komst í 8-liða úrslit Meistaradeildarinnar á síðasta tímabili en Juventus er fjórða liðið sem Sara spilar með á atvinnumannaferlinum, áður var hún á mála hjá Rosengård í Svíþjóð, Wolfsburg í Þýskalandi og loks Lyon í Frakklandi.
Sundmaðurinn Anton Sveinn McKee varð í gærkvöld í 6. sæti í úrslitum 200 metra bringusundsins á Heimsmeistaramótinu í Búdapest. Anton tvíbætti Íslandsmet sitt í greininni á mótinu og er ánægður með reynsluna sem fylgir því að hafa synt í úrslitum á HM. Hann horfir spenntur til Evrópumótsins í sundi sem fram fer á Ítalíu í ágúst.
Sagði Anton Sveinn McKee, sundmaður. Lengra viðtal við hann má heyra og sjá á íþróttavef ruv.is.
Íslands- og bikarmeistararnir í knattspyrnu, Víkingur frá Reykjavík mætir Andorrameisturum Inter d'Escaldes á Víkingsvelli í kvöld í hreinum úrslitaleik um það hvort liðið mætir sænsku meisturunum í Malmö í 1. umferð forkeppni Meistaradeildar Evrópu. Víkingur hafði betur gegn eistneska liðinu Levadia Tallinn á þriðjudag, 6-1, en Inter d'Escaldes vann La Fiorita frá San Marínó 2-1. Leikurinn í kvöld hefst klukkan 19:30. | Sara Björk Gunnarsdóttir, landsliðskona í knattspyrnu, gengur til liðs við Ítalíumeistara Juventus eftir EM í sumar. Hún fer þangað frá franska liðinu Lyon. |
2022 | 53 | Breski Íhaldsflokkurinn tapaði tveimur þingsætum sem kosið var um í aukakosningum í gær. Viðbúið er að flokksmenn sæki enn harðar að Boris Johnson forsætisráðherra, sem stóð af sér vantrauststillögu á dögunum. | Frjálslyndir Demókratar sigruðu í öðru kjördæminu, Tiverton og Honiton í Devonskíri, þar sem Íhaldsflokkurinn hafði farið með sigur af hólmi í öllum kosningum í rúmlega öld.
Í hinu kjördæminu, Wakefield á Englandi norðanverðu, endurheimti Verkamannaflokkurinn þingsæti sem hann missti til Íhaldsflokksins 2019.
Boðað var til aukakosninganna þegar Imran Ahmad Kahn sagði af sér þingmennsku í Wakefield eftir að hafa verið dæmdur fyrir að brjóta kynferðislega á unglingspilti, og Neil Parish sagði af sér í Tiverton og Honiton eftir að hafa verið staðinn að því að horfa á klám í síma sínum þar sem hann sat í þingsal.
Tapið í aukakosningunum, sérstaklega í Tiverton og Honiton, er vatn á myllu andstæðinga Johnsons innan Íhaldsflokksins. Forsætisráðherrann stóð nýverið af sér vantrauststillögu í þingflokknum, þar sem 148 lýstu vantrausti á hann en 211 studdu hann til áframhaldandi setu.
Nicola Sturgeon, formaður Skoska þjóðarflokksins, sagði tapið niðurlægjandi fyrir Johnson. Með þessu hafi kjósendur sent Íhaldsflokknum skýr skilaboð um að forsætisráðherrann, sem sætir mikilli gagnrýni fyrir veisluhöld á meðan samkomutakmarkanir stóðu sem hæst, ætti að víkja. | Breski Íhaldsflokkurinn tapaði tveimur þingsætum sem kosið var um í aukakosningum í gær. Stjórnarandstaðan segir að kjósendur hafi lýst vantrausti á Boris Johnson forsætisráðherra. |
2022 | 53 | Grænum orkugarði verður líklega fundinn staður á norðurströnd Reyðarfjarðar og þar á að hefjast framleiðsla á rafeldsneyti eftir sex ár. Þetta kemur fram í nýjum samningi Fjarðabyggðar og alþjóðlegs fjarfestingasjóðs sem ætlar að verja sem nemur 14 billjónum íslenskra króna í slíkar fjárfestingar á næstu átta árum. 14 þúsund milljörðum. | Stefnt er að því að hefja framleiðslu á rafeldsneyti á Reyðarfirði árið 2028 og nýta varma sem verður til við framleiðsluna í hitaveitu. Þetta kemur fram í nýrri yfirlýsingu Fjarðabyggðar og dótturfélags fjárfestingasjóðsins CIP.
Fjarðabyggð og dótturfélag CIP, sem er alþjóðlegur fjarfestingasjóður með höfuðstöðvar í Danmörku, hafa um nokkurt skeið unnið saman að áformum um grænan orkugarð á Reyðarfirði. Þar yrði framleitt rafeldsneyti svo sem vetni og ammóníak og jafnvel áburður. Rafeldsneyti er talið vænlegasta leiðin til að ná fram orkuskiptum í sjávarútvegi og vöruflutningum. Þá hefur dótturfélag CIP undirritað viljayfirlýsingu við Fljótsdalshrepp um að stórt vindorkuver verði reist í hreppnum sem sjái orkugarðinum á Reyðafirði fyrir rafmagni.
Í nýju yfirlýsingunni kemur fram að Fjarðabyggð og dótturfélag CIP gangi til samninga um staðarval, hafnarstarfsemi, aðgang að vatni og uppbyggingu á hitaveitu með heitu vatni sem verður til í orkugarðinum. Gert er ráð fyrir að orkugarðurinn byggist upp á norðurströnd Reyðarfjarðar, sem er í eigu Fjarðabyggðar, og framleiðsla rafeldsneytis geti hafist árið 2028.
CIP hefur einbeitt sér að ýmsum fjárfestingum í grænni orkuframleiðslu víða um heim. Sjóðurinn ætlar að auka hlut sinn í orkuskiptum verulega með fjárfestingum og verja 100 milljörðum evra í slíkar fjarfestingar á næstu átta árum. Á bak við CIP standa 120 alþjóðlegir fjárfestar, þar á meðal margir norrænir og alþjóðlegir lífeyrissjóðir. | Grænum orkugarði verður líklega fundinn staður á norðurströnd Reyðarfjarðar og þar á að hefjast framleiðsla á rafeldsneyti eftir sex ár. Þetta kemur fram í nýjum samningi Fjarðabyggðar og alþjóðlegs fjarfestingasjóðs, sem ætlar að verja 14 þúsund milljörðum íslenskra króna í slíkar fjárfestingar víða um heim á næstu átta árum. |
2022 | 53 | Búlgarska þingið samþykkti í morgun að hætta að beita neitunarvaldi gegn umsókn Norður-Makedóníu um aðild að Evrópusambandinu. Leiðtogaráð sambandsins samþykkti að veita Úkraínu og Moldóvu stöðu umsóknarríkja í gær. | Úkraína og Moldóva sóttu um aðild fljótlega eftir að Rússar réðust inn í Úkraínu. Það gerði Georgía einnig, en fékk ekki stöðu umsóknarríkis þar sem landið þykir ekki uppfylla skilyrði aðildar.
Umsókn Norður-Makedóníu er öllu eldri. Ríkið sótti um Evrópusambandsaðild 2004 og fékk stöðu umsóknarríkis ári síðar. Grikkir beittu hins vegar neitunarvaldi vegna deilu um nafn ríkisins. Þegar heiti þess var breytt úr Makedóníu í Norður-Makedóníu árið 2019 féllu Grikkir frá því að beita neitunarvaldi.
Búlgaría skarst þá í leikinn og beitti neitunarvaldi vegna deilu um landsvæði, tungumál og sögu. Nú ætlar Búlgaríustjórn að hætta að standa í vegi fyrir umsókninni.
Dímítrí Peskov, talsmaður Rússlandsstjórnar, tjáði sig um ákvörðun leiðtogaráðsins, um að veita Úkraínu og Moldóvu stöðu umsóknarríkja, í morgun og sagði mikilvægt að þetta skref skapaði ekki frekari vandamál fyrir Rússa. Peskov sagði þó að það yrði afar erfitt að skemma samband Rússa og Evrópusambandins meira en þegar hefur verið gert.
Sergei Lavrov utanríkisráðherra Rússlands sagði í gær að það fælist engin hætta í því fyrir Rússa að löndin tvö fengju aðild að Evrópusambandinu enda væri það ekki hernaðarbandalag. | Búlgaría ætlar að falla frá neitunarvaldi sínu við umsókn Norður-Makedóníu um aðild að Evrópusambandinu. Leiðtogaráð sambandsins samþykkti í gær að veita Úkraínu og Moldóvu stöðu umsóknarríkja. |
2022 | 53 | Sjötíu og sex prósent bíla, sem hafa verið nýskráðir á árinu, ganga fyrir vistvænni orku. Formaður Rafbílasambandsins kallar eftir að stjórnvöld marki stefnu svo uppbygging hleðslustöðva haldist í hendur við fjölgun þessara bíla. | Tæplega sjö þúsund og sex hundruð fólksbílar hafa verið nýskráðar það sem af er ári, samkvæmt Félagi íslenskra bifreiðaeigenda. Á sama tíma í fyrra voru nýskráningar tæplega fimm þúsund. Nýskráðum bílum fjölgar því um fimmtíu og þrjú prósent. Nýskráningar ársins skiptast nánast hnífjafnt milli bílaleiga og almennings.
Af vistvænu bílunum tróna rafbílar á toppnum með rúmlega tuttugu og átta prósenta hlutdeild. Síðan koma tengiltvinnbílar, eru tuttugu og sjö prósent og tvinnbílar rúmlega tuttugu prósent. Bensínbílar eru svo með tæplega þrettán prósenta hlutdeild og dísilbílar eru tæplega tólf prósent.
Tómas Kristjánsson, formaður Rafbílasambandsins, segir að sala rafbíla hafi aukist verulega undanfarin þrjú ár.
Fyrir tíu árum síðan voru seldir 32 rafbílar á öllu árinu. Á síðasta ári voru þeir orðnir 4.500.
Borið hefur á kvörtunum frá rafbílaeigendum yfir því að of fáar hraðhleðslustöðvar séu aðgengilegar á landsbyggðinni. Tómas segir að uppbygging hraðhleðslustöðvanets um landið hafi ekki haldist í hendur við fjölgun rafbíla. Hleðslustöðvaskortur sé þó ekki áberandi flesta daga ársins. Það gerist hins vegar um helgar þegar margir eru á faraldsfæti. Þá myndist langar biðraðir við hraðhleðslustöðvarnar.
Það sem Rafbílasambandið hefur alltaf kallað eftir er langtímastefna til 2030, til þess að þessir aðilar sem að eru bæði að flytja inn rafbíla og þjónusta rafbíla, sjá um hleðslustöðvarnar og allt svoleiðis, hafi eitthvað í höndunum til þess að vinna eftir.
Slík stefna stuðli að því að innviðauppbygging haldist í hendur við fjölgun nýorkubíla. | Fjórir af hverjum fimm bílum sem hafa verið nýskráðir á árinu eru vistvænir. Formaður Rafbílasambandsins vill að stjórnvöld marki stefnu um að uppbygging hleðslustöðva fylgi fjölgun vistvænna bíla. |
2022 | 54 | Heimsmarkaðsverð á olíu hefur lækkað umtalsvert undanfarna daga. Verð á dælunni hér heima hefur ekki fylgt þeirri þróun enn sem komið er, en neytendur ættu að búast við lækkun á næstu dögum. | Í síðustu viku fór verð á bensínlítranum hér heima í fyrsta skipti yfir 350 krónur. Til samanburðar kom til óeirða í mótmælum bílstjóra árið 2008 þegar bensínlítrinn var að skríða yfir 150 krónur sem á verðlagi dagsins í dag er um 250 krónur.
Verð á Brent hráolíu náði hámarki þetta sumarið þann 8. júní þegar tunnan fór upp í 123 dollara. Viku síðar fór lítrinn hér heima upp fyrir 350 krónur þar sem hann er dýrastur.
Verð á heimsmarkaði hefur fallið hressilega undanfarna daga og stendur tunnan nú í 110 dollurum. Ástæða bensínlækkunarinnar er sögð ótti við að vaxtahækkun bandaríska seðlabankans valdi samdrætti í hagkerfinu.
Verð á dælunni hér heima hefur ekki þokast niður á við en það ætti einungis að vera tímaspursmál ef lækkanir á heimsmarkaði lúta sömu lögmálum og hækkanir. Ódýrasta dropann er sem fyrr að finna á bensínstöðvum umhverfis Costco í Garðabæ og á Akureyri, í kringum 320 krónur líterinn.
Þrátt fyrir dýrtíðina var biðröð eftir að komast að dælu á stöð Atlantsolíu á Sprengisandi í morgun. Þar var Davíð Bergþórsson að fylla bílinn, þrátt fyrir fáránlegt bensínverð að hans sögn. | Heimsmarkaðsverð á olíu hefur lækkað ört síðustu daga og ætti það að skila sér í lægra verði við dæluna hér heima á næstu dögum. |
2022 | 54 | Hæstaréttardómari var ekki vanhæfur til að dæma í hrunmáli þótt hann hefði tapað fé í fjárstýringu hjá Glitni. Þetta segir Hæstiréttur sem hafnaði endurupptöku málsins. | Hæstiréttur hafnaði í gær endurupptöku á máli manns sem dæmdur var til tveggja ára fangelsisrefsingar vegna brota í hruninu. Á sama tíma var skattalagabroti vísað frá dómi.
Magnús Arnar Arngrímsson var sakfelldur fyrir umboðssvik árið 2014 fyrir að stefna fjármunum Glitnis í hættu með því að veita félagi í eigu Birkis Kristinssonar peningamarkaðslán til að kaupa hlutafé í bankanum árið 2007, innan við ári fyrir hrun bankanna. Endurupptökunefnd komst að þeirri niðurstöðu árið 2020 að taka ætti málið upp aftur vegna vanhæfis eins dómaranna. Það var vegna þess að Markús Sigurbjörnsson, forseti Hæstaréttar, sem var einn dómara í málinu, átti fé í eignastýringu hjá bankanum. Hann tapaði fé við hrunið og því taldi endurupptökunefnd að efast mætti um óhlutdrægni hans. Þessu hafnar Hæstiréttur vegna þess að tap Markúsar hafi ekki verið svo mikið. Það hafi verið um sjö milljónir króna, sem voru innan við fimmtán prósent af höfuðstól hans. Það hafi gerst á sama tíma og þorri landsmanna hafi orðið fyrir skakkaföllum; svo sem með því að eignaverð lækkaði, lífeyrisréttindi rýrnuðu og verðlag hækkaði. Því teljist tap Markúsar ekki svo mikið að það valdi vanhæfi hans og endurupptöku málsins.
Hæstiréttur vísaði hins vegar frá héraðsddómi máli Ragnars Þórissonar sem sakfelldur var fyrir skattalagabrot 2013. Það mál leiddi til sakfellingar og refsingar. Mál hans var endurupptekið þar sem það var rannsakað bæði hjá skattayfirvöldum og lögreglu á sitthvorum tímanum. Því þótti brotið gegn rétti hans til að vera ekki saksóttur eða refsað tvívegis vegna sama brots. Nú getur Ragnar krafið ríkið bóta vegna þess að brotið var á rétti hans. | Hæstaréttardómari var ekki vanhæfur til að dæma í hrunmáli þótt hann hefði tapað fé í fjárstýringu hjá Glitni. Þetta segir Hæstiréttur sem hafnaði endurupptöku málsins. |
2022 | 54 | Heildartekjur allra tekjuhópa hafa aukist síðustu árin og kaupmáttur sömuleiðis, samkvæmt greiningu fjármálaráðuneytisins. Allir tekjuhópar greiða nú minni tekjuskatt en áður, fyrir utan þau allra tekjuhæstu. | Áttatíu og þrjú prósent af tekjum hins opinbera koma frá tekjuhærri helmingi skattgreiðenda samkvæmt greiningu ráðuneytisins á álagningu opinberra gjalda út frá skattframtölum.
Frá árinu 2010 jukust heildartekjur allra tekjutíunda að meðaltali um 38 prósent á verðlagi síðasta árs. Í fyrra jukust tekjurnar um fjögur komma fjögur prósent að raunvirði og kaupmáttur ráðstöfunartekna jókst að meðaltali um fimm komma eitt prósent.
Í greiningu ráðuneytisins segir að í fyrra hafi lág- og millitekjufólk greitt lægra hlutfall í tekjuskatt þótt tekjur þeirra hafi aukist, vegna samspils tekjuskattsbreytinga og hærri launa.
Heildartekjur einstaklinga voru 2.256 milljarðar króna í fyrra. Á þær tekjur voru lagðir 523 milljarðar króna í formi tekjuskatts, útsvars og fjármagnstekjuskatts. Á efstu tekjutíundina, sem fær tuttugu og níu prósent af heildartekjunum, er álagður skattur þrjátíu og sex prósent af heildarskatttekjum. Á síðasta ári borgaði efsta tíundin að meðaltali þrjár milljónir króna í tekjuskatt, tvær komma tvær milljónir króna í útsvar og eina komma tvær milljónir króna í fjármagnstekjuskatt. Neðstu fimm tekjutíundirnar borguðu þrettán prósent af heildarútsvari og fjögur prósent af öllum tekjuskatti og því samtals sautján prósent af heildarskatttekjum. | Kaupmáttur og heildartekjur allra tekjuhópa hafa aukist undanfarin ár. Einstaklingar greiða nú minni tekjuskatt en áður, fyrir utan þá tekjuhæstu. |
2022 | 54 | Það gránaði í fjöll á norðanverðu landinu í nótt og vissara fyrir þá sem ætla í útilegu um helgina að klæða sig vel. Það spáir köldu veðri fyrir norðan næstu daga og þriggja til fimm stiga hita yfir nóttina. | Það var víða kuldalegt að líta til fjalla á Norðurlandi í morgun og þó að oft hafi gránað í fjöll í júní þá stingur það alltaf í stúf við útsprunginn gróðurinn og fagurgræn tún. Veðurhorfurnar næstu daga á norðanverðu landinu eru ekki upp á það besta.
Það verður nú frekar svalt og sérstaklega að næturlagi. Það eru varla nema kannski þrjár til fimm gráður að næturlagi og getur farið um og kannski skriðið yfir tíu gráður þar sem best lætur yfir daginn.
Segir Óli Þór Árnason, veðurfræðingur á vakt hjá Veðurstofunni. Það verður því væntanlega kalt að liggja í tjaldi um helgina, en fyrir norðan eru til dæmis stór fótboltamót yngri flokka og mörg tjaldstæði þéttsetin ferðamönnum. En þá er bara að klæða sig vel.
Já, það er kannski ágætt að velja sér örlítið hlýrri föt heldur en almennt þarf að nota í lok júní. Sérðu lengra fram í tímann? Eftir helgi er nú útlit fyrir að hlýni ofurlítið. En norðlægar áttir ætla að verða og vilja oft verða frekar þaulsætnar þegar þær ná sér á strik. En þær verða mildari í næstu viku. | Það gæti orðið kalt að liggja í tjaldi á Norðurlandi næstu nætur en þar spáir þriggja til fimm stiga hita yfir nóttina. Það gránaði í fjöll fyrir norðan í nótt. |
2022 | 54 | Karlmaður á sjötugsaldri sem var handtekinn vegna skotárásar í Hafnarfirði í gær var gert að sæta vistun á viðeigandi stofnun í fjórar vikur. Maðurinn var ekki yfirheyrður. | Héraðsdómur Reykjaness hefur úrskurðað að karlmaður á sjötugsaldri, sem var handtekinn vegna skotárásar í Hafnarfirði í gær, eigi að sæta vistun á viðeigandi stofnun í mánuð. Aðstoðaryfirlögregluþjónn hjá Ríkislögreglustjóra segir að vopnatilkynningum hafi fjölgað á undanförnum sex árum.
Maðurinn var leiddur fyrir dómara í Héraðsdómi Reykjaness á tíunda tímanum í morgun. Maðurinn var handtekinn í hádeginu í gær og því þurfti lögreglan á höfuðborgarsvæðinu að óska eftir gæsluvarðhaldi eða annarri vistun fyrir hádegi í dag eða láta manninn lausan. Úrskurðurinn kveður á um að maðurinn verði í fjórar vikur á stofnun. Lögreglan yfirheyrði manninn ekki samkvæmt upplýsingum fréttastofu. Hann var handtekinn eftir um fimm tíma umsátur lögreglu og sérsveitar fyrir utan heimili hans, eftir að hann skaut á bíl feðga á meðan þeir voru í honum og á annan mannlausan bíl. Feðgarnir sluppu ómeiddir. Málið er rannsakað sem tilraun til manndráps.
Runólfur Þórhallsson, aðstoðaryfirlögregluþjónn hjá greiningardeild Ríkislögreglustjóra, segir að veruleg aukning hafi orðið í vopnatilkynningum til lögreglu síðustu sex ár, meðal annars varðandi skotvopn í umferð.
Tölurnar sýna okkur það svart á hvítu að vopnatilkynningum svokölluðum hefur fjölgað á undanförnum árum. Við fylgjumst náið með þessari þróun en þetta er staðreynd. Allt frá 2016 þá sjáum við verulega aukningu í þessum vopnatilkynningum svokölluðu. Mestmegnis eru auðvitað hnífamál sem bera bróðurpartinn af þessu en það er líka veruleg aukning í þessu það sem tilkynnt er um skotvopn.
Þetta eru alvarleg mál sem eru að koma upp með styttra millibili en við erum vön.
sagði Runólfur sem var gestur Morgunútvarpsins á Rás tvö í morgun. Í umsátrinu í gær spiluðu samningamenn stórt hlutverk í að maðurinn ákvað að gefast upp.
Síðan höfum við verið til langs tíma með sérstaka samningamenn sem hafa fengið sérstaka þjálfun í þessu. Þetta eru bara lögreglumenn sem eru í öðrum störfum en tilheyra svokölluðum samningahópi. Þau æfa reglulega og fara núna, það er breyting sem orðið hefur undanfarin ár, fara með í öll útköll hjá sérsveitinni.
Samkvæmt heimildum fréttastofu var maðurinn vopnaður riffli. Runólfur segir að um 80 þúsund skotvopn séu skráð hér á landi.
Það er einhver tala sem er óskráð, þá vitum við að það er eitthvað um sem við köllum sjálfvirk vopn, hríðskotavopn. Það er eitthvað að þeim hér og við höfum verulegar áhyggjur af því. | Karlmaður á sjötugsaldri sem var handtekinn vegna skotárásar í Hafnarfirði í gær mun sæta vistun á viðeigandi stofnun í fjórar vikur. Maðurinn var ekki yfirheyrður. |
2022 | 54 | Úkraínustjórn bíður nú svara um hvort ríkið fái formlega stöðu umsóknarríkis hjá Evrópusambandinu. Leiðtogaráð ESB fundar í dag, meðal annars um umsókn Úkraínu. | Andriy Yermak, skrifstofustjóri forsetaembættisins, sagði í skeyti á samskiptamiðlinum Telegram að stjórnvöld biðu nú eftir græna ljósinu frá Brussel.
Tveggja daga fundur leiðtogaráðs ESB hefst klukkan eitt í Brussel með ávarpi Robertu Metsola, forseta Evrópuþingsins. Á dagskrá eru til að mynda staðan í álfunni, innrás Rússa í Úkraínu, efnahagsmálin og svo umsóknir Úkraínu, Moldóvu og Georgíu um aðild að sambandinu.
Úkraínustjórn sótti um aðild að ESB fjórum dögum eftir upphaf innrásar og hin ríkin tvö tæpri viku síðar. Til stendur að Charles Michel, forseti leiðtogaráðsins, leggi fram tillögu um að veita einungis Úkraínu og Moldóvu stöðu umsóknarríkja en ekki Georgíu.
Framkvæmdastjórn ESB mælti með slíkri tillögu þann 17. júní. Af áliti hennar að dæma var ljóst að framkvæmdastjórnin telur Georgíu ekki uppfylla skilyrði aðildar.
Michel sagðist í morgun sannfærður um að leiðtogaráðið samþykkti tillöguna. Leiðtogar Frakklands, Þýskalands, Ítalíu og Rúmeníu funduðu saman með Zelensky Úkraínuforseta í Kænugarði í síðustu viku þar sem þeir lýstu allir stuðningi við aðildarumsókn Úkraínu. | Leiðtogaráð ESB ákveður í dag hvort Úkraína og Moldóva fái stöðu umsóknarríkis hjá sambandinu. Búist er við að tillagan verði samþykkt. |
2022 | 54 | Anton Sveinn Mckee verður í dag fimmti Íslendingurinn til að synda í úrslitum á heimsmeistaramóti í sundi þegar hann stingur sér til sunds á HM í Búdapest í dag. Minna en ár er síðan hann komst ekki upp úr undanrásum á Ólympíuleikunum. | Anton Sveinn setti sér háleit markmið fyrir Ólympíuleikana í Tókýó á síðasta ári en var nokkuð langt frá sínu besta í sinni sterkustu grein, 200 metra bringusundi, og synti á tveimur mínútum og 11,64 sekúndum í undanrásum. Var hann þá tæpum tveimur sekúndum frá því að komast í 16 manna undanúrslit. Annað var á uppi á teningnum hjá Antoni á HM í gær er hann tvíbætti Íslandsmet sitt í greininni, bæði í undanrásum og undanúrslitum, og tryggði sér örugglega sæti í úrslitasundinu í dag. Aðeins heimsmethafinn í greininni synti hraðar en Anton Sveinn sem synti á tveimur mínútum og 8,74 sekúndum. Það er stórbæting á fyrra Íslandsmeti hans. Anton syndir í úrslitum í 200 metra bringusundi í dag klukkan 17:28 og sýnir RÚV beint frá mótinu.
Hurð skall nærri hælum í allt annarri grein á HM í gær þegar leið yfir listsundkonuna Anitu Alvarez frá Bandaríkjunum og hún sökk til botns í lauginni. Það fór svo að þjálfari hennar, Andrea Fuentes, þurfti að stinga sér í laugina og koma henni á þurrt land þar sem sundlaugarverðir virtust ekki átta sig á aðstæðum. Þetta er ekki í fyrsta skipti sem Fuentes þarf að bjarga Alvarez því það sama gerðist í Barcelona í fyrra. Alvarez er við góða heilsu í dag en þarf á hvíld að halda.
Einn leikur er á dagskrá Bestu deildar karla í kvöld. Topplið Breiðabliks tekur þá á móti KR í Kópavogi klukkan korter yfir sjö. Breiðablik er með átta stiga forystu á toppnum en KR situr í sjötta sæti með 16 stig, þó aðeins þremur stigum frá öðru sæti. Þetta er annar leikur liðanna á tímabilinu en Breiðablik vann fyrri leikinn með einu marki gegn engu. | Anton Sveinn Mckee keppir í úrslitum í 200 metra bringusundi á heimsmeistaramótinu í Búdapest dag eftir að hafa sett tvö Íslandsmet í gær. |
2022 | 54 | Markmið íslenskra stjórnvalda um samdrátt í losun gróðurhúsalofttegunda fyrir 2030 eru óljós og ófullnægjandi að mati Loftslagsráðs, sem kallar eftir að stjórnvöld skýri og útfæri markmiðin nánar. | Í áliti Loftslagsráðs segir að framkvæmd aðgerðaáætlunar í loftslagsmálum sé ómarkviss. Ráðið bendir á að sá stöðugleiki í veðurfari sem einkennt hefur síðustu þúsundir ára sé að raskast með háskalegum hætti. Losun gróðurhúsalofttegunda á heimsvísu fari enn vaxandi og hafi aldrei verið meiri.
Loftslagsráð segir þessa röskun þó ekki óumflýjanlega. Ráðast þurfi í kerfislægar breytingar svo sem með umbyltingu orkukerfa, samgöngukerfa, skipulags þéttbýlis, fjármálakerfa sem og í opinberri hagstjórn. Stjórnvöld verði án tafar að skapa umgjörð sem stuðli að jákvæðum breytingum með markvissri stefnumótun. Mikilvægt sé að stjórnvöld nýti þá reynslu og þekkingu sem þegar sé til staðar hér á landi og erlendis til að hraða aðgerðum.
Ráðið leggur jafnframt áherslu á að auka þurfi samdrátt í losun hratt með samstilltu og vel skipulögðu átaki allra. Til að ná því markmiði þurfi að fara af undirbúningsstigi á framkvæmdastig og meta árangur með öflugri greiningu en nú sé beitt. Loftslagsvæn framtíðarsýn kalli á nýjar áherslur í fjárfestingum og nýsköpun sem leggi grunn að verðmætasköpun í kolefnishlutlausu hagkerfi. | Loftslagsráð telur markmið stjórnvalda um samdrátt í losun gróðurhúsalofttegunda ómarkviss og kallar eftir að þau séu skýrð og útfærð nánar. |
2022 | 55 | Guðrún Aspelund hefur verið ráðin til að taka við starfi sóttvarnalæknis af Þórólfi Guðnasyni í haust. Guðrún hefur verið yfirlæknir á sviði sóttvarna hjá embætti landlæknis frá 2019 og staðið þétt við hlið Þórólfs í gegnum faraldurinn. Hún segist spennt fyrir komandi verkefnum og ætlar að ganga til verks með sínum hætti. | Ég tel ég hafi góða sýn á þetta starf. Ég geri mér grein fyrir því að þetta er mikil ábyrgð og krefjandi starf. Þórólfur hefur verið í eldlínunni, sérstaklega undanfarin tvö ár, og allir þekkja hann nú orðið. Ég tek við góðu búi og hann og Haraldur Briem, sem var á undan honum, eru góðar fyrirmyndir.
Þórólfur sagði starfi sínu lausu í maí. Hann hefur verið sóttvarnalæknir frá 2015. Guðrún segir að ýmis verkefni bíði hennar í nýju starfi. Burtséð frá kórónuverirufaraldrinum sinni sóttvarnalæknir ýmsum verkefnum á borð við vöktun á sjúkdómum, notkun sýklalyfja og bólusetningum.
Við þurfum að fara yfir covid-faraldurinn. Þó að hann sé ekki búinn þá eru ákveðin þáttaskil og orðið tímabært að fara yfir það og hvað við getum lært af því. Hvað við gerðum vel og hvað við getum gert betur.
Að sögn Guðrúnar verða ekki áberandi breytingar á starfi sóttvarnalæknis, þegar hún tekur við, aðrar en að önnur manneskja gegni starfinu. Hún hafði ekki íhugað að taka við starfi sóttvarnalæknis fyrr en Þórólfur sagði af sér.
Ég var ekkert ákveðin í því fyrr en að ég fór að hugsa um þetta þegar hann tilkynnti þetta. Þá fór ég að hugsa málið og ákvað að sækja um. | Guðrún Aspelund hefur verið ráðin sóttvarnalæknir og tekur við starfinu 1. september. Hún segist taka við góðu búi frá Þórólfi Guðnasyni og er spennt fyrir komandi tímum. |
2022 | 55 | Snjóþungur vetur og kalt vor á hálendinu er ástæða þess að hálendisvegir eru opnaðir seinna en undanfarin ár. Þjónustufulltrúi hjá Vegagerðinni segir að þeir verði opnaðir einn af öðrum næstu daga. Hann hvetur fólk til að fylgjast með hálendiskortinu. | Þessa dagana bíða margir ferðaþyrstir landsmenn og gestir eftir að vegir um hálendið verði opnaðir fyrir umferð. Það ræðst í grunninn af veðurfari og snjóalögum en þegar frost er farið úr vegunum og ekki hætta á skemmdum þykir óhætt að opna fyrir umferð. Þrátt fyrir milda tíð síðustu daga er enn töluverð aurbleyta víða á hálendinu og flestar leiðir lokaðar. Magnús Ingi Jónsson er þjónustufulltrúi hjá Vegagerðinni.
Það er náttúrlega töluvert mikill snjór á flestum leiðum og það er opnað seinna en venjulega. -Hvar er búið að opna, eins og staðan er í dag?- Það er búið að opna yfir Kjöl, það er svona eina leiðin sem er búið að opna í heild. Svo er búið að opna hluta af Arnarvatnsheiði, bæði að norðanverðu og eins að sunnanverðu en ekki alveg yfir. Það er búið að taka akstursbannið af Sigölduleiðinni, Fjallabaki nyrðra á leiðinni frá Sigöldu og inn að Landamannalaugum en það er hins vegar ekki búið að opna alveg.
-Hvenær reiknarðu með að þessar helstu leiðir verði orðnar færar?-
Sko eins og þessi leið, inn í Landmannalaugar sem er þessi helsta leið sem er verið að spyrja okkur um. Við reiknum með henni næstu helgi.
Hann hvetur alla vegfarendur um hálendið til að fylgjast vel með ferðakortinu á vef Vegagerðarinnar.
Við uppfærum það um leið og við fáum einhverjar upplýsingar. Svo má alltaf hafa samband við okkur í síma 1777. | Hálendisvegir verða opnaðir óvenju seint í ár vegna snjóa og aurbleytu á hálendinu. Þjónustufulltrúi hjá Vegagerðinni hvetur fólk til að fylgjast vel með hálendiskorti Vegagerðarinnar áður en haldið er á fjöll. |
2022 | 55 | Skortur á efni til byggingaframkvæmda veldur töfum á ýmsum verkefnum. Eina útisundlaugin í Fjallabyggð hefur verið lokuð í tæpa tvo mánuði þar sem bið eftir efni til endurbóta hefur dregist á langinn. | Sundlauginni á Ólafsfirði var lokað í lok apríl vegna gagngerrar endurnýjunar á búningsklefum. Áætlað var að opna aftur 1. júní. Ármann Viðar Sigurðsson, deildarstjóri tæknideildar Fjallabyggðar, segir að ekki verði hægt að opna sundlaugina fyrr en skáparnir sem eiga að vera í klefunum berist að utan.
Já, ástæðan er að við höfum lent í skorti á efni, eða þ.e.a.s. að söluaðili hefur ekki náð að standa við afhendingartíma. Þeir áttu að afhendast um miðjan maí upprunalega. Svo var það næsta sem við fengum uppgefið milli 5. og 10. júní og það nýjasta er að þeir koma á sunnudaginn næsta.
Ármann segist ekki hafa fengið nákvæmar skýringar á töfinni en ástandið í heiminum vegna heimsfaraldurs og stríðsátaka sé líkleg skýring. Tafir hafi orðið á afhendingu efnis vegna fleiri framkvæmda í sveitarfélaginu.
Stefnt er á að opna sundlaugina í næstu viku. Í sumar verður skipt um flísar í laugum á útisvæði en ekki þarf að loka lauginni þegar það verður gert.
Og engar áhyggjur að það verði einmitt sams konar vandamál sem komi upp? Við náttúrlega byrjum ekkert á því verkefni fyrr en efnið er komið. Þetta eru náttúrulega bara flísar og við förum ekkert að rífa flísarnar gömlu af fyrr en hinar eru komnar á staðinn. | null |
2022 | 55 | Fjarskiptafyrirtækið Nova var hringt inn á aðalmarkað kauphallarinnar í morgun. Forstjóri Nova segir að nýtt ferðalag sé að hefjast hjá fyrirtækinu. | Það var hátíð í bæ í höfuðstöðvum Nova á þessum þriðjudegi, þegar fyrsti viðskiptadagur fyrirtækisins á aðalmarkaði kauphallarinnar hófst. Fyrirtækið fékk nýja hluthafa í apríl og þá var hlutafé þess aukið. Fimm þúsund nýir hluthafar bættust ennfremur við í almennu útboði í síðustu viku. Það sem af er degi er velta viðskipta með hlutabréf félagsins meira en 400 milljónir króna. | Fyrsti viðskiptadagur Nova á Aðalmarkaði Kauphallarinnar hófst í morgun. Fyrirtækið var hringt inn í höllina við mikil fagnaðarlæti starfsmanna. |
2022 | 55 | Boðað var til verkfalls, á alþjóðaflugvellinum í Brussel í Belgíu í gær, vegna óánægju starfsfólks með vinnuálag. Illa hefur gengið að fá fólk til starfa og fylla upp í stöðugildi á flugvellinum. Brynjar Már Brynjólfsson, mannauðsstjóri Isavia, segir að þetta sé ekki vandamál hér á landi. Tekist hafi að manna svo til allar stöður á Keflavíkurflugvelli í sumar. | Við réðum um 300 starfsmenn í sumar. Það leit ekki vel út þegar við fórum af stað í byrjun janúar en síðan varð þetta betra. Okkur tókst að manna 97% af þeim stöðum sem við ætluðum að ráða í fyrir sumarið í sumar. En það sem flugvellir eru að fást við um allan heim, og við finnum það líka, er að traust fólks á flugvöllum sem vinnustað hefur dvínað. Einfaldlega vegna þess að flugvellir fóru í gegnum tvö ár þar sem var mikill samdráttur. Margir héldu að þeir væru að fara að byrja aftur þegar byrjað var að ráða fólk, en síðan kom enn eitt covid-afbrigðið svo það þurfti að draga ráðningar til baka. Þannig við vitum að það mun taka tíma að vinna upp það traust.
Á álagstímum sé mikið um að vera á Keflavíkurflugvelli sem geti leitt til tafa, en ekki umfram það sem eðlilegt þyki.
Við erum mönnuð eftir farþegaspám sem eru framar björtustu vonum. Við mönnuðum okkur þannig í sumar. Þannig að við búumst ekki við álagi hvað það varðar hjá okkur, en Íslendingar eru mjög ferðaþyrstir þannig það er alveg traffík í flugstöðinni og ég mæli alveg með því að fólk gefi sér tíma áður en það fer í flug, en við höfum verið að standast öll okkar þjónustuviðmið og búumst við að gera það í sumar. | Það tókst að manna svo til allar stöður á Keflavíkurflugvelli í sumar, ólíkt mörgum öðrum alþjóðaflugvöllum í Evrópu. Mannauðsstjóri Isavia segir greinilegt að traust fólks til flugvalla sem vinnustaðar hefur dvínað. |
2022 | 55 | Formaður þjóðaröryggisráðs Rússlands hefur hótað Litáum að bann þeirra, við vöruflutningum með lestum til hólmlendunnar Kalíníngrad, hafi alvarlegar afleiðingar. Litáar segja að bannið sé í takt við refsiaðgerðir sem Evrópusambandið hefur samþykkt. | Kalíníngrad er landsvæði á milli Póllands og Litáens sem Rússar ráða. Það er aðskilið öðrum hlutum Rússlands. Þar eru bækistöðvar Eystrasaltsflota Rússa og segjast Rússar hafa komið þar upp kjarnorkueldflaugum.
Nú hefur Rússum verið bannað að flytja vörur sem eru á bannlista Evrópusambandsins til Kalíníngrad eftir járnbrautum sem liggja í gegnum Litáen.
Níkolaj Patrúsjev, formaður rússneska þjóðaröryggisráðsins, sagði í morgun að þetta hefði alvarlegar afleiðingar. Verið sé að móta svarið og litáíska þjóðin fái að finna vel fyrir því. Þá hefur rússneska utanríkisráðuneytið kallað Markus Ederer, sendiherra Evrópusambandsins í Rússlandi, á teppið.
Að fundi loknum fór Ederer fram á að Rússar sýndu stillingu og leystu deiluna við fundarborðið. Rússar krefjast þess að Litáar aflétti þessum takmörkunum þegar í stað en litáísk stjórnvöld segja að þær séu í takt við áður samþykktar refsiaðgerðir Evrópusambandsins vegna innrásar Rússa í Úkraínu. | null |
2022 | 55 | Eimskipafélagið er til rannsóknar bæði á Íslandi og í Danmörku. Framkvæmdastjóri rekstrarsviðs Eimskips hefur fengið réttarstöðu sakbornings og forstjóri félagsins boðaður til skýrslutöku. | Framkvæmdastjóri rekstrarsviðs Eimskips hefur stöðu sakbornings í rannsókn héraðssaksóknara á hvort lög hafi verið brotin við meðhöndlun úrgangs. Óvíst er hvenær rannsókninni lýkur því leita þarf upplýsinga hjá erlendum lögregluyfirvöldum. Eimskip er einnig til rannsóknar í Danmörku þar sem samkeppnisyfirvöld rannsaka landflutningafyrirtæki.
Hilmar Pétur Valgarðsson, framkvæmdastjóri rekstrarsviðs Eimskips, hefur fengið stöðu sakbornings í rannsókn héraðssaksóknara á sölu skipanna Goðafoss og Laxfoss árið 2019. Þetta kemur fram í tilkynningu frá Eimskipi. Hilmar var boðaður í skýrslutöku í gær vegna málsins. Héraðssaksóknari gerði húsleit í höfuðstöðvum Eimskips í desember í fyrra eftir að Kveikur fjallaði um niðurrif skipanna á Indlandi. Rannóknin hefur meðal annars beinst að því hvort háttsemi félagsins geti varðað við lög og reglugerðir um meðhöndlun úrgangs. Umhverfisstofnun kærði málið til héraðssaksóknara eftir að Kveikur upplýsti um það.
Eftir að skipin voru seld voru þau send til förgunar í Alang á vesturströnd Indlands þar sem lítið er um mengunarvarnir og starfsmenn vinna við erfiðar og oft lífshættulegar aðstæður. Þá kemur fram í tilkynningu Eimskips að forstjóri félagsins muni gefa skýrslu hjá héraðssaksóknara sem fyrirsvarsmaður Eimskips en að hann sé ekki grunaður um refsiverða háttsemi.
Í skriflegu svari við fyrirspurn fréttastofu segir upplýsingafulltrúi Eimskips að enginn starfsmaður hafi enn sem komið er farið í skýrslutöku hjá héraðssaksóknara. Þá sé einn starfsmaður með réttarstöðu sakbornings. Enginn hafi farið í leyfi eða verið sagt upp vegna málsins. Fréttastofa óskaði jafnframt eftir viðtali við fulltrúa félagsins en beiðninni er hafnað þar sem rannsókn standi enn yfir.
Ólafur Þór Hauksson héraðssaksóknari verst allra frétta af málinu en segir að vel hafi miðað rannsókn á þeim gögnum sem fengust í húsleitinni í desember. Næsta skref í rannsókninni sé að kalla fólk til skýrslutöku og hafa nokkrir verið boðaðir nú þegar. Ólafur vill ekki gefa upp fjölda þeirra sem eru með stöðu sakbornings í málinu. Fyrir liggi að það kunni að verða óskað eftir upplýsingum frá erlendum lögregluyfirvöldum og óvíst hvenær rannsókninni ljúki.
En þetta er ekki eina rannsóknin á Eimskipi. Samkeppnisyfirvöld í Danmörku gerðu í gær húsleit hjá dótturfélagi Eimskip í Álaborg. Markmiðið var verið að kanna hvort fyrirtækið Atlantic Trucking, sem er sérhæfir sig í landflutningum hafi tekið þátt í að brjóta dönsk samkeppnislög. Tekið er fram í tilkynningu Eimskips að húsleitin sé hluti af stærri rannsókn á landflutningafyrirtækjum í Danmörku. | Eimskipafélagið er til rannsóknar bæði á Íslandi og í Danmörku. Framkvæmdastjóri rekstrarsviðs Eimskips hefur fengið réttarstöðu sakbornings og forstjóri félagsins boðaður til skýrslutöku. |
2022 | 55 | Breiðablik er komið með átta stiga forskot á toppi Bestu deildar karla í knattspyrnu eftir 4-1 sigur á KA. Þrír leikir fóru fram í gærkvöld. | Ísak Snær Þorvaldsson skoraði fyrsta mark Blika í leiknum og sitt tíunda mark í deildinni þegar hann kom sínum mönnum yfir á 24. mínútu. Hann lagði svo upp annað og þriðja mark Blika sem Jason Daði Svanþórsson og Viktor Karl Einarsson skoruðu og Jason Daði bætti svo fjórða markinu við áður en KA-menn skoruðu sárabótarmark rétt fyrir leikslok. Blikar eru nú með 27 stig á toppi deildarinnar en Víkingur og Stjarnan eru með 19 stig. Stjörnumenn gerðu 1-1 jafntefli við KR í gær þar sem Atli Sigurjónsson skoraði jöfnunarmark KR á 90. mínútu. Þá gerðu Fram og ÍBV 3-3 jafntefli þegar liðin mættust á nýjum heimavelli Fram í Úlfarsárdal. ÍBV er enn í neðsta sæti deildarinnar en er nú með jafn mörg stig og Leiknir í 11. sætinu en Leiknismenn mæta Val í kvöld. Framarar eru í 8. sæti með 10 stig. Tíunda umferðin klárast í kvöld með tveimur leikjum.
Heimsmeistaramótið í sundi hélt áfram í Budapest í gærkvöldi. Ítalínn Thomas Ceccon setti heimsmet í 100 metra baksundi er hann synti á 51.60 sekúndum en metið hafði staðið frá því á Ólympíuleikunum 2016 í Rio og var í eigu Ryan Murphy sem var meðal keppenda í gær en varð að láta sér lynda annað sætið. HM í sundi heldur áfram í dag og RÚV sýnir áfram frá mótinu, bein útsending hefst klukkan 16 í dag.
Í kvöld spila Íslands og bikarmeistarar Víkings í umspili Meistaradeildar Evrópu þegar liðið mætir eistnesku meisturunum í Levadia Tallinn en leikurinn hefst klukkan 19:30. Fjögurra liða mót fer fram á Víkingsvelli en klukkan 13 mætast Club d'Escaled frá Andorra og La Fiorita frá San Marino. Sigurliðin í þessum tveimur leikjum mætast svo á föstudag, 24. júní, í úrslitaleik um sæti í næstu umferð forkeppninnar. | Breiðablik er komið með átta stiga forskot á toppi Bestu deildar karla í knattspyrnu. Eiður Smári Guðjohnsen stýrir FH í fyrsta leik í kvöld. |
2022 | 55 | Vegagerðin átti í morgun fund með Sæferðum, sem gera út Breiðafjarðarferjuna Baldur, um öryggismál ferjunnar. Baldur bilaði nokkur hundruð metra frá landi á laugardag og lá við akkeri í um sex klukkustundir. Þetta er þriðja skiptið á jafn mörgum árum sem ferjan bilar á siglingu, í fyrra sátu farþegar og áhöfn föst um borð á miðjum Breiðafirði í meira en sólarhring. Samningur Vegagerðarinnar og Sæferða um rekstur ferjunnar átti að renna út í ár en var framlengdur til 2023. Gunnlaugur Grettisson, framkvæmdastjóri Sæferða, segir að ekki hafi neinar ákvarðanir verið teknar á fundinum en samtal við Vegagerðina haldi áfram. | null | null |
2022 | 56 | Reykvíkingar ársins voru útnefndir við hátíðlega áthöfn í Elliðaárdal í morgun. Kamila Wali-jewska og Marco Pizzolato urðu fyrir valinu. Þau standa fyrir svokölluðum frískáp sem ætlað er að tengja fólk og efla vitund um matarsóun. | Frískápurinn stendur fyrir utan hús Andrýmis við Bergþórugötu 20. Hver sem er getur skilið eftir mat í skápnum og hver sem er getur tekið mat úr honum. Helsta markmiðið er að minnka matarsóun en verkefninu er einnig ætlað að skapa samfélag og stemningu í kringum skápinn. Marco segir að það sé mikill heiður að hljóta nafnbótina Reykvíkingur ársins.
(P) Jæja, Reykvíkingar ársins. Hver er tilfinningin að fá þessa viðurkenningu. (Marco) Það er (óskýrt) að vera Reykvíkingur ársins. það er mikill heiður. Það var mjög gaman að heyra að við vorum bæði valin Reykvíkingar ársins. (Kamila á ensku) Það er frábært. Það er óvænt. Og okkur líður eins og verkefnið okkar hafi verið viðurkennt.
Kamila segir að það sé óvænt og ánægjulegt að vinna þeirra skuli vera viðurkennd. Þau vonast til að geta haldið verkefninu áfram og að fleiri leggi því lið í framtíðinni.
Venja er fyrir því að nýútnefndir Reykvíkingar ársins snari sér í vöðlur og veiðigalla og freisti þess að veiða fyrsta lax sumarsins í Elliðaá. Útnefningin hefur síðan í borgarstjóratíð Jóns Gnarrs verið samtvinnuð opnun veiðitímabilsins í ánni.
Í þetta skipti veiddu bæði Kamila og Marco stóra og feita laxa. Bæði ætluðu þau að sleppa fiskunum en lax Kamilu drapst áður en hægt var að sleppa honum, sem hryggði viðstadda.
(umhverfishljóð og stemmning á meðan verið er að veiða lax) | Kamila Wali-jewska og Marco Pizzo-lato voru í morgun útnefnd Reykavíkingar ársins. Þau standa að svokölluðum frísskáp sem ætlað er að efla vitund um matarsóun. |
2022 | 56 | Torfi Tulinius, prófessor við Háskóla Íslands og sérfræðingur í málefnum Frakklands, líkir tíðindin við pólitískan jarðskjálfta. | Þetta er í fyrsta sinn sem að nýkjörinn forseti fær ekki meirihluta þingsins á bakvið sig í kosningum. Frakkar vita ekki alveg hvernig þeir eiga að snúa sér í þessu hvernig verður landinu þá stjórnað næstu fimm árin.
Önnur tíðindin eru þau að innan við helmingur frakka mætti á kjörstað og það þýðir að frakkar hafa kannski ekki mikla trú á hinu lýðræðislega ferli. Sem er mjög alvarlegt | null |
2022 | 56 | Héraðssaksóknari segir að gagrýni embættismanns OECD á hægagang í rannsókn Samherjamálsins komi á óvart. Embættið hafi fundað með OECD í tvígang í síðustu viku án þess að málið hafi borið á góma. | Drago Kos, yfirmaður vinnuhóps OECD gegn mútum, setti fram harða gagnrýni á rannsókn Samherjamálsins í fréttum Stöðvar 2 um helgina. Hann sagði vandræðalegt að það skuli vera Namibía sem dregur vagninn í rannsókninni og enginn á Íslandi virðist vita hvað rannsókn Samherjamálsins líður. Rannsóknin hófst í árslok 2019. Gagnrýni Kos beindist einnig að íslenskum stjórnvöldum, erfitt væri að trúa því að embætti héraðssaksóknara væri vanfjármagnað og finna yrði fjármagn hið fyrsta svo hægt væri að ljúka rannsókninni.
Ólafur Þór Hauksson, héraðssaksóknari, segir að gagnrýni OECD hafi komið flatt upp á hann, sér í lagi í ljósi þess að embætti hans hafi í tvígang fundað með OECD í liðinni viku og þá hafi þessi mál hvergi borið á góma. Hvað rannsókn málsins varðar þá gangi hún vissulega vel þótt faraldurinn hafi vissulega tafið. Þannig hafi fundur með namibískum yfirvöldum á dögunum verið lengi á dagskrá en strangar ferðatakmarkanir milli Afríku og Evrópu hafi orðið til þess að honum var ítrekað frestað. Sem fyrr heldur saksóknari spilunum þétt að sér þegar hann er spurður út í gang rannsóknarinnar, segir aðeins að henni miði vel.
Ólafur tekur þó undir með Kos um að fjárveitingar til embættisins gætu verið hærri enda beint samhengi milli fjárveitinga og afraksturs. En það eigi jafnt við um hans embætti og önnur embætti hins opinbera. | Gagnrýni embættismanns OECD á hægagang Samherjarannsóknar kom flatt upp á héraðssaksóknara, einkum í ljósi þess að embættið hefði í tvígang fundað með stofnuninni án þess að rannsóknin bæri á góma. |
2022 | 56 | Miðjubandalag Emmanuels Macrons, Frakklandsforseta, missti meirihluta á franska þinginu í kosningum í gær. Sérfræðingar telja líklegt að Macron sækist eftir liðsauka hægri flokkanna. | Þetta er algerlega ófyrirsjáanleg og óvænt niðurstaða. Fullkominn sigur á flokki forsetans, meirihlutinn þurrkaður út, sagði Jean-Luc Melenchon við fylgjendur vinstri bandalags síns, sem er nú næststærsta framboðið á franska þinginu með 135 sæti á eftir Miðjubandalagi forsetans.
Miðjubandalag Macrons hlaut alls 245 sæti á þinginu, en þurfti 289 sæti til þess að halda meirihlutanum. Bandalagið tapar 100 þingsætum frá því í síðustu kosningum.
Niðurstaðan sýnir töluverðar sviptingar í frönskum stjórnmálum, en miðjubandalagið var með mjög ríflegan meirihluta á þingi eftir síðustu kosningar. Nýja vinstri bandalag Jean-Luc Melenchons bætti verulega við sig, sem og hægri sinnaða þjóðfylking Marie Le Pen, sem hlaut 89 þingsæti. Þannig að það er ljóst að stjórn Macrons getur núna átt von á öflugri mótspyrnu á þinginu bæði frá hægri og frá vinstri.
Að missa meirihlutann á þinginu gerir Macron að mörgu leiti erfitt um vik. Ríkisstjórn hans hefur óskorað vald í öllu er lýtur að utanríkis- og varnarmálum en þarf samþykki meirihluta þingsins til að koma öðrum stefnumálum í gegn. Margir telja því að Macron muni nú smíða nýjan meirihluta með því að bæta einhverjum hægriflokkanna við Miðjubandalagið sitt. Ef það gengur eftir þá gæti hann áfram komið sínum málum þar í gegn. | null |
2022 | 56 | Starfsemi er aftur hafin á meðferðarheimilinu á Laugalandi í Eyjafirði, rúmu ári eftir að því var lokað. Forstjóri Barna- og fjölskyldustofu, sem rekur heimilið, segir að aukin áhersla verði lögð á áfallameðferð. | Á Laugalandi í Eyjafjarðarsveit var um árabil einkarekið meðferðarheimili fyrir stúlkur samkvæmt rekstrarsamningi við ríkið. Í janúar á síðasta ári sagði þáverandi rekstraraðili upp samningi og var heimilinu lokað. Skjólstæðingar og almenningur mótmæltu lokuninni og náðu þau mótmæli inn á Alþingi. Logi Einarsson, formaður Samfylkingarinnar, sagði í ræðu á Alþingi að óboðlegt væri loka heimilinu án þess að annað tæki við. Morgunblaðið greindi frá því í morgun að heimilið hefði hafið starfsemi á ný. Barna- og fjölskyldustofa sér um reksturinn og Ólöf Ásta Farestveit er forstjóri hennar.
Það sem við töldum mjög mikilvægt að gera er að ríkið eða Barna- og fjölskyldustofa muni reka þetta meðferðarheimili til að tryggja að farið sé eftir öllum faglegum gildum og að það séu notaðar gagnrýnar aðferðir. Annað sem við þurfum líka að fókusera á er að við þurfum að setja meiri vinnu í áfallameðferð því að það segir sig sjálft að börn eða stúlkur og kynsegin sem eru í neyslu eru oft með stóra og mikla áfallasögu líka. Jafnvel þó þau séu ung að árum.
Þegar hafa þrjár stúlkur verið innritaðar á heimilið sem verður opnað formlega í næstu viku.
Ég held að það séu komnir 10 eða 12 starfsmenn nú þegar en við þurfum fleiri. Það er áætlað að þarna verði svona fjórar til fimm stúlur hverju sinni og við teljum það vera mjög góðan fjölda ril að vinna markvist með. | null |
2022 | 56 | Vegagerðin lítur ástandið á Breiðafjarðarferjunni Baldri alvarlegum augum, og fundar með Sæferðum um málið á morgun. Framkvæmdastjóri þjónustusviðs Vegagerðarinnar segir að óvíst sé hvort ástæða sé til að stöðva siglingar ferjunnar að svo búnu, hún kveðst þó áhyggjufull yfir öryggismálum um borð. | Vegagerðin fundar með Sæferðum um öryggismál um borð í Breiðafjarðarferjunni Baldri á morgun. Bergþóra Kristinsdóttir, framkvæmdastjóri þjónustusviðs Vegagerðarinnar segir að stofnunin líti ástandið alvarlegum augum. Vegagerðin ber ábyrgð á ferjuflutningunum og styrkir reksturinn yfir vetrarmánuðina.
Baldur bilaði á laugardaginn, rétt fyrir utan Stykkishólm, með rúmlega hundrað farþega innanborðs. Skipið var fest við akkeri um 2-300 metra frá landi í næstum sex klukkustundir. Það hefur oft orðið vélarvana, og í úttekt fréttaskyringarþáttarins kveiks í vetur vöknuðu margar spurningar um öryggi ferjunnar, meðal annars um að hún gæti lagst á hliðina.
Kemur til greina að hreinlega taka ferjuna úr umferð þar til búið er að leysa þetta?
Það er voðalega erfitt að segja til um það vegna þess að við erum að skoða stöðuna þessar klukkustundirnar og dagana og erum að velta öllu upp.
En þið teljið ekki að öryggi farþega sé í bráðri hættu?
Við vonum að svo sé ekki, en við erum auðvitað að skoða og fara yfir öll mál. Okkur finnst þetta mjög alvarlegt, og lítum þetta mjög alvarlegum augum. | Vegagerðin lítur ástandið á Breiðafjarðarferjunni Baldri alvarlegum augum, og fundar með Sæferðum á morgun. Framkvæmdastjóri þjónustusviðs Vegagerðarinnar segir óvíst að ástæða sé til að stöðva siglingar ferjunnar að svo búnu. Hún kveðst þó áhyggjufull yfir öryggismálum um borð. |
2022 | 56 | Snæfríður Sól Jórunnardóttir keppti í 200 metra skriðsundi á HM í sundi í morgun. Hún var rétt við Íslandsmet sitt í greininni en komst ekki áfram. | Snæfríður synti á 2 mínútum og 61 sekúndubroti en Íslandsmet hennar í greininni er 2 mínútur og 21 sekúndubrot. Hún varð í 20. sæti af 39 keppendum en 16 komust áfram í undanúrslit sem fara fram síðar í dag. Snæfríður Sól keppir næst í 100 metra skriðsundinu á miðvikudaginn. RÚV sýnir áfram beint frá mótinu í dag og hefst bein útsending klukkan 16.
FH tilkynnti í gærkvöld að Eiður Smári Guðjohnsen muni taka við þjálfun meistaraflokks karla í knattspyrnu út tímabilið 2024. Eiður tekur við liðinu af Ólafi Jóhannssyni sem rekinn var eftir tap gegn Leikni í síðustu umferð. FH er sem stendur í 9. sæti Bestu deildar karla og í tilkynningu frá félaginu segir að árangurinn hingað til í sumar sé undir væntingum. Eiður var í þjálfarateymi FH ásamt Loga Ólafssyni 2020 en lét af störfum til að taka við aðstoðarþjálfarahlutverki hjá karlalandsliðið Íslands. Eiður og KSÍ komust að samkomulagi um starfslok hans í nóvember á síðasta ári.
Barcelona varð í gær Evrópumeistari karla í handbolta, annað árið í röð, með sigri á Kielce frá Póllandi í úrslitum Meistaradeildarinnar. Leikurinn fór í framlengingu og að endingu vítakastkeppni þar sem Barcelona hafði betur. Lokatölur urðu 37-35. Haukur Þrastarsson og Sigvaldi Björn Guðjónsson eru báðir leikmenn Kielce en Sigvaldi hefur verið að glíma við meiðsli frá því á EM í janúar og Haukur kom ekki við sögu í úrslitaleiknum en skoraði mark í sigri liðsins í undanúrslitunum.
Matthew Fitzpatrick vann í gærkvöld opna Bandaríska meistaramótið í golfi. Fitzpatrick, Will Zalatoris og efsti maður heimslistans Scottie Scheffler skiptust á að leiða allan síðasta hring mótsins. Á 18 holunni tryggði Fitzpatrick sér sigurinn með pari á þeirri holu og var sex höggum undir pari að fjórum hringjum loknum. Scheffler og Zalatoris náðu ekki að fylgja honum eftir og enduðu báðir á fimm höggum undir pari. Titillinn er fyrsti risatitill Fitzpatricks á ferlinum. | Snæfríður Sól Jórunnardóttir var nálægt Íslandsmeti sínu í 200 metra skriðsundi á HM í sundi í morgun en rétt missti af sæti í undanúrslitunum. |
2022 | 56 | Úkraínumenn segja að Rússar hafi hert sókn sína í Karkív og Donetsk. Rússar eru sagðir varpa sprengjum í gríð og erg á svo gott sem öllum vígstöðvum. | Enn er barist um borgina Sjevjerodonetsk í Luhansk-héraði. Hún er, auk bæjarins Lysychansk, síðasta vígi Úkraínumanna í héraðinu. Sergiy Gaidai héraðsstjóri sagði í tilkynningu að rússneski herinn safnaði liði til að þjarma áfram að Úkraíunmönnum. Sagði Gaiday að Rússar skytu stöðugt á efnaverksmiðju í borginni þar sem hundruð almennra borgara eru sagðar hafa leitað skjóls.
Rússar sögðu Úkraínumenn í morgun hafa ráðist á olíuborpalla við strendur Krímskaga. Sergey Aksjonov, sem stýrir skaganum sem Rússar innlimuðu árið 2014, sagði varnarmálaráðuneytið vinna að björgun starfsfólks Tsjernomorneftegas sem rekur borpallana.
Zelensky Úkraínuforseti sagðist í gærkvöldi búast við hertum átökum nú þegar svara væri að vænta um hvort Úkraína fengi stöðu umsóknarríkis hjá Evrópusambandinu. Leiðtogar allra aðildarríkjanna tuttugu og sjö hittast á fundi á fimmtudag og föstudag til þess að taka afstöðu til þess.
Leiðtogar Ítalíu, Frakklands, Þýskalands og Rúmeníu heimsóttu Kænugarð fyrir helgi. Á fréttamannafundi með Zelensky sögðust þeir allir styðja aðildarumsókn Úkraínumanna. | Úkraínuforseti varar við hertri sókn rússneska hersins nú, þegar svara sé að vænta um hvort Evrópusambandið veitir Úkraínu stöðu umsóknarríkis. Rússar eru sagðir sækja af miklum þunga í Karkív og Donetsk. |
2022 | 56 | Sigríður Matthildur Aradóttir, sem er heyrnarlaus, hefur haft betur gegn Sjúkratryggingum Íslands. Hún kærði stofnunina þegar henni var neitað um kuðungsígræðslu á hægra eyra í lok síðasta árs. | Sigríður fékk kuðungsígræðslu á vinstra eyra árið 2005. Sjúkratryggingar Íslands höfnuðu beiðni hennar um sams konar ígræðslu á hægra eyra. Stofnunin taldi ekki brýna nauðsyn á slíkri aðgerð því hún hefði þegar fengið eina ígræðslu. Sigríður kærði Sjúkratryggingar til úrskurðarnefndar velferðamála.
Úrskurðanefndin kallar svo eftir viðbrögðum frá Sjúkratryggingum ásamt því að fá öll afrit af mínum gögnum. Ég fæ að sjá svar Sjúkratrygginga við minni kæru og þeir standa fast á sínu.
Hún ákveður þá að andmæla niðurstöðu Sjúkratrygginga sem úrskurðanefnd velferðamála ógilti.
Þetta þýðir fyrir mig að niðurstaða þeirra er bara felld úr gildi og ég fell undir það að fá að fara í þessa aðgerð samkvæmt úrskurðanefnd velferðamála.
Sigríður Matthildur fagnar sigrinum og bindur vonir við að komast í aðgerðina í haust.
Vonandi þýðir þetta bara breytt viðhorf til fólks sem er að berjast við heyrnaskerðingu. Það sé ekki bara litið svo á að það sé nóg að heyra með öðru eyra. Ég er að vonast til að þessi úrskurður breyti ekki bara lífinu fyrir mig heldur líka fyrir þá sem eftir koma og eru í sömu soprum. | Heyrnarlaus kona hafði betur gegn Sjúkratryggingum Íslands og fær að fara í kuðungsígræðslu á hægra eyra eftir að hafa verið neitað um aðgerðina á síðasta ári. Hún segir niðurstöðu úrksurðanefndar velferðamála vera skýra. Ekki sé nóg að heyra aðeins með öðru eyra. |
2022 | 57 | Íslenskur prófessor við læknisfræðimiðstöð New York háskóla hefur fundið aðferð sem hugsanlega gæti hægt á alzheimer sjúkdómnum. Hún er nú í klínískri rannsókn hjá dönsku lyfjafyrirtæki. | Einar Már Sigurðsson hefur stjórnað rannsóknarstofu í aldarfjórðung í taugavísindahluta New York háskólans og hefur sinnt þar grunnrannsóknum aðallega á alzheimersjúkdómnum en einnig parkinson sjúkdómnum og öðrum sjúkdómum þar sem ákveðnar útfellingar á próteinum myndast í heilanum. Mýs eru meðal annars notaðar í tilraunum. Í þær eru sett mannagen með stökkbreytingum sem tengjast þessum sjúkdómum
Og þá erum við að skoða til dæmis hvaða frumur verða fyrir skemmdum og af hverju er það. Af hverju eru sumar frumur sem að þola betur svona útfellingar. Og svo viljum við líka náttúrulega reyna að finna út úr því hvernig við getum við hægt á þessum skemmdum. Og þá erum við að þróa ýmis mótefni. Við byrjum t.d. að búa til mótefni og erum þá skoða hvernig þessi mótefni virka í músum. Og sumt af þessu hefur leitt til klínískra rannsókna. Það er lyfjafyrirtæki, sem fékk einkaleyfi á sumum af einkaleyfunum, sem við erum með og nýttu þau til þess að þróa mótefni sem að er núna í klínískum rannsóknum á fyrsta stigi.
Fyrsta stigs rannsókninni lýkur fyrir árslok. Gangi það vel verður farið á annað stig þar sem nokkur hundruð manns taka þátt og ef vel tekst til þá að síðustu mörg þúsund manns á þriðja stigi prófana. Ætla má að öll stigin taki tíu ár. Heppnist þetta mun mótefnið henta þeim sem eru með útfellingar eða taugaskemmdir sem hafa orsakast af tau próteini. Stærsti hópurinn sem er með þannig útfellingar er alzheimer sjúklingar. Einar Már segir ólíklegt að hægt verða að stöðva minnisglöp:
Aðalmálið er að reyna að hægja á þessu þ.a. einhver geti lifað með sjúkdóminn í kannski 20 ár í staðinn fyrir 5 til 10 ár. Þá geturðu kannski verið heima hjá þér í staðinn fyrir að enda á hjúkrunarheimili. | Klínísk rannsókn er hafin á mótefni gegn alzheimer. Hún er á fyrsta stigi hjá dönsku lyfjafyrirtæki. Uppgötvunina gerði íslenskur prófessor við New York háskóla. |
2022 | 57 | Við náðum náði tali af Sigurði Inga Jóhannssyni innviðaráðherra nú rétt fyrir fréttir. | null | null |
2022 | 57 | Formaður umhverfis- og samgöngunefndar Alþingis segir brýnt að bregðast fljótt við þeim vanda sem steðjar að Vestfirðingum vegna takmarkana á ferjunni Baldri. Skipið siglir aftur í dag samkvæmt áætlun eftir mikla bilun í gær. | Breiðafjarðarferjan Baldur bilaði í gærmorgun, rétt fyrir utan Stykkishólm, með rúmlega hundrað farþega innanborðs. Skipið var fest við akkeri um 2-300 metra frá landi í næstum sex klukkustundir og voru farþegar allt annað en sáttir þegar þeir loks komust í land.
Þetta er óboðlegt ástand. Þetta getur ekkert gengið svona lengur, þetta er bara fullreynt. Þetta skip er bara ekki hægt að bjóða okkur upp á lengur. Það er margbúið að sýna sig að það þarf að bregðast við.
sagði Skjöldur Pálmason, framkvæmdastjóri útgerðarinnar Odda á Patreksfirði, þegar hann neyddist til að fara aftur í land í Stykkishólmi eftir sex tíma dvöl um borð.
Það sjá allir sem þurfa að nota þetta skip og þurfa að nota þetta skip að það er þörf fyrir alvöru skip hérna. Og maður skilur bara ekki af hverju það þarf að gera þetta með þessum hætti.
Baldur siglir seinni ferð dagsins í dag með viðkomu í Flatey, samkvæmt áætlun. Í tilkynningu frá Sæferðum segir að vélstjórar Baldurs hafi ásamt sérfræðingi unnið að viðgerð fram á nótt. Búið sé að taka prufusiglingu og fleiri prófanir gerðar sem sýni að allt virki.
Vilhjálmur Árnason, þingmaður Sjálfstæðisflokks og formaður umhverfis- og samgöngunefndar Alþingis, undirstrikar að það sé fyrst og fremst á ábyrgð skipstjóra og Sæferða að tryggja öryggis allra um borð. Hann segir öryggistilfinningu þá mikilvægustu fyrir samfélög í heild.
Því er ekki gott þegar svona mikilvægir samgönguinnviðir eins og Baldur er, að hann sé að bila reglulega. Þetta er nú ekki fyrsta stoppið sem kemur upp svona bilun. Við erum greinilega ekki á góðum stað þarna og það þarf vissulega að bæta úr til þess að tryggja öryggi og líka til að tryggja að svona mikilvæga samgönguinnviði á Vestfjörðum.
Vilhjálmur segir mikilvægt að breytingar á höfnum sem ferjan þarf að leggjast að gangi hratt eftir til að ekjubrýrnar þar passi fyrir fleiri skip - þá er hægt að bjóða upp á fleiri möguleika.
Það hefur tækifæri til að fá nýrra skip og ég tala nú ekki um ef það væri nýorkuskip. Það væri enn betra. En þetta er verkefni sem þarf að leysa hratt. | null |
2022 | 57 | Stríðið í Úkraínu gæti varað árum saman og Vesturlönd þurfa að vera undir það búin að veita Úkraínu stuðning áfram. Þetta segir Jens Stoltenberg framkvæmdastjóri Atlantshafsbandalagsins. | Stoltenberg lét þessi orð falla í viðtalið við þýska dagblaðið Bild. Hann segir að þrátt fyrir að stríðið sé kostnaðarsamt verði Vesturlönd að halda áfram að senda Úkraínumönnum hergögn og nauðsynjar því kostnaðurinn verði umtalsvert meiri ef Vladimír Pútín Rússlandsforseti nái sínum markmiðum. Við þurfum að búa okkur undar það að stríðið gæti varað árum saman, segir Stoltenberg. Það sama segir Boris Johnson, forsætisráðherra Bretlands, sem fór í sína aðra heimsókn til Kænugarðs á föstudag.
"It would be a catastrophe if Putin won. It would be a catastrophe if he was able to secure the land bridge to the cities in the south that he has, to hold the Donbas. That's what he wants.
Boris Johnson segir skelfilegt að hugsa til þess að Pútín vinni stríðið. Stuðningur við Úkraínu sé nauðsynlegur til að koma í veg fyrir að Rússar nái Donbas. Breska varnarmálaráðuneytið birti í morgun yfirferð um átökin sem geisa hvað harðast við borgina Sjevjerodonetsk. Þar kemur fram að litlar breytingar hafi orðið síðasta sólarhringinn. Síðustu daga hafi verið nokkuð um liðhlaup úr úkraínskum hersveitum. Einnig segir breska varnarmálaráðuneytið að átök haldi áfram innan hersveita Rússa og dæmi séu um að hersveitir neiti að hlýða skipunum foringja sinna. | Framkvæmdastjóri Atlandshafsbandalagsins segir að Vesturlönd þurfi að vera undir það búin að veita Úkraínu stuðning áfram, stríðið geti varað í mörg ár í viðbót. |
2022 | 57 | Leikið er til úrslita í Meistaradeild karla í handbolta í dag. Haukur Þrastarson getur orðið Evrópumeistari fari svo að pólska liðið Kielce fari með sigur af hólmi. | Að venju er leikið í Köln í Þýskalandi og mætir Kielce Barcelona í úrslitaleiknum klukkan fjögur í dag. Kielce lagði ungverska liðið Veszprem í undanúrslitum í gær, 37-35, og skoraði Haukur eitt mark. Barcelona lagði þýska liðið Kiel í hinum undanúrslitaleiknum, 34-30. Kielce og Barcelona léku saman í riðlakeppni Meistaradeildarinnar í vetur og vann Kielce báðar viðureignir liðanna þar. Verði Haukur Evrópumeistari í dag bætist hann í fámennan hóp íslenskra handboltamanna sem hafa unnið þessa keppni. Ólafur Stefánsson varð fjórum sinnum Evrópumeistari, Aron Pálmarsson hefur þrisvar orðið Evrópumeistari og þeir Guðjón Valur Sigurðsson og Ólafur Gústafsson einu sinni. Þá hefur Alfreð Gíslason í þrígang stýrt liði til sigurs í Meistaradeildinni.
Eftir þrjá hringi af fjórum á Opna bandaríska meistaramótinu í golfi eru þeir Will Zalatoris, frá Bandaríkjunum, og Englendingurinn Matt Fitzpatrick jafnir í efsta sæti. Báðir hafa leikið á 4 undir pari samanlagt. Zalatoris átti stórgóðan hring í gær og lék á þremur undir pari, sem var besta skor dagsins. Fitzpatrick lék á tveimur undir. Spánverjinn Jon Rahm er höggi á eftir þeim tveimur og svo eru þeir Keegan Bradley, Adam Hadwin og Scottie Scheffler næstir, höggi á eftir Rahm. Keppni hefst aftur um miðjan dag í dag en efstu menn hefja ekki leik að nýju fyrr rétt fyrir sjö í kvöld.
Fjórir leikir eru í Bestu deild kvenna í fótbolta í dag. Klukkan tvö hefjast leikir Keflavíkur og KR, Þróttar og Vals og Selfoss og Aftureldingar og klukkan 16:15 mætast Stjarnan og ÍBV. Fyrsti leikur umferðarinnar var í gær þegar Breiðablik vann Þór/KA 4-0 á Akureyri. Valur er í efsta sæti deildarinnar og getur með sigri gegn Þrótti á ný náð fjögurra stiga forskoti á Breiðablik.
Keppni heldur áfram á heimsmeistaramótinu í sundi í 50 metra laug í dag, en mótið fer að þessu sinni fram í Búdapest í Ungverjalandi. Úrslitahluti dagsins hefst klukkan fjögur í dag og er sýndur beint á RÚV. | null |
2022 | 57 | Í dag ræðst hvort flokkur Emmanuels Macron Frakklandsforseta verði áfram í meirihluta á franska þinginu. Seinni umferð þingkosninganna fer fram í dag. | Það stefnir í spennandi kosningar í Frakklandi í dag. Í fyrri umferðinni var afar lítill munur á tveimur framboðum. Ensamble, þriggja flokka mið-hægribandalagi Macrons og NUPES bandalagi vinstri flokka. Bæði framboðin fengu um 26 prósent atkvæða. Á franska þinginu eru 577 sæti og þarf því 289 sæti til þess að mynda meirihluta. Í síðustu kosningum hlaut Ensamble 345 sæti en samkvæmt nýjustu skoðanakönnunum fær bandalagið á bilinu 255 til 295 sæti, sem þýðir meirihlutinn stendur tæpt.
Helsti keppinauturinn NUPES er nýtt bandalag vinstriflokka sem Jean- Luc Mélenchon leiðir. Hann bauð sig fram til forseta í apríl og hafnaði í þriðja sæti á eftir Marine Le Pen og Emmanuel Macron sem var endurkjörin. Skoðanakannanir sýna að NUPES gæti fengið 140 til 200 sæti.
Ef Ensamble missir meirihlutann á þinginu gæti það gert Macron erfitt um vik. Ríkisstjórn hans hefur óskorað vald í öllu er lýtur að utanríkis- og varnarmálum en þarf samþykki meirihluta þingsins til að koma öðrum stefnumálum í gegn, líkt og umdeildu frumvarpi um að hækka eftirlaunaaldur úr 62 árum í 65.
Kjörstaðir voru opnaðir klukkan sex í morgun að íslenskum tíma og verður lokað klukkan átján. Eftir lokun kjörstaða verða fyrstu útgönguspár birtar. | null |
2022 | 58 | Farþegaferjan Baldur missti afl rétt utan við hafnarmynnið í Stykkishólmi um 300 metra frá landi rétt eftir brottför klukkan níu í morgun. Um borð eru 102 farþegar auk áhafnar. Þyrla landhelgisgæslunnar var kölluð út auk allra Björgunarsveita á Snæfellsnesi. | Einar Strand hjá björgunarsveitinni Berserkjum í Stykkishólmi segir ferjuna heppilega staðsetta, það hefði skapað mun meiri hættu ef hann hefði bilað aðeins nær landi.
Segir Einar Strand. Á meðal farþega um borð er Egle Sipaviciute (Sipavitjúte). Hún var róleg þegar fréttastofa náði tali af henni rétt eftir klukkan ellefu og sagði stemninguna um borð góða.
klipp 1 (sameina 1 og 2)
Staðan er að við erum föst en stemningin er góð, það er sól og fólk er brosandi og spjallandi
Ég veit ekki hvort ég á að kalla þetta mikinn viðbúnað eða venjulega ég hef bara aldrei lent í svona áður. þið eruð ekkert langt frá landi? Nei nei þetta gerist stuttu eftir að við leggjum af stað, ég var nýbúin að panta mér mat og þá gerist þetta.
Og ég bara ég sé Stykkishólm mjög skýrt, get næstum horft inn um glugga hjá fólki sko.
Sagði Egle Sipaviciute (Sipa-vit-júte) í samtali við Ingibjörgu Söru Guðmundsdóttur. | Allar björgunarsveitir á Snæfellsnesi voru kallaðar út, auk þyrlu Landhelgisgæslunnar, þegar Breiðafjarðarferjan Baldur bilaði rétt utan við hafnarmynnið í Stykkishólmi í morgun. Yfir hundrað farþegar hafa beðið í skipinu í á fjórðu klukkustund en bera sig vel. |
2022 | 58 | Skæð hitabylgja gengur nú yfir Evrópu, um fjörtíu stiga hiti er víða í Frakklandi og á Spáni. Samkvæmt Alþjóðaveðurfræðistofnuninni eru hitabylgjur óvenju snemma á ferðinni sökum loftslagsbreytinga. | Fjöldi viðburða sem áttu að fara fram í Frakklandi um helgina hafa verið blásnir af vegna hitabylgjunnar. Viðbragðsaðilar búa sig undir annasama helgi og franski Rauði krossinnhefur gefið út þau muni dreifa vatni til bágstaddra.
Some parts of Spain and France, temperatures are more than 10 degrees higher, so 10 degrees higher, that`s huge than the average for this time of year.
Clare Nullis, talskona Alþjóðaveðurfræðistofnunarinnar segir að á Spáni og í Frakklandi sé hiti um tíu stigum hærri en vanalega á þessum árstíma. Nánast um gjörvallan Spán sé hætta á gróðureldum, og biður Nullis fólk þar að taka mark á viðvörunum og fara með gát.
So, our message to Spanish audiences, please, please, please heed all the warnings. There is extreme fire danger today. So please take care.
Einnig verður óvenju hlýtt um helgina í Þýskalandi. Þá teygir hitabylgjan sig til Póllands og Austurríkis, þar sem hiti verður töluvert yfir meðallagi fyrir júnímánuð. Nullis segir hitabylgjur koma bæði fyrr og oftar vegna loftslagsbreytinga og þetta sé því miður forsmekk af því sem koma skal.
As a result of climate change, heat waves are starting earlier. They`re becoming more frequent and more severe because of concentrations of greenhouse gases in the atmosphere which are at record level. | null |
2022 | 58 | Keppendur í franskri siglingakeppni, sem var ráðlagt að koma að landi á Fáskrúðsfirði vegna óveðurs í gærkvöldi, hafa fæstir getað siglt bátum sínum inn fjörðinn. Nokkrir bátar hafa orðið fyrir skemmdum, sumir keppendur snúið aftur heim og björgunarsveitin á Fáskrúðsfirði er í viðbragsstöðu. | 25 keppendur ætluðu að sigla hraðskreiðum seglbátum frá Frakklandi, umhverfis Ísland og svo aftur suður á bóginn án þess að koma nokkurs staðar í land, en vegna mikils hvassviðris sem skall á í gærkvöldi var keppendum ráðlagt að koma að landi á Fáskrúðsfirði. Fjórir hafa hætt keppni og haldið heim á leið, einungis tveimur tókst að komast á Fáskrúðsfjörð en fyrir hina hefur það hins vegar reynst ómögulegt veðursins vegna.
Það er erfitt fyrir þessa báta. Þetta er náttúrulega beint upp í vindinn og þeir geta ekki lagst að bryggju í svona veðri. Þeir rista tæpa fimm metra þannig að þeir þurfa að vera á bóli eða á bauju og það er hægara sagt en gert akkúrat í þessum kringumstæðum. Það er hvasst inn á firðinum en aðeins lygnara fyrir utan landið.
Keppendurnir bíða því enn átekta við suðausturströnd landsins. Ingvar segir siglingafólkið hafa verið vel búið til að bregðast við óvæntum aðstæðum.
Þetta er náttúrulega allt siglingafólk á heimsmælikvarða og við öllu búið en maður getur rétt ímyndað sér að þetta taki á og fólk verði þreytt eftir svona sjóferð.
Nokkrir bátar hafa orðið fyrir talsverðum skemmdum en Ingvar segir að enn sé þó hægt að sigla þeim öllum.
Það er einn veit ég með stýrisvandamál en hann er samt sem áður að sigla og er siglingahæfur.
Gert er ráð fyrir að veðrið gangi niður um sjö leytið í kvöld - og að í kjölfarið verði hægt að sigla bátunum inn fjörðinn.
Ég er nú staddur hérna í björgunarsveitarhúsinu á Fáskrúðsfirði og við erum svona bara tilbúnir í skónum ef eitthvað er en það virðist ekki vera nein neyð að svo stöddu en það má klárlega ekki mikið bera út af. | Keppendur í franskri siglingakeppni hafa fæstir getað siglt bátum sínum inn Fáskrúðsfjörð, eins og þeim var ráðlagt að gera í gærkvöldi vegna veðurs. Nokkrir bátar hafa orðið fyrir skemmdum og björgunarsveitin er í viðbragðsstöðu. |
2022 | 58 | Logi Már Einarsson hættir sem formaður Samfylkingarinnar í haust. Hann er þaulsetnasti formaður flokksins frá stofnun hans. | Logi tók við formannsembætti í Samfylkingunni af Oddnýju G. Harðardóttur árið 2016, eftir að flokkurinn beið afhroð í þingkosningunum það ár, missti rúm sjö prósentustig frá árinu 2013, sem þá var versta útkoma flokksins í kosningum frá stofnun hans.
Afgerandi niðurstöður í kosningum kalla á afgerandi viðbrögð. Og ég hef því ákveðið að stíga til hliðar sem formaður Samfylkingarinnar og Logi Einarsson varaformaður tekur við keflinu.
sagði Oddný þegar hún sagði af sér á Bessastöðum og Logi tók við. Þetta var fyrir tæpum sex árum og nú ætlar Logi ekki að gefa kost á sér til áframhaldandi formannssetu á komandi landsfundi flokksins í haust. Enginn hefur setið jafn lengi sem formaður flokksins síðan hann var stofnaður aldamótaárið 2000 í þeim tilgangi að sameina vinstra fólk landsins og verða mótvægi við Sjálfstæðisflokkinn. Össur Skarphéðinsson er í öðru sæti sem þaulsetnasti formaðurinn, en hann var í því starfi í fimm ár, frá 2000 til 2005.
Það var Fréttablaðið sem greindi frá þessari ákvörðun Loga í forsíðuviðtali blaðsins í dag. Logi segist þar upphaflega hafa ætlað að láta af formennsku eftir slakt gengi flokksins í síðustu þingkosningum, en flokkurinn tapaði fulltrúa og er nú með sex þingsæti, tæp 10 prósenta fylgi. Logi var þó hvattur til þess að sitja lengur, segir hann. Formaðurinn fráfarandi var ekki lengi að skella sér af landi brott, en hann er núna staddur í dásemdarveðri í hjólaferð í Móseldalnum í Þýskalandi með vinafólki.
Það lá auðvitað fyrir eftir kosningar að það væri heppilegt fyrir Samfylkinguna, til þess að taka næstu skref, að skipta um forystu. Mitt hlutverk er að stíga inn á mjög erfiðum tímum þar sem það reyndi á að vera mannasættir og ná fólki saman og gefa fólki trú á því. Þá var ég kallaður útfararstjóri flokksins. Nú kvartar fólk yfir því að flokkurinn sé ekki 20 eða 30 prósent, sem er mjög gott og mikill metnaður í því. Og ég held að það sé bara kominn tími á annars konar formann en mig.
Logi segir í viðtali við Fréttablaðið að hann telji þetta réttan tíma fyrir bæði sig og flokkinn. Hann hafi upphaflega ætlað að láta af formennsku eftir slakt gengi flokksins í þingkosningum í haust, en hann hafi verið hvattur til þess að sitja lengur. Nú sé sá umþóttunartími liðinn og nýr formaður verði kosinn á Landsfundi flokksins í október. Hann kveðst í viðtalinu hlakka til þess að gerast óbreyttur þingmaður og ekkert fararsnið sé á honum úr þinginu.
Hann segir það hafi ekki staðið til að vera lengi í formannsstólnum og hann kveðji formannsembættið sáttur. Logi tók við formennsku af Oddnýju G. Harðardóttur árið 2016. Hann vilji með því að víkja axla ábyrgð á gengi flokksins og kveðst sannfærður um að ný forysta geti bætt stöðu flokksins.
Logi Már Einarsson hefur ákveðið að hætta formennsku í Samfylkingunni og mun ekki bjóða sig fram í forystusæti flokksins á landsfundi hans í haust. Hann er þó ekki að kveðja pólitíkina og heldur áfram sem óbreyttur þingmaður. Hér gerir hann upp formannstíðina og fleira til í einlægu og líflegu viðtali að hans eigin hætti. | Logi Már Einarsson ætlar að hætta sem formaður Samfylkingarinnar á landsfundi flokksins í haust. Hann segir flokkurinn þurfa öðruvísi formann til að rífa upp fylgið í það sem metnaðarfyllstu flokksmenn vilji sjá. |
2022 | 58 | Heimsmeistaramótið í sundi í 50 metra laug hófst í Búdapest í Ungverjalandi í morgun. Anton Sveinn McKee stakk sér þá til sunds í 100 metra bringusundi. | Anton Sveinn keppti í sjöunda og síðasta riðli undanrásanna. Hann synti á einni mínútu og 80 hundruðustu úr sekúndu og varð sjöundi í sínum riðli. Tíminn var 48 hundruðustu frá Íslandsmetinu, sem Anton Sveinn á sjálfur. 16 efstu keppendur komust áfram í undanúrslitin, sem eru síðar í dag. Anton Sveinn varð jafn Pólverjanum Dawid Wiekiera í 17. sæti. Þeir áttu að synda umsund um hvor yrði fyrsti og hvor annar varamaður í undanúrslitin, en Anton Sveinn ákvað að gefa eftir varamannasæti sitt þar sem ekki leit út fyrir afföll í undanúrslitunum. Anton Sveinn verður aftur í eldlínunni á miðvikudag þegar keppt er í hans bestu grein, sem er 200 metra bringusund. Tveir íslenskir keppendur eru á mótinu. Snæfríður Sól Jórunnardóttir keppir í 200 metra skriðsundi á mánudag og svo 100 metra skriðsundi á miðvikudag. Keppni á mótinu hefst aftur síðdegis þegar undanúrslit og úrslit í fjölmörgum greinum fara fram. Sýnt verður beint frá keppninni í dag og hefst útsending á RÚV klukkan fjögur.
Bandaríkjamennirnir Collin Morikawa og Joel Dahmen voru efstir og jafnir að loknum tveimur hringjum á Opna bandaríska meistaramótinu í golfi, en mótið fer að þessu sinni fram í Brookline í Massachusets. Mikið jafnræði er á mótinu og skildu aðeins tvö högg að efsta og tólfta sætið. Það var sérstaklega Morikawa sem lét ljós sitt skína í gær. Hann átti best hring dagsins þegar hann lék á 66 höggum, sem er fjórum undir pari Brookline vallarins. Það skaut honum í efsta sætið. Ásamt Morikawa er Joel Dahmen líka á fimm undir pari. Hann lék á tveimur undir í gær eftir að hafa verið þrjá undir eftir fyrsta keppnisdag. Næstu menn eru skammt undan. Fimm kylfingar eru á fjórum undir pari eftir tvo daga. Þeirra á meðal eru Evrópumennirnir Jon Rahm frá Spáni og Rory McIlroy frá Norður-Írlandi. Höggi þar á eftir eru svo fjórir kylfingar til viðbótar, þar á meðal efsti maður heimslistans, Scottie Scheffler. | null |
2022 | 59 | null | Eurovision-söngvakeppnin verður ekki haldin í Úkraínu að ári, þrátt fyrir sigur úkraínsku sveitarinnar Kalush Orchestra í keppninni í síðasta mánuði. Samband Evrópskra sjónvarpsstöðva íhuga nú að halda keppnina í Bretlandi. Skipuleggjendur hafa komist að þeirri niðurstöðu að ekki verði hægt að tryggja öryggi keppninnar og uppfylla kröfur sambandsins vegna stríðsins í Úkraínu. Í tilkynningu frá Sambandinu segir að Bretar, sem lentu í öðru sæti í söngvakeppninni þann 14. maí síðastliðinn, hafi verið beðnir um að halda keppnina. Engu að síður mun úkraínska ríkissjónvarpið taka þátt í skipulagningunni. | Skipuleggjendur Eurovision-söngvakeppninnar hafa beðið Breta um að halda keppnina á næsta ári, þar sem ekki er hægt að tryggja öryggi í Úkraínu vegna stríðsins þar í landi. |
2022 | 59 | Þjóðhátíðardagurinn er í dag haldinn hátíðlegur víða um land. Forsætisráðherra fjallaði um átökin í Úkraínu, fæðuöryggi, loftlagsmál og skólamál. Fjallkonan, Silja Sækvoska flutti ljóð sem Brynja Hjálmtýsdóttir samdi sérstaklega. | Nýstúdentar lögðu blómsveit að minnisvarða Jóns Sigurðssonar með aðstoð Guðna Th. Jóhannessonar forseta Íslands og Katrínar Jakobsdóttur forsætisráðherra. Grarduale Nobili undir stjórn Þorvaldar Arnar Daviðsson söng þjóðsönginn. Forsætisráðherra sagði í ávarpi sínu að afleiðingar innrásar Rússa í Úkraínu væru skelfilegar.
Í öllu þessu ölduróti hefur utanríkisstefna Íslands verið skýr. Ísland er og verður herlaus þjóð sem byggir fullveldi sitt á virðingu fyrir alþjóðalögum.
Sem traustur og áreiðanlegur þáttakandi í alþjóðakerfinu er Ísland öðru fremur málsvari mannréttinda, lýðræðis og réttarríkis. Hér eftir sem hingað til notum við rödd okkar til að tala fyrir réttindum kvenna og stúlkna, fyrir umhverfis- og loftlagsmálum og fyrir friði og fyrir afvopnum.
Katrín segir brýnt að afvopnun verði enn í forgrunni að veröldin ani ekki út í nýtt vígbúnaðarkapphlaup með tilheyrandi hörmungum og komið verði böndum á hernaðarviðbúnað með gagnkvæmum samningum.
Það er milivægt að við í íslensku samfélagi að orka, matur, vatn og eftir atvikum land feli í sér stórar áskoranir fyrir okkur Íslendinga.
Forsætisráðherra lagði áherslu á loftlagsmál, skólamál og húsnæðismál.
Við okkur blasir stór áskorun. Því er mikilvægt að við setjum húsnæðismálin í forgang. Þau eru eitt stærsta kjaramál heimilanna og þar er stærsta verkefni að tryggja húsnæðisöryggi. | null |
2022 | 59 | Fyrrverandi forseti Bandaríkjanna, Donald Trump, þrýsti á þáverandi varaforseta landsins, Mike Pence, að brjóta lög í kjölfar kosninga í landinu árið 2020. Trump hafi með ólögmætum hætti reynt að fá Pence til þess að ógilda niðurstöðu kosninganna. | Þetta kom fram á opnum fundi rannsóknarnefndar Bandaríkjaþings í gær. Þar sagði að bæði Trump og ráðgjafar hans hefðu vitað að ráðabrugg þeirra væri ólöglegt.
Bennie Thompson, formaður rannsóknarnefndarinnar, segir að lýðræði í Bandaríkjunum hafi staðið af sér ráðabrugg Trumps þar sem Pence hafi neitað að ógilda niðurstöðuna. Nefndin hefur sakað Trump um tilraun til valdaráns, með því að hafa boðað til óeirða þann 6. janúar 2021.
Aðstoðarmenn Mike Pence báru vitni fyrir rannsóknarnefndina í gærkvöld, fimmtudag, og eru það þriðju vitnaleiðslur nefndarinnar frá því hún tók til starfa. Nefndin er leidd af Demókrötum og segir í frétt breska ríkisútvarpsins að vitnaleiðslurnar snúi að því að sýna fram á að Donald Trump, fyrrverandi Bandaríkjaforseti, og margítrekaðar, falskar fullyrðingar hans um kosningasvik og stolinn kosningasigur Joes Biden hafi verið kjarninn í því samsæri sem knúði æsta fylgjendur hans til að ráðast á þinghúsið hinn 6. janúar 2021, daginn sem sameinað Bandaríkjaþing kom saman til að staðfesta kjör Bidens í forsetaembættið. | Donald Trump, fyrrverandi forseti Bandaríkjanna, reyndi með ólögmætum hætti að fá þáverandi varaforseta Mike Pence til þess að ógilda niðurstöðu forsetakosninganna 2020. Þetta kom fram á fundi rannsóknarnefndar Bandaríkjaþings í gær. |
2022 | 59 | Fyrsti hluti fjórtán manna hóps sem lenti í hrakningu á Vatnajökli í gær er kominn í fjöldahjálparstöð á Höfn í Hornafirði. Fólkið var hætt komið á jöklinum og þurfti að vera þar í sólarhring áður en það komst til byggða. Síðustu ferðamennirnir í hópnum eru væntanlegir til Hafnar eftir nokkra klukkutíma. | Þrír af fjórtán manna hópi erlendra ferðamanna sem lenti í hrakningum á Hvannadalshnjúk í Vatnajökli í gær komu til Hafnar í Hornafirði nú í hádeginu. Von er á fjórum til viðbótar eftir um klukkustund. Fólkið fær aðhlynningu í fjöldahjálparstöð. Björgunarsveitarfólk á vélsleðum beið með hópnum á bálhvössu veðri og skafrenningi jöklinum í fimm klukkutíma í nótt eftir að jeppar kæmust á staðinn til að ferja fólkið niður. Björgunarmaður í aðgerðastjórn segir að fólkinu hafi verið orðið mjög kalt og ástandið á því orðið tvísýnt þegar fyrsta björgunarfólkið fann þau.
Tólf ferðamenn frá Póllandi, ásamt tveimur íslenskum leiðsögumönnum, voru á leið niður af Hvannadalshnjúk síðdegis í gær þegar gps-búnaður þeirra bilaði. Skyggni var mjög slæmt. Hópurinn hélt því kyrru fyrir upp við öskjuna í Öræfajökli og kallaði eftir aðstoð björgunarsveita klukkan fjögur.
Jens Olsen, varaformaður Björgunarfélags Hornafjarðar, er í aðgerðastjórn.
Við sendum fjóra sleða strax af stað héðan. Svo þegar við sáum í hvað stefndi, hvernig færið var á jöklinum, þá kölluðum við út back-up.
Kallað var eftir björgunarfólk á vélsleðum og bílum allt frá höfuðborgarsvæðinu austur á firði. Björgunarfólk fór upp á þremur stöðum, upp Tungnárjökul, Skálafellsjökul og frá Snæfelli. Fyrsti hópurinn kom að fólkinu um klukkan ellefu í gærkvöldi.
Það voru náttúrulega bara fjórir sleðar. Það var ákveðið að þeir myndu halda kyrru fyrir og gefa fólkinu eitthvað að japla og drekka og bíða eftir fleiri sleðum. Þeir voru bara á jöklinum uppi í öskjunni í 1800 metra hæð og voru það í tveimur tjöldum. - Hvernig var veðrið þarna uppi þá? Það var svona tólf sextán metrar í vind og skafrenningur á köflum. Skyggnið var ekki neitt og rosa erfitt að gera grein fyrir ójöfnu og öðru á jöklinum.
Mjög þungfært er á jöklinum og á leiðinni niður af jöklinum er sprunga farin að myndast. Um þrjúleytið bættust fleiri vélsleðar á staðinn. Bílar voru komnir nógu nálægt um fimmleytið í morgun til þess að unnt væri að ferja fólkið á sleðum í bílana. Engin börn er í hópnum. En var fólkið hætt komið á jöklinum?
Samkvæmt því sem ég hef heyrt þá voru margir þarna orðnir mjög kaldir. Það var að fara að verða krítískt ástand þarna uppi. - Var fólkið orðið skelkað? Já, ég held það. Það var náttúrulega búið að dúsa þarna í sólarhring áður en það var farið að flytja það til baka. Það lagði af stað klukkan þrjú nóttina áður í gönguna.
Rauði krossinn opnaði fjöldahjálparstöð fyrir hópinn og slysavarnarfélagið eldaði kjötsúpu. Fyrsti hópurinn kom til Hafnar í hádeginu en tveir tímar þrír tímar gætu verið í næsta hóp. Aðgerðin hefur verið mjög umfangsmikil, staðið í hátt í sólarhring. Hundrað og fjörutíu hafa tekið þátt í björgunaraðgerðinni. | Fyrsti hluti fjórtán manna hóps sem lenti í hrakningum á Vatnajökli í gær er kominn í fjöldahjálparstöð á Höfn í Hornafirði. Fólkið var hætt komið á jöklinum og þurfti að vera þar í sólarhring áður en það komst til byggða. Síðustu ferðamennirnir í hópnum eru væntanlegir til Hafnar eftir nokkra klukkutíma. |
2022 | 59 | Ólafi Jóhannessyni var í gærkvöldi sagt upp sem þjálfara karlaliðs FH í fótbolta. FH gerði jafntefli við Leikni í gærkvöldi, 2-2. | Önnur úrslit í gærkvöldi urðu þau að Keflavík og Stjarnan gerðu 2-2 jafntefli og sömu úrslit urðu hjá KA og Fram á Akureyri. Valur lagði svo topplið Breiðabliks, 3-2. Þetta var fyrsta tap Breiðabliks í sumar, en Patrick Pedersen skoraði sigumark Vals á 4. mínútu uppbótartíma. Breiðablik er þrátt fyrir þetta með gott forskot í efsta sæti deildarinnar. Breiðablik er með 24 stig á toppnum, fimm meira en Víkingur.
Golden State Warriors varð í nótt NBA-meistari í körfubolta. Golden State vann Boston Celtics 103-90 í sjötta úrslitaleik liðanna og vann einvígið 4-2. Þetta er í sjöunda sinn sem Golden State verður NBA-meistari og í fimmta sinn frá 2015. Stephen Curry skoraði 34 stig fyrir Golden State í nótt og var valinn mikilvægasti leikmaður úrslitaeinvígisins. Það er í fyrsta sinn sem hann hlýtur þann heiður, en hann varð NBA-meistari í fimmta sinn í nótt. Með sigrinum varð Golden State þriðja sigursælasta lið deildarinnar frá upphafi, komst fram úr Chicago Bulls. Aðeins LA Lakers og Boston Celtics hafa unnið oftar, en þau hafa hampað titlinum 17 sinnum hvort.
Kanadamaðurinn Adam Hadwin er með forystuna að loknum fyrsta hring US Open í golfi. Mótið er eitt risamótanna fjögurra. Hadwin lék fyrsta hringinn á 4 höggum undir pari og er höggi á undan fimm kylfingum sem deila öðru sæti. Mótið er haldið í skugga harðra deilna í golfheiminum vegna stofnunar nýrrar mótaraðar á vegum Sádí-Araba, LIV-mótaraðarinnar. Helsta stjarna nýju mótaraðarinnar er Phil Mickelson, en honum og öðrum þátttakendum LIV-mótaraðarinnar var vikið af PGA-mótaröðinni nýlega. Mickelson átti afmæli í gær en lék hins vegar afleitt golf. Hann lék á 8 höggum yfir pari og er í 145. sæti af 156 keppendum. | Ólafur Jóhannesson var í gær rekinn úr starfi þjálfara karlaliðs FH í fótbolta eftir jafntefli við Leikni. |
2022 | 60 | Frumvarp um sorgarleyfi var samþykkt einróma við þinglok í gær og er orðið að lögum. Lögin tryggja foreldrum sem missa barn sitt leyfi frá störfum auk þess sem þeir fá greiðslur til að koma til móts við tekjutap. | Vinnsla frumvarpsins fór af stað fyrir um tveimur árum en afgreiðsla málsins frestaðist vegna kórónuveirufaraldursins. Lögin öðlast gildi í janúar á næsta ári. Guðmundur Ingi Guðbrandsson, félags- og vinnumarkaðsráðherra segir miklu skipta að sjá sorgarleyfi loks verða að veruleika.
Þetta er búið að vera í undirbúningi í ráðuneytinu í alllangan tíma. Ég legg þetta fram núna í vor og núna er þetta komið á þennan stað og ofboðslega mikilvægt að við getum með þessu móti tekið betur utan um barnafjölskyldur sem missa barn sitt.
Karólína Helga Símonardóttir formaður Sorgarmiðstöðvarinnar segir að miðstöðin fagni þessu, loksins sé mikilvægi sorgarúrvinnslu staðfest en að þau líti á þetta sem fyrsta fasa af mörgum. Styðja þurfi enn frekar við syrgjendur, þar á meðal ungar ekkjur og ekkla með börn á framfæri.
Í dag er verið að styðja ágætlega við foreldra sem missa börn á meðgöngu en ekki foreldra sem missa börn. Þetta er auðvitað bara hrikalegt áfall sem fólk verður fyrir og mikilvægt að við reynum að styðja við þau.
Ef þú átt engin skrifuð réttindi þá eru miklu meiri líkur á að eins og flestir Íslendingar eru í dag láti sig bara hafa það og mæta í vinnu. En um leið og þetta er orðið skriflegt þá áttu þessu skýr réttindi þá ertu líklegri til þess að nýta þér það. | null |
2022 | 60 | Tvö rafskutluslys urðu í gær þar sem ekið var á börn. Aðstoðarlögreglustjóri segir slysunum hafa fjölgað verulega undanfarið en ekkert aldurstakmark gildir um akstur á rafskutlum. | Árekstur milli bifreiðar og rafmagnshlaupahjóls varð í miðbæ Reykjavíkur rétt eftir klukkan fimm í gær. Á hlaupahjólinu voru tvær fimmtán ára stúlkur og voru þær báðar fluttar með sjúkrabíl til aðhlynningar á bráðadeild. Þær hlutu ekki alvarleg meiðsl en ekki var unnt að fá frekari upplýsingar um líðan þeirra. Í seinna skiptið var tilkynnt um umferðarslys í Garðabæ þar sem ökumaður bakkaði bifreið sinni og sex ára barn á rafmagnshlaupahjóli ók á hlið bifreiðarinnar. Ekki þótti ástæða til að flytja hann á bráðadeild. Guðbrandur Sigurðsson aðstoðaryfirlögregluþjónn umferðardeildar segir að slysum hafi fjölgað mikið samhliða aukinni notkun rafskutlna.
Engin aldurstakmörk eru á notkun rafmagnshlaupahjóla. Guðbrandur segir fátítt að slys þar sem ung börn slasist á rafskutlum komi á borð lögreglunnar. Í lokaskýrslu starfshóps um smáfarartæki eru kynntar tillögur til úrbóta til að auka öryggi notenda farartækjanna. Þórhildur Elín Elínardóttir er samskiptastjóri Samgöngustofu. | Rafskutluslysum hefur fjölgað verulega undanfarið. Í gær var tilkynnt um tvö slík slys þar sem ung börn voru í báðum tilfellum á farartækjunum. |
2022 | 60 | Viðbúið er að fólk fari að leita í ódýrari matvöru eins og reykt bjúgu og fiskibollur í dós. Þetta segir framkvæmdastjóri Samtaka verslunar og þjónustu. Verð á matvöru hefur hækkað töluvert síðustu vikur og hætt er við frekari verðhækkunum. | Bændur, afurðarfyrirtæki og neytendur þurfa að taka á sig tvo og hálfan milljarð króna vegna aukins rekstrarkostnaðar í landbúnaði. Þetta kemur fram í skýrslu svonefnds Spretthóps matvælaráðherra. Framkvæmdastjóri Samtaka verslunar og þjónustu segir að á tímum mikilla verðhækkana leiti neytendur í ódýrari mat, eins og reykt bjúgu og fiskibollur í dós.
Spretthópurinn sem matvælaráðherra skipaði, skilaði skýrslu á þriðjudag og leggur til að ríkið komi með 2,4 milljarða króna í formi styrkja til bænda. Eftir stendur óbrúaður vandi af að minnsta kosti svipaðri stærðargráðu sem greinin sjálf, afurðafyrirtæki, verslunin og neytendur þurfa að takast á við. Vörukarfa heimilanna hækkaði i verdi um fimm til sautján prósent frá október í fyrra fram í maí síðastliðinn, samkvæmt verðlagseftirliti ASÍ. Hækkunin er mismikil milli verslana. Mjólk, ostar og egg hækkuðu um átta til tuttugu og fjögur prósent og kjöt um sjö til nítján prósent.
Andrés Magnússon, framkvæmdastjóri Samtaka verslunar og þjónustu, fagnar því að landbúnaðurinn fái styrki fremur en að álögur séu auknar á innfluttar vörur. En hvaða áhrif hafa verðhækkanir á neytendur?
Það er náttúrulega vitað mál þegar vörur hækka eins og við erum að upplifa hér eins og alls staðar í nágrannalöndum okkar, þá hefur það áhrif á kaupgetu fólks. - Fer þá fólk að leita í einhverjar aðrar vörur? Ja, það er náttúrulega bara vitað. Til dæmis í fjármálakreppunni fyrir 10-15 árum seldust matvörur sem höfðu nánast ekkert selst. Þá fóru menn að sjá aukna sölu í vörum eins og reyktum bjúgum og niðursoðnum fiskibollum. Þetta er eitt merki að við svona aðstæður breytist neysluhegðun fólks. Það er ekkert skrítið eða nýtt í þeim efnum að þegar vörur hækka, eins og við erum að upplifa, verðbólga er gífurleg, þá hefur það áhrif á kaupmáttinn og fólk leitar ódýrari leiða til að kaupa sér nauðsynjavörur. | Viðbúið er að fólk fari að leita í ódýrari matvöru eins og reykt bjúgu og fiskibollur í dós. Þetta segir framkvæmdastjóri Samtaka verslunar og þjónustu. Verð á matvöru hefur hækkað töluvert síðustu vikur og hætt er við frekari verðhækkunum. |
2022 | 60 | Hótel og veitingastaðir á Seyðisfirði kanna nú bótarétt sinn eftir að þrýstipípa virkjunar sprakk og kaldavatnslögnin til staðarins fór í sundur í síðustu viku. Afbóka þurfi gesti í gistingu og mat og tekjutapið hjá Hótel Öldunni einni hleypur á hundruðum þúsunda króna. | Fyrirtæki á Seyðisfirði urðu fyrir talsverðu tekjutapi þegar þrýstipípa Fjarðarárvirkjunar sprakk og kaldavatnslögn til bæjarins rofnaði. Þau skoða nú stöðu sína og mögulegar skaða- og tryggingabætur.
Fjarðarárvirkjun á Seyðisfirði er aftur komin af stað en hún stöðvaðist á föstudaginn í síðustu viku þegar þrýstipípa gaf sig með látum. Stór hola myndaðist, kaldavatnslögnin til Seyðisfjarðar rofnaði og bærinn varð vatnslaus allan daginn og fram á kvöld. Virkjunin sem er 9,9 megavött stöðvaðist en viðgerð lauk á laugardagskvöld.
Talsvert tjón varð hjá atvinnurekendum á Seyðisfirði enda mega ýmis fyrirtæki ekki við því að verða vatnslaus. Vinnsla í frystihúsinu stöðvaðist og fella þurfti niður sýningu í Herðubíó á Seyðisfirði.
Davíð Kristinsson einn eigenda Hótels Öldunnar og veitingastaðarins Norðaustur segir að tekjutapið sé talið í hundruðum þúsunda. Veitingastaðurinn á Öldunni stóð tómur allan daginn með starfsfólk á fullu kaupi, afbóka þurfti gesti sem áttu gistingu um nóttina og ekki var hægt að opna Norðaustur um kvöldið eins og til stóð. Hann segir að nú sé verið að kanna hvort fyrirtækið eigi rétt á bótum frá tryggingafélagi Íslenskrar Orkuvirkjunar sem rekur Fjarðarárvirkjun.
Reyndar er óljóst hvað olli því að þrýstipípan sprakk einmitt þar sem vatnslögnin liggur við hana. Mögulegt er að vatnslögnin hafi gefið sig fyrst og það valdið því að þrýstipípan sprakk. Davíð segir að Hótel Aldan sé einnig með rekstrarstöðvunartryggingu sem mögulega geti bætt tjónið. | Hótel og veitingastaðir á Seyðisfirði kanna nú bótarétt sinn eftir að þrýstipípa virkjunar sprakk og kaldavatnslögnin til staðarins fór í sundur í síðustu viku. Afbóka þurfti gesti í gistingu og mat. |
2022 | 60 | Handverksbrugghús fá leyfi til að selja áfengi í lokuðum umbúðum samkvæmt nýjum lögum sem Alþingi samþykkti í gær. Formaður Samtaka íslenskra handverksbrugghúsa fagnar áfangasigri fyrir unnendur bjórmenningar. | Formaður samtaka íslenskra handverksbrugghúsa fagnar breytingu á lögum um sölu áfengis sem Alþingi samþykkti einróma í gær og hefur trú á að handverkshúsum fjölgi. Það styðji við brothættar byggðir víða um land. Frá fyrsta júlí verður áfengissala heimil á framleiðslustað.
Samtök íslenskra handverksbrugghúsa hafa lengi barist fyrir því að fá að selja gestum og gangandi áfengi sem framleitt er í minni brugghúsum víða um land. Tuttugu og fimm framleiðendur eru í samtökunum.
Laufey Sif Lárusdóttir er formaður samtaka íslenskra handverksbrugghúsa
Við erum gríðarlega ánægð með þetta skref sem var tekið áfram í gær og þennan áfangasigur íslenskra handverksbrugghúsa fyrir alla unnendur bjórmenningar og drykkjarmenningar og íslenskrar framleiðslu hér á Íslandi.
og stundar bjórferðamennsku sem er stækkandi ferðagrein. Það er ekki svo að við munum hætta að selja okkar vöru í ÁTVR alls ekki. Mikill ef ekki mestallur framleiðsluhluti íslenskra handverksbrugghúsa mun áfram án efa fara í gegnum ÁTVR en það verða örugglega einhverjar talsverðar reglur og kvaðir settar á varðandi sölu beint af framleiðslustað. | Handverksbrugghús fá leyfi til að selja áfengi í lokuðum umbúðum samkvæmt nýjum lögum sem Alþingi samþykkti í gær. Formaður Samtaka íslenskra handverksbrugghúsa segir þetta vera áfangasigur. |
2022 | 60 | Níunda umferð Bestu deildar karla hófst í gærkvöld með tveimur leikjum. Mikil dramatík var í Vesturbænum er KR mætti ÍA og í Vestmannaeyjum var fyrrum landsliðsþjálfari óvænt á skýrslu í leik ÍBV og Víkings. | Í fyrri leik gærkvöldsins tóku Eyjamenn í ÍBV á móti Íslandsmeisturum Víkings. Víkingur vann öruggan 3-0 sigur og komst þar með upp í annað sæti deildarinnar, fimm stigum á eftir Breiðabliki sem á þó tvo leiki til góða. Heimir Hallgrímsson, fyrrum landsliðsþjálfari karla, var skráður á leikskýrslu sem einn liðstjóra ÍBV. Kom það einhverjum á óvart enda Heimir verið sterklega orðaður við þjálfarastöðuna í Val undanfarið. Hann þjálfaði síðast Al-Arabi í Katar eftir að hann hætti með landsliðið árið 2018.
Þá var mikið skorað í leik KR og ÍA sem endaði með 3-3 jafntefli. Eyþór Aron Wöhler skoraði tvö mörk fyrir ÍA en það dugði ekki til því KR jafnaði með sjálfsmarki á 90. mínútu. Eftir leikinn er KR í 5. sæti með 15 stig en ÍA í því 10. með 7 stig.
Fjórir leikir fara fram í deildinni í kvöld. KA tekur á móti Fram á Akureyri, FH fær Leikni Reykjavík í heimsókn, Keflavík mætir Stjörnunni í Reykjanesbæ og í stórleik kvöldsins tekur Valur á móti toppliði Breiðabliks sem enn hefur ekki tapað stigi.
Í Noregi voru fjórar landsliðskonur í knattspyrnu á ferðinni þegar leikið var í 16-liða úrslitum bikarkeppninnar þar í landi. Berglind Björg Þorvaldsdóttir skoraði fyrir Brann í 5-0 stórsigri á Arna-Björnar á heimavelli. Bæði hún og Svava Rós Guðmundsdóttir voru í byrjunarliði Brann. Varnarmaðurinn Ingibjörg Sigurðardóttir lék allan leikinn þegar lið hennar, Vålerenga, lagði Grimstad, 1-0, á útivelli. Þá kom Selma Sól Magnúsdóttir inn á sem varamaður í 2-1 útisigri Rosenborg á Aalesund. Brann, Vålerenga og Rosenborg skipa þrjú efstu sæti norsku deildarinnar nú þegar stutt er í að gert verði hlé vegna Evrópumótsins í Englandi. | Víkingur vann öruggan sigur í Vestmannaeyjum og KR og ÍA skildu jöfn í Vesturbæ þegar níunda umferð Bestu deildar karla fór af stað í gær. |
2022 | 60 | Ásgeir Jónsson seðlabankastjóri segir að aðgerðir Seðlabankans í húsnæðismálum auki eignaójöfnuð. Í gær ákvað fjármálastöðugleikanefnd Seðlabankans að lækka veðsetningarhlutfall fasteignalána fyrir fyrstu kaupendur. Ásgeir segir að aðgerðunum sé ætlað að vernda ungt fólk, en erfitt sé að gera öllum til geðs. | null | null |
2022 | 60 | Dómstóll í Svíþjóð hefur dæmt Paolo Macchiarini, ítalskan skurðlækni, í skilorðsbundið fangelsi fyrir að hafa valdið sjúklingi sínum líkamlegum skaða með því að græða í hann plastbarka. Hann var sýknaður af ákæru fyrir tvær sambærilegar aðgerðir. | Macchiarini skar mennina þrjá upp á Karólínska sjúkrahúsinu í Stokkhólmi árin 2011 og 2012. Hann var þá mikils metinn skurðlæknir og var fenginn til sjúkrahússins til þess að bæta rannsóknarstarf þess, segir í frétt sænska ríkisútvarpsins.
Saksóknarar gerðu kröfu um fimm ára fangelsisdóm yfir lækninum. Dómari komst að þeirri niðurstöðu að aðgerðirnar hefðu ekki verið í fullu samræmi við vísindi og fyrri reynslu. Hægt væri þó að réttlæta fyrri tvær aðgerðirnar en ekki þá þriðju. Þá hefði Macchiarini átt að vera orðið ljóst að ígræðslan myndi ekki virka.
Í dómnum segir sömuleiðis að ekki hafi tekist að sanna að Macchiarini hafi ætlað sér að valda sjúklingunum skaða.
Macchiarini vakti heimsathygli árið 2011 þegar hann græddi plastbarka í Eritríumann sem hafði verið nemandi við Háskóla Íslands. Tveir íslenskir læknar komu að aðgerðinni sjálfri og eftirmeðferðinni. Maðurinn lést tveimur og hálfu ári eftir aðgerðina. Machchiarini var rekinn frá Karólínska sjúkrahúsinu árið 2016 ásamt æðstu stjórnendum en hann hefur alla tíð neitað sök.
Íslensk rannsóknarnefnd komst að þeirri niðurstöðu að Macchiarini hefði beitt blekkingum í aðdraganda aðgerðarinnar. | Ítalski skurðlæknirinn Paolo Macchiarini fékk skilorðsbundinn fangelsisdóm í Svíþjóð í morgun fyrir að hafa grætt plastbarka í sjúkling og þannig valdið honum líkamlegum skaða. Hann var þó sýknaður af ákæru fyrir tvær ígræðslur. |
2022 | 61 | Ísland er í sextánda sæti á lista yfir samkeppnishæfni ríkja samkvæmt nýrri úttekt. Framkvæmdastjóri Viðskiptaráðs segir að samkeppnisstaða Íslands hafi batnað töluvert á síðustu árum. | Niðurstöður árlegrar úttektar IMD-viðskiptaháskólans í Sviss á samkeppnishæfni ríkja voru kynntar á fundi Viðskiptaráðs og Arion banka í morgun. Ísland færist upp um fimm sæti frá því í fyrra, úr því tuttugasta og fyrsta í það sextánda. Mestar framfarir hafa orðið í skilvirkni atvinnulífs og samfélagslegum innviðum á borð við menntun, umhverfi og vísindum.
Ef við horfum á jákvæðu hlutina þá erum við á góðum stað þegar kemur að landsframleiðslu og atvinnustöðu. En við stöndum okkur ekki vel þegar kemur að alþjóðlegum fjárfestingum og alþjóðaviðskiptum. Þar erum við 28 og 30 sætum neðar en meðaltal Norðurlandanna. Og við höfum dregist aftur úr þegar á þetta er litið undanfarinn áratug. Og það gefur til kynna að tiltrú umheimsins á íslenska hagkerfinu fari dvínandi, og það eru slæm merki fyrir okkur.
Ísland sé enn eftirbátur annarra Norðurlanda, sérstaklega þegar kemur að efnahagslegri frammistöðu. Engu að síður sé hægt að grípa til aðgerða til að bæta samkeppnisstöðu landsins enn frekar.
Þegar maður lítur þess að bein erlend fjárfesting til landsins sem hlutfall af landsframleiðslu er svo lág að Ísland skipar 61 sæti af 63 í úttektinni kemur í ljós að það séu augljós tækifæri. Það kom einmitt fram í máli viðskiptamálaráðherra að hún hefði eindregið þá skoðun að draga úr takmörkunum á erlendar fjárfestingar. Þær séu hamlandi fyrir samkeppnishæfni Íslands. | null |
2022 | 61 | Framkvæmdastjórn Evrópusambandsins hefur höfðað tvö mál gegn breska ríkinu fyrir Evrópudómstólnum vegna áforma Bretlandsstjórnar um að breyta Norður-Írlandsákvæði útgöngusamnings Breta úr Evrópusambandinu. Einnig tekur ESB á ný upp mál sem lagt var til hliðar á síðasta ári. | Bresk stjórnvöld birtu fyrr í vikunni frumvarp um breytingar á samningnum, sem þau segja að hafi raskað viðskiptum við Norður-Írland. Nú eru reglurnar þannig að tollurinn skoðar vörur sem koma frá Bretlandi til Norður-Írlands en þær geta síðan farið áfram án frekari skoðunar yfir til Írlands. Bresk stjórnvöld ætla í staðinn að taka upp kerfi sem gerir einnig ráð fyrir að tollurinn þurfi ekki að skoða vörur sem koma til Norður-Írlands, og fara ekki til Írlands.
Þetta hugnast Evrópusambandinu ekki. Maros Sefcovic, varaforseti framkvæmdastjórnar ESB, sagði í morgun engan lagalegan né pólitískan grundvöll fyrir því að breyta milliríkjasamningi einhliða. Hinar fyrirhuguðu breytingar væru ólöglegar og ESB gæti ekki annað en gripið til aðgerða.
Evrópusambandið tekur þannig á ný upp málsókn sem sneri að ákvörðun Breta um að fresta skoðun vara sem koma til Norður-Írlands frá Bretlandi og var lögð til hliðar í mars í fyrra. Þá höfðar Evrópusambandið tvö mál til viðbótar þar sem Bretar eru sakaðir um að deila ekki gögnum um viðskipti og setja ekki upp eftirlit á landamærum Írlands og Norður-Írlands. | Evrópusambandið hefur höfðað mál gegn Bretum vegna áforma Bretlandsstjórnar um einhliða breytingar á útgöngusamningi þeirra úr ESB. |
2022 | 61 | Seðlabankastjóri hefur áhyggjur af óhóflegri skuldsetningu ungs fólks samhliða hækkandi fasteignaverði og skorti á húsnæði. Ákveðið var í morgun að lækka veðsetningarhlutfall fasteignalána fyrir fyrstu kaupendur úr níutíu prósentum í áttatíu og fimm. | Fjármálastöðugleikanefnd Seðlabanka Íslands kynnti ákvörðun sína á fundi í morgun. Aðgerðirnar snúa fyrst og fremst að fyrstu kaupendum. Ásgeir Jónsson seðlabankastjóri segir að þeir hafi haft rýmri heimildir til fyrstu kaupa og að með þessu sé verið að gæta að því að með vaxandi efnahagsumsvifum fylgi ekki yfirdrifin áhættusækni.
vandræðin eru fyrst og fremst skortur á framboði. Við erum með mjög fjölmennar kynslóðir af ungu fólki sem er að koma inn á markaðinn, fólk sem er að koma út á vinnumarkaðinn og vill fá sitt eigið heimili. Og það bara vantar eignir. Við getum ekki brugðist við því vandamáli, við erum kannski að koma í veg fyrir að fólk sé að skuldsetja sig of mikið. Fasteignaverð er búið að hækka töluvert og það er bara að sumu leyti áhætta sem felst í því að koma inn í svona hátt verðlagðan markað með miklum lánum.
Hins vegar veita fæstar lánastofnanir níutíu prósenta lán.
Það eru heimildir fyrir níutíu prósent veðsetningu. Það er alveg rétt hjá þér að ég held það sé enginn banki beinlínis að nýta 90 prósent lán. Við viljum bara að tryggja það að fólk sé ekki að taka alltof há lán þegar það er að kaupa fasteignir.
Hann segir að hliðaráhrifin gætu orðið lægra fasteignaverð - en á sama tíma hærra leiguverð.
Það er ekkert ólíklegt að um leið og við herðum skrúfurnar hér hvað fólk getur keypt að þá muni leigumarkaðurinn hækka. Grunnvandinn er skortur á framboði. Hins vegar hefur leiguverð ekki hækkað svo mikið á síðustu tveimur þremur árum - vaxtalækkanir opnuðu leið inn á markaðinn á síðustu tveimur þremur árum
segir Ásgeir Jónsson seðlabankastjóri. Nefndin ákvað einnig að setja viðmið um vexti við útreikning greiðslubyrðar, sem verður að lágmarki þrjú prósent fyrir vexti verðtryggra íbúðalána og 5,5 prósent fyrir vexti óverðtryggðra íbúðalána. Þá verður hámarkslánstími við útreikning greiðslubyrði fyrir verðtryggð lán styttur í 25 ár. Breytingarnar taka strax gildi. | Seðlabankinn hefur ákveðið að lækka veðsetningarhlutfall fasteignalána fyrir fyrstu kaupendur. Seðlabankastjóri segir að tilgangurinn sé að bregðast við hækkandi fasteignaverði og mikilli skuldsetningu ungs fólks. |
2022 | 61 | Meðalsölutími íbúða á höfuðborgarsvæðinu hefur ekki verið jafn stuttur frá upphafi mælinga. Meðalkaupverð íbúða á höfuðborgarsvæðinu í apríl er tæpum 20 milljónum hærra en á sama tíma fyrir ári. | Þótt svo meðalsölutími íbúða sé nú aðeins tæpir 35 dagar virðist fasteignamarkaðurinn aðeins vera farinn að róast miðað við fjölda kaupsamninga í apríl. Þeir höfðu ekki verið jafn fáir síðan sumarið 2014, og á sama tíma hefur framboð á íbúðum til sölu aukist. Samhliða virðist þó vera mikil eftirspurn og hafa íbúðir sem seljast yfir ásettu verði aldrei verið fleiri. Þetta er meðal þess sem kemur fram í mánaðarskýrslu hagdeildar Húsnæðis- og mannvirkjastofnunar. Kári S. Friðriksson, hagfræðingur á hagdeildinni, segir met hafa verið slegið í apríl, annan mánuðinn í röð, þegar 54 prósent íbúða á landinu seldust yfir ásettu verði.
Leiguverð á höfuðborgarsvæðinu hefur farið lækkandi á föstu verðlagi frá því í byrjun árs. Nú er leiguverðið orðið lægra en fyrir ári síðan og hefur það ekki mælst lægra að raunvirði síðan í ágústmánuði 2017. | null |
2022 | 61 | Forstjóri flugfélagsins Play segir að viðvörun í vél félagsins sem lenti á Keflavíkurflugvelli í fyrradag hafi komið af stað atburðarás sem enn sé verið að vinda ofan af. | Undanfarið hafa fréttir borist af seinkunum og afbókunum á flugferðum flugfélagsins Play og á mánudaginn var rauðu neyðarstigi lýst yfir á Keflavíkurflugvelli þegar skilaboð bárust um að Airbus-vél félagsins skorti eldsneyti. Síðar kom í ljós að um villumeldingu var að ræða, en í kjölfarið fór af stað atburðarás sem enn er verið að vinda ofan af þar sem vélar félagsins eru í stöðugum ferðum, segir Birgir Jónsson, forstjóri Play, sem var gestur Morgunútvarps Rásar tvö í morgun:
Við erum að fljúga með fleiri þúsund farþega á dag á milli Bandaríkjanna og Evrópu og það að missa út flugvél með svona stuttum fyrirvara riðlar planinu.
Þá hefst atburðarás. þá verða tafir og fólk sem átti að fara út um morguninn fer um eftirmiðdaginn og það er það sem er að gerast.
Degi síðar var ferð félagsins frestað með 20 mínútna fyrirvara vegna veikinda í áhöfn. Birgir segir að ekki hafi verið hægt að leysa úr því:
Áhöfnin var mætt á staðinn og farþegar um það bil að ganga um borð þegar einn meðlimurinn veikist skyndilega - ekkert hægt að gera í því.
Ein afleiðing þessa var að flugferð frá París var frestað, félagið bauð farþegum upp á gistingu á hóteli sem var í afar lélegu ásigkomulagi:
Þá kemur í ljós að hótelið sem um ræðir er bara einhver rottuhola. En það er ekkert auglýst þannig; það stendur ekkert útsýni yfir Eiffelturninn og pöddur í rúminu
Birgir segist ekki vilja gera lítið úr upplifunum farþega, en erfitt sé að ráða við atburðarás sem þessa:
Stundvísi okkar er 90% en það er þannig í fluginu að þegar hlutirnir fara í skrúfuna, þá fara þeir í skrúfuna og þá situr fólk eftir. | null |
2022 | 61 | Heil umferð fór fram í Bestu deild kvenna í gærkvöld þar sem Valur styrkti stöðu sína á toppi deildarinnar með sigri á Selfossi. Stærstu tíðindi umferðarinnar voru meiðsli liðsmanns Vals og landsliðskonunnar Elínar Mettu Jensen en innan við mánuður er þar til Evrópumótið hefst á Englandi. | Valskonur gerðu góða ferð á Selfoss og unnu 0-1 sigur með marki Önnu Rakelar Pétursdóttur á 20. mínútu. Landsliðsframherjinn Elín Metta Jensen þurfti að fara af velli vegna meiðsla sem hún varð fyrir í leiknum. Meiðslin gætu haft áhrif á þátttöku knattspyrnukonunnar á Evrópumeiastaramótinu sem hefst í Englandi í næsta mánuði. Pétur Pétursson, þjálfari Vals, sagðist þó í samtali við Vísi ekki telja að meiðslin væru alvarleg. Önnur úrslit umferðarinnar voru þau að Breiðablik vann öruggan 3-0 sigur á Þrótti frá Reykjavík og fór þannig upp fyrir Þrótt í annað sæti; ÍBV vann 0-1 útisigur á Aftureldingu og er í þriðja sæti; Keflavík vann Stjörnuna á heimavelli, sömuleiðis með einu marki gegn engu; og Þór/KA og KR gerðu 3-3 jafntefli fyrir norðan.
Enska úrvalsdeildarliðið Liverpool greindi frá því í gær að liðið hefði samið við hinn 22 ára framherja Darwin Núnez sem kemur til liðsins frá portúgalska liðinu Benfica. Núnez, sem er frá Úrúgvæ, skrifaði undir sex ára samning og gæti orðið dýrasti leikmaðurinn í sögu Liverpool. Liðið greiðir Benfica að minnsta kosti 75 milljónir evra, jafngildi rúmlega 10 milljarða króna, en gæti þurft að greiða allt að 100 mlljónir evra fyrir samninginn þegar við bætast árangurstengdar greiðslur. Nunez er ætlað að fylla í skarð framherjans Sadio Mané sem mun yfirgefa liðið í sumar og gengur líklega til liðs við Bayern München.
Kosta Ríka tryggði sér í nótt síðasta sætið á heimsmeistaramóti karla í knattspyrnu sem hefst í Katar í nóvember. Þar með er klárt hvaða lið spila á mótinu. | Óvissa er með stöðuna á Elínu Mettu Jensen landsliðskonu í fótbolta. Hún fór meidd af velli í leik Vals og Selfoss í gærkvöld. |
2022 | 61 | Bændur fá að minnsta kosti 20 prósent meira fyrir afurðir sínar frá Kjarnafæði - Norðlenska hf þegar ný verðskrá verður gefin út innan tíðar. Forstjóri fyrirtækisins segir að tillögur spretthóps matvælaráðherra, sem kynntar voru í gær, séu greininni til góðs. | Ég tel að þessar tillögur séu að mörgu leyti góðar. Þær eru til þess fallnar að draga úr verðhækkunum sem ella hefðu orðið meiri.
Segir Ágúst Torfi Hauksson forstjóri Kjarnafæðis - Norðlenska hf. Hann segir að tillögur spretthópsins um hagræðingu afurðastöðvanna séu til þess fallnar að bæta stöðu bænda.
Ég tel að það væri mikið heillaskref að fara þá leið.
Hefur það ekki verið heimilt fram að þessu? Ekki með þeim hætti sem þarf.
Munið þið hækka afurðaverð? Jájá, það liggur alveg fyrir.
Það er alveg ljóst að það er þörf á því að verð til bænda hækki til að rekstur þeirra gangi upp.
Og um hversu mikið munið þið hækka afurðaverð?
Við hjá Kjarnafæði - Norðlenska stefnum að því að borga eigi lægra en aðrar afurðastöðvar gera á landinu.
En fer þetta ekki bara beint út í verðlagið? Nei. það er ekki allur tilkostnaður við framleiðsluna að hækka í sömu hlutföllum. Önnur aðföng sem þú notar til framleiðslunnar hækka ekki jafn mikið og kjötið gerir í innkaupum.
Það mun samt hækka? Það liggur alveg fyrir.
En er ekkert hætt við að það hafi áhrif á neyslu- og kauphegðun fólks; að það fari að leita í ódýrari vöru? Það er alltaf hætta á því, þegar það verða verðbreytingar, að eftirspurn minnki. | null |
2022 | 62 | Jákvæð áhrif lestrarverkefnis í Vestmannaeyjum má greina á mörgum sviðum. Markmið verkefnisins er að efla læsi og bæta líðan nemenda. | Fyrsta ár læsisverkefnisins Kveikjum neistann er afstaðið. Verkefnisstjórinn segir að breyttir kennsluhættir í Grunnskóla Vestmannaeyja hafi haft jákvæð áhrif á námsárangur.
Frumkvöðull verkefnisins er Hermundur Sigmundsson prófessor í lífeðlislegri sálfræði. Kveikjum neistann er tíu ára þróunar- og rannsóknarverkefni þar sem lögð er áhersla á að bæta líðan nemenda og efla læsi með samspili hreyfingar, ástríðu og samveru. Svava Þórhildur Hjaltalín er grunnskólakennari og verkefnastjóri við Rannsóknarsetur um menntun og hugarfar við Háskóla Íslands:
Þetta hefur gefist alveg einstaklega vel og mikið betur en kannski maður þorði að vona því að það er stór áskorun fyrir kennara að taka þátt í svona stóru þróunarverkefni.
Svava segir að samfélagslegi ávinningurinn leyni sér ekki.
Það eru bara allir að græða, börn, kennararnir, foreldrarnir og samfélagið, sem er akkúrat liður í því sem að við viljum ná, við erum að hugsa um að efla mannauð á Íslandi.
Svava segir að árangurinn af verkefninu hafi farið fram úr björtustu vonum. Allir nemendur í fyrsta bekk leysa lestrarkóðann, 96% þeirra lesa setningar og 88% lesa samfelldan texta. Árangur megi greina á fleiri sviðum.
Það sem við sjáum er að það er allt miklu rólegra, sem litast kannski af því að í verkefninu Kveikjum neistann er skipulagi skóldagsins breytt.
Í skólahaldinu er áhersla lögð á lestur, náttúrufræði og stærðfræði. Auk þess eru sérstakir þjálfunartímar, aukin hreyfing og börn fá sjálf að velja sér fög eftir hádegi. Svava hvetur aðra skóla til að taka þátt í verkefninu. | null |
2022 | 62 | Dýraþjónusta Reykjavíkur fangaði og fjarlægði kött í Vesturbæ Reykjavíkur á laugardag án þess að láta eigendur hans vita. Kötturinn slapp úr vörslu borgarinnar og er nú týndur í Laugardal. | Guðmundur Felixson er annar eigenda kattarins Nóru. Hann furðar sig á vinnubrögðum borgarinnar í málinu.
það kom starfsmaður frá Reykjavíkurborg og fjarlægði köttinn okkar án þess að láta okkur vita. Það var enginn sem heyrði í okkur eða neitt og ég vissi að við ættum þennan nágranna og hún hafði einhvern tímann sagt að hún myndi mögulega nýta þetta úrræði þannig ég heyrði í henni og hún sagði mér að hún hefði látið Reykjavíkurborg fjarlægja köttinn og það var í rauninni bara við sem þurftum að rannsaka þetta sjálf og finna út úr því hvar kötturinn væri.
Þau hafi ekki náð sambandi við dýraþjónustuna fyrr en meira en sólarhring eftir að Nóra var handsömuð. Þá hafi þeim verið tjáð að hún væri týnd. Hann segist ekki vita hvert var kornið sem fyllti mælinn og varð til þess að Nóra var fönguð.
Það sem hún hefur gert af sér er að kúka í beðið hjá nágrannanum sem er vissulega ónæði og hún klórar upp einhverjar plöntur sem nágranninn er að reyna að gróðursetja, sem er auðvitað mjög leiðinlegt. En ég get ekki séð að það sé akút tilfelli sem krefst þess að kötturinn sé fjarlægður úr hverfinu sem er nú þegar uppfullt af köttum. Þannig að okkur finnst þetta ansi sérstakt.
Þorkell Heiðarsson, starfsmaður dýraþjónustu Reykjavíkurborgar, segir að ítrekaðar kvartanir hafi borist frá íbúum á þessu tiltekna svæði.
Þannig að það var ákveðið eftir nokkuð langan tíma, þetta hefur verið að gerast í margar vikur þessar kvartanir, að setja út gildru til þess að fá á hreint uppruna kattarins og slíkar gildrur eru leyfðar til að fanga ketti undir vissum kringumstæðum í samræmi við kattasamþykkt borgarinnar
Þorkell segir að sjaldan sé gripið til þessa ráðs en þegar það er gert sé köttum með ól sleppt á staðnum. Hjá ólarlausum köttum þurfi að lesa örmerkingu áður en eigendur finnast, sem getur reynst erfitt.
Reykjavíkurborg hefur leitað Nóru síðan hún hvarf en síðast sást til hennar í morgun. | Köttur úr Vesturbæ Reykjavíkur týndist í Laugardal eftir að Reykjavíkurborg fangaði hann og fjarlægði úr hverfi sínu á laugardag. Eigendur hans furða sig á vinnubrögðum borgarinnar. |
2022 | 62 | Ríkisstjórnin samþykkti í morgun að veita tveimur og hálfum milljarði króna til að koma til móts við bændur vegna dýrari aðfanga. Matvælaráðherra segir að samfélagið allt verði að standa með bændum. | Bæta á bændum helminginn af skakkaföllum þeirra, vegna dýrari aðfanga, með greiðslum úr ríkissjóði. Matvælaráðherra segir að afurðarstöðvar og smásalar verði að leggja sitt af mörkum líka.
Svandís Svavarsdóttir matvælaráðherra kynnti ríkisstjórninni í morgun tillögur spretthóps undir forystu Steingríms J. Sigfússonar, fyrrverandi ráðherra, um aðgerðir til að bæta stöðu bænda vegna dýrari aðfanga eftir að Rússar réðust inn í Úkraínu.
Tillögurnar frá spretthópnum snúast um að ríkissjóður leggi til ákveðna fjárhæð í að koma til móts við stöðuna eins og hún er og að það verði gert hratt og vel. Ég gerði þær tillögur að mínum hér á ríkisstjórnarfundi og það var fallist á þær.
Sú fjárhæð er tveir og hálfur milljarður króna. Svandísi og Bjarna Benediktssyni, fjármála- og efnahagsráðherra, var falið að útfæra þetta. Útgjöldin falla til á þessu ári en ekki er gert ráð fyrir þeim á fjárlögum.
Það er til þess að ríkissjóður komi í raun til móts við helminginn af því sem þarf að brúa. Þá gerum við ráð fyrir að afurðarstöðvar og aðrir aðilar, smásalan og svo framvegis, leggi líka sitt af mörkum. Það er mikilvægt að allir leggi sitt af mörkum.
Einnig er gert ráð fyrir að kjötafurðastöðvar fái tímabundna heimild til samstarfs með það fyrir augum að hvetja til hagræðingar innan greinarinnar. Slíkt yrði þó bundið samráði við Samkeppniseftirlitið.
Það væri náttúrulega ekki gaman hjá neytendum heldur ef það yrði framleiðslufall á Íslandi.
Við blasi að til slíks geti komið. Því sé mikilvægt að standa vörð um landbúnað.
Það skiptir mjög miklu líka að við, ekki bara stjórnvöld heldur líka neytendur og samfélagið allt, tökum okkur stöðu með bændum núna. | Ríkisstjórnin samþykkti í morgun að veita tveimur og hálfum milljarði króna til að koma til móts við bændur vegna dýrari aðfanga. Kjötafurðastöðvar fá tímabundna heimild til samstarfs. Matvælaráðherra segir að samfélagið allt verði að standa með bændum. |
2022 | 62 | Bretlandsstjórn segist ætla að gera allt sem í hennar valdi stendur til að frelsa tvo breska liðsmenn Úkraínuhers sem voru dæmdir til dauða í Donetsk. Talsmaður Rússlandsstjórnar segir að Bretar hafi ekki sett sig í samband við Rússa vegna þessa. | Tveir Bretar og einn Marokkói, sem hafa barist með úkraínska hernum, eru í varðhaldi á yfirráðasvæði rússneskumælandi aðskilnaðarsinna í Donetsk. Þeir hafa verið dæmdir til dauða.
Dómstóll aðskilnaðarsinna, sem nýtur engrar alþjóðlegrar viðurkenningar, sagði mennina vera málaliða. Það er alrangt að sögn fjölskyldna þeirra og breskra stjórnvalda. Þeir hafi verið skráðir í Úkraínuher um árabil.
Liz Truss, utanríkisráðherra Bretlands, sagði við breska ríkisútvarpið í morgun að Bretar ætluðu gera allt sem þeir gætu til að frelsa mennina. Meðferð þeirra gangi gegn Genfarsáttmálanum og þeir ættu að fá sömu meðferð og stríðsfangar.
Truss sagðist ekki útiloka beinar viðræður við stjórn lýðveldisins sem aðskilnaðarsinnar hafa stofnað í Donetsk. Ekkert ríki utan Rússlands viðurkennir sjálfstæði Alþýðulýðveldisins Donetsk og þar sem túlka mætti beinar viðræður sem óformlega viðurkenningu er óljóst hvort af þeim verður.
Dimítrí Peskov, talsmaður Rússlandsstjórnar, sagði að Bretar hafi ekki beðið Rússa um aðstoð við að leysa mennina úr haldi. Slíkum fyrirspurnum ætti að beina til stjórnar aðskilnaðarsinna í Donetsk. | Utanríkisráðherra Bretlands segist ætla að gera allt sem hann getur til að frelsa breska liðsmenn Úkraínuhers sem hafa verið dæmdir til dauða í Donetsk. |
2022 | 62 | Forstjóri Landsvirkjunar telur að varfærin en skynsamleg skref séu tekin í nýrri rammaáætlun. Meirihluti umhverfis- og samgöngunefndar Alþingis hefur samþykkt breytingatillögu um að átta orkukostir verði fluttir í biðflokk. | Meirihlutinn samþykkti breytingatillögu sína um helgina og vill að virkjanakostir sem áður voru í nýtingar- eða verndarflokki verði færðir í biðflokk þar til þeir fái frekari umfjöllun. Samhliða er því beint til ráðherra að þeim þremur virkjanakostum, sem lagt er til að flytjist úr nýtingarflokki í biðflokk og þeim fimm virkjanakostum sem flytjist úr verndarflokki í biðflokk, verði hraðað í meðförum verkefnisstjórnar rammaáætlunar. Hörður Arnarson er forstjóri Landsvirkjunar.
Hins vegar hafi áætlunin tekið fulllangan tíma. Sex ár eru síðan þriðji áfangi rammaáætlunar var lagður fyrir ríkisstjórn.
Þá leggur meirihlutinn til að Búrfellslundur verði færður í nýtingarflokk. Landvernd hefur lýst áhyggjum af þessum breytingatillögum og telja þær mikið högg fyrir náttúruvernd. Hörður segir að Landsvirkjun hafi þróað vindorkukosti sína mikið.
Ég held að þetta svæði sé einstaklega vel til fallið til vindorkuframleiðslu, bæði frá náttúrunnar hendi og einnig er vindlundurinn staðsettur á miðju virkjanasvæðinu. Það þarf enga innviði, enga vegi, engar línur þannig að ég held að það sé varla hægt að finna betri stað og hefur fengið mjög vandaða umfjöllun
Hann tekur fram að mikið af nýjum upplýsingum hafi komið fram eftir að lokið var við rammaáætlun, sem ekki hafi verið tekið tillit til í upphaflega ferlinu.
Og þá er ég að horfa einkum til nýrrar orkustefnu, horfa til þess að stjórnvöld hafa sett sér markmið um kolefnishlutleysi og að hætta að nota jarðeldsneyti og síðan kom grænbók út nýlega á vegum orkumálaráðherrans og þetta eru allt nýjar upplýsingar um framtíðarþarfir samfélagsins sem þarf að taka tillit til þegar að verið að ákveða hvað við nýtum og hvað við verndum að mínu mati. | null |
2022 | 62 | Umdeilt jöfnunarmark Ísraela varð til þess að leik þeirra og íslenska karlalandsliðsins í fótbolta lauk með jafntefli. Liðið á þó enn möguleika á umspili um laust sæti á næsta Evrópumóti, árið 2024. | Jafntefli varð niðurstaðan í Laugardalnum í gærkvöldi 2-2 þegar Ísland og Ísrael mættust í Þjóðadeild Evrópu. Jón Dagur Þorsteinsson skoraði fyrra mark Íslands með glæsilegum skalla á 9. mínútu. Þórir Jóhann Helgason skoraði seinna markið með hnitmiðuðu skoti í seinni hálfleik. Jöfnunarmark Ísraela var umdeilt en ekki sást nægilega vel í sjónvarpsútsendingu hvort boltinn hefði verið kominn yfir marklínuna eða ekki þegar Dom Peretz átti skalla á mark Íslands sem Rúnar Alex Rúnarsson virtist verja. En með hjálp myndbandsdómgæslunnar dæmdi dómari leiksins mark og staðan 2-2 og þar við sat. Íslenska liðið hefur nú gert jafntefli í öllum þremur leikjum sínum en á þó enn möguleika á umspili. Liðið þarf þó á sigri að halda gegn Albönum í september auk þess að treysta á að Albanir sigri Ísrael.
Andrew Wiggins, framherji Golden State Warriors fór fyrir sínu liði er það komst í 3-2 forystu gegn Boston Celitcs í úrslitaeinvígi NBA-deildarinnar í Bandaríkjunum í nótt. Warriors eru þar með aðeins einum sigri frá meistaratitlinum. Stigahæstir í leiknum voru Wiggins með 26 stig fyrir Golden State en hjá Celtics var það Jayson Tatum sem skoraði 27 stig. Þetta er ekki í fyrsta sinn sem Boston Celtics lenda undir í seríu í úrslitakeppninni í ár en liðið var 3-2 undir gegn meisturum síðasta árs Milwaukee Bucks þar sem liðið vann síðustu tvo leiki einvígisins. Næsti leikur er í Boston aðfaranótt föstudags þar sem Golden State getur tryggt sér sinn fjórða NBA-titil frá 2015. | Umdeilt jöfnunarmark Ísraela varð til þess að leikur þeirra við íslenska karlalandsliðið í fótbolta endaði með jafntefli. Liðið á enn möguleika á umspili um laust sæti á næsta Evrópumóti, árið 2024. |
2022 | 62 | Konur eru sérstaklega hvattar til að gefa blóð í dag, á alþjóðlegum degi blóðgjafa. Staðan er slæm í Blóðbankanum og enn vantar blóð í öllum flokkum. | Blóðbankinn sendi út ákall til blóðgjafa í síðustu viku vegna slæmrar lagerstöðu. Síðan þá hefur ástandið lítið skánað. Davíð Stefán Guðmundsson, formaður blóðgjafafélags Íslands, segir deginum verði varið í að auka vitund fólks á mikilvægi blóðgjafar. Undanfarið hafi veirð áskorun að mæta þörf Blóðbankans.
og á íslandi er staðan þannig í dag að okkur vantar um 2000 blóðgjafa til viðbótar í hópinn til þess að má segja sigla tiltölulega lignan sjó, það hefur ekki farið framhjá neinum í samfélaginu - það er ítrekað verið að senda út neyðarköll frá blóðbankanum til þess að sækja í þenann góða hóp og okkar markmið með deginum er auðvitað a ðauka vitund á þessu þarfa hlutverki heilbrigða einstaklinga í samfélaginu, að geta gefið blóð.
Davíð vill á þessum degi höfða sérstaklega til kvenna, sem hafa verið í miklum minnihluta blóðgjafa hér á landi.
Alþingi samþykkti í gær þingsályktunartillögu um aðgerðaáætlun um málefni hinsegin fólks. Þar er gert ráð fyrir að blóðgjöf samkynhneigðra karla verði heimiluð - en þeim hefur alla jafna verið bannað að gefa blóð.
auðvitað fögnum við bara því að tæknin og ferlar og annað geri fleirum kleift að gefa blóð það eru miklar hagsmunir fyrir samfélagið að sem flestir geti gefið blóð og að öll tækifæri sem að skapa fleirum aðgengiu að því að geta leitt af sér gott í samfélaginu eru bara af hinu jákvæða | null |
2022 | 62 | (helst) Lilja Alfreðsdóttir ferðamálaráðherra íhugar að beita tímabundnum lokunum í Reynisfjöru til að draga úr hættu. Of mörg banaslys hafi orðið í fjörunni á síðustu árum. | Lilja Alfreðsdóttir, menningar- og viðskiptaráðherra, segir að of mörg banaslys hafi orðið í Reynisfjöru. Starfshópur sem ætlað er að meta hættulega ferðastaði hefur skilað tillögum um hvernig hægt sé að minnka hættuna í Reynisfjöru.
Eitt af því sem við sjáum við Reynisfjöru er að ef við lítum á veðurspána og hvernig vatnsföllin eru að þróast þá er áhætta á ákveðnu tímabili. Hópurinn sem ég skipaði leggur til að við getum mögulega beitt lokunum í mjög takmarkaðan tíma og þetta er ekki umfangsmikil lokun en við höfum þennan valkost. En það sem ég vill helst geta er að vinna með fólkinu á svæðinu til að finna leiðir til þess að lágmarka þá áhættu sem er til staðar. | Lilja Alfreðsdóttir ferðamálaráðherra íhugar að beita tímabundnum lokunum í Reynisfjöru til að draga úr hættu. Of mörg banaslys hafi orðið í fjörunni á síðustu árum. |
2022 | 62 | Leikhússtjórar stóru leikhúsanna fagna góðri uppskeru leikársins, þrátt fyrir samkomutakmarkanir. Grímuverðlaunin verða afhent í kvöld í tuttugasta sinn. | Grímuverðlaunin verða afhent við hátíðlega athöfn í Þjóðleikhúsinu í kvöld. Leikhússtjórar stóru leikhúsanna fagna góðri uppskeru leikársins þrátt fyrir samkomutakmarkanir.
Þetta er tuttugasta Grímuhátíðin en sú fyrsta var haldin 16. júní 2003.
Leiksýning Þjóðleikhússins, Sjö ævintýri um skömm, hlýtur flestar tilnefningar þetta árið, tólf talsins. Sýningar leikhússins hljóta þrjátíu og eina tilnefningu.
Já þetta eru auðvitað búin að vera afskaplega óvenjuleg og skrýtin tvö ár. Sem betur fer hafa áhorfendur tekið okkur fagnandi og streymt í leikhúsið alltaf þegar það hefur mátt. Og ég verð að segja að þegar maður lítur til baka heilt yfir, þá er afraksturinn ógleymanlegar sýningar, stórkostlegar sýningar sem okkur hefur tekist að skapa þrátt fyrir allt.
Borgarleikhúsið fagnar líka góðri uppskeru, Söngleikurinn Níu líf fær tíu tilnefningar og sýningar leikhússins alls tuttugu og sjö.
Við komumst af stað með afgerandi hætti eftir áramót. Ég neita því ekki að á þorláksmessu síðastliðinni þá var svolítið úr okkur vindurinn, þegar við þurftum að loka enn á ný. Við lifðum þetta af heldur betur og við bara hlökkum til kvöldsins.
Tilgangur leikhússins hafi opinberast í faraldrinum.
Já ég held að árin tvö hafi sannað endanlega fyrir okkur hver máttur og megin leikhússins er. Það að fá ekki að vera í nánu samneyti og snertingu við fólk. Það er bara stórhættulegt. | null |
2022 | 63 | Mikil umferðarteppa myndaðist á Granda í Vesturbæ Reykjavíkur þegar Sjómannadagshátíðahöldum lauk í gær. Fólk sat í bílum sínum á aðra klukkustund. | Guðbrandur Sigurðsson aðstoðaryfirlögregluþjónn hjá umferðardeild Lögreglunnar á höfuðborgarsvæðinu segir að miklar umferðatafir hafi myndast þegar hátíðahöldum lauk þannig að fólk var jafnvel fast í umferðinni á aðra klukkustund. Guðbrandur segir að skipulagðar almenningssamgöngur í kringum viðburðinn hefðu getað létt álagið.
Það náttúrulega hjálpar alltaf til ef að margir nýta almenningssamgöngur þegar að svona viðburðir eiga sér stað. Af því það eru ekki næg bílastæði fyrir alla eða í nærumhverfi eða gatnakerfið ekki hannað til að bera svona stóra viðburði með tugum þúsunda á sama tíma.
Á sunnudögum gengur strætó aðeins á hálftíma fresti og Strætó beindi leið 14 frá því að stöðva á Granda, eins og venja er, vegna mikillar umferðar. Guðmundur Heiðar Helgason upplýsingafulltrúi Strætó segir mögulegt að endurhugsa þjónustuna á dögum sem þessum.
Algjörlega. En það þyrfti auðvitað að fara í gegnum ákveðið samráð við eigendur Strætó sem eru sveitarfélögin á höfuðborgarsvæðinu og við erum algjörlega opin fyrir því. En eins og ég segi, það kostar oft ákveðnar fjárhæðir að kalla út aukavagna og auka tíðnina á svona dögum. En ég held persónulega að það gæti verið mjög jákvætt fyrir svona hátíðarhöld, einmitt eins og þegar svona gerist eins og í gær, þar sem að eru svona miklar umferðarteppur. | null |
2022 | 63 | Forsætisráðherra segir að í fyrsta skipti í sex ár hafi náðst samkomulag um að afgreiða rammaáætlun og horfast þurfi í augu við það að sennilega eru of margir kostir undir í rammanum. Samningar um þinglok gætu verið í uppnámi því vafi leiki á því hvort mál stjórnarandstöðu sem lofað var í samningunum fái framgang. | Þingfundur hófst á Alþingi nú rétt fyrir hádegi og dagskráin er þétt því til stendur að afgreiða fjölda mála frá Alþingi í þessari viku. Samningar um þinglok frá því fyrir helgi gætu verið í uppnámi því vafi leiki á því hvort staðið verði við framgang mála frá stjórnarandstöðunni. Þingfundur stendur nú á Alþingi og þar er Jóhanna Vigdís Hjaltadóttir, hver er þá staðan. | Samningar um þinglok gætu verið í uppnámi þar sem óvíst er hvort mál stjórnarandstöðu, sem lofað var í samningunum, fái framgang. Forsætisráðherra segir að það sé mikill áfangi að tekist hafi að afgreiða rammaáætlun, í fyrsta sinn í sex ár. |
2022 | 63 | Fyrstu gæludýrin frá Úkraínu verða í dag flutt á sérútbúna einangrunarstöð sem sett hefur verið upp hér á landi. Veitt hefur verið leyfi fyrir innflutningi 12 dýra, hunda og katta. Einangrunin getur varað í allt að fjóra mánuði | Fyrstu gæludýrin frá Úkraínu koma í dag á einangrunarstöð sem stjórnvöld hafa sérstaklega sett á fót til að tryggja að óæskilegt smit berist ekki til landsins þótt eigendur fái að flytja ferfætta vini sína með sér hingað.
Undirbúningur fyrir komu gæludýra flóttafólks frá Úkraínu hefur staðið yfir frá því í mars þegar undanþága var veitt fyrir innflutningnum með reglugerðarbreytingu. Sérstakt húsnæði hefur verið aðlagað einangrun fyrir dýrin.
Hrund Holm er deildarstjóri inn- og útflutnings hjá Matvælastofnun.
Nú er sem sagt komið að því að taka á móti fyrstu dýrunum. Húsnæðið getur tekið 22 hunda og fjóra ketti og nú þegar höfum við gefið út innflutningsleyfi fyrir fjóra ketti og 12 hunda sem munu fara að tínast inn á næstu dögum og vikum.
Starfsfólk verður í sérstökum hlífðarbúnaði við meðhöndlun dýranna. Dýrin frá Úkraínu hafa ekki undirgengist sýnatöku og bólusetningar sem almennt er skylt áður en gæludýr eru flutt til landsins. Þeim heilsufarsskilyrðum verður framfylgt í einangruninni hér og verða gæludýrin þar í allt að þrjá til fjóra mánuði.
leika við dýrin og sinna þeim
Ef að kemur í ljós að dýrið er smitað Hvað þá?
Út úr stöðinni og til annarra dýra | Fyrstu gæludýrin frá Úkraínu koma í dag í sérútbúna einangrunarstöð sem sett hefur verið upp hér á landi. Þegar hefur verið veitt leyfi fyrir innflutningi á 12 dýrum, hundum og köttum. Einangrunin getur varað í allt að fjóra mánuði. |
2022 | 63 | Úkraínski herinn hefur hörfað frá miðborg Severodonetsk í Luhansk-héraði. Stjórnvöld greindu frá þessu í morgun. Volodymyr Zelensky, forseti Úkraínu, segir að barist verði um hvern fermetra. | Úkraínski héraðsstjórinn Sergiy Gaidai segir að Rússar búi sig undir að umkringja Severodonetsk. Þeir hafi hrakið Úkraínumenn úr miðborginni og varpi enn sprengjum í gríð og erg.
Severodonetsk er nú svo gott sem einangruð eftir að Rússar sprengdu brú yfir ána sem liggur á milli borgarinnar og Lysychansk.
Severodonetsk og Lysychansk, sem er nærliggjandi bær, eru síðustu vígi Úkraínumanna í Luhansk og hefur rússneski herinn sótt stíft þar síðustu daga og vikur. Athygli Rússa hefur einkum beinst að Donbas, það er að segja héruðunum Luhansk og Donetsk.
Karl Þormóðsson er í borginni Zaporizhzhia í samnefndu héraði í suðausturhluta landsins og segir lítið sem ekkert hafa breyst þar síðustu vikur. Allt sé rólegt og lífið gangi sinn vanagang. Engin átök séu nærri borginni.
Nei. Ætli það hafi ekki verið fyrir svona sex vikum þegar það sprakk sprengja hérna í útjaðrinum austanverðum. Síðan hefur ekki verið neitt um að vera hér.
Segir Karl. Hann segist þó vera á heimleið. Þegar hann kom til Úkraínu í febrúar, skömmu fyrir innrásina, hafi hann bara ætlað að vera í landinu í nokkra daga. | Úkraínski herinn hefur hörfað frá miðborg Severodonetsk. Rússar hafa rofið helstu leiðir til og frá borginni. |
2022 | 63 | Blóð vantar enn í öllum flokkum í Blóðbankanum. Deildarstjóri treystir á að blóðgjafar svari neyðarkallinu. | Blóðbankinn sendi út ákall til fólks í síðustu viku um að koma og gefa blóð vegna slæmrar lagerstöðu. Síðan þá hefur ástandið lítið skánað. Ína Björg Hjálmarsdóttir er deildarstjóri Blóðbankans.
Staðan er náttúrulega ennþá grafalvarleg. Við erum enn að reyna að byggja upp lagerinn. Okkur hefur tekist að afgreiða allt sem beðið hefur verið um en við erum ekki komin með lagerinn þangað sem við þurfum.
Um níutíu blóðgjafar gáfu blóð og blóðflögur um helgina en þónokkrir mættu ekki í bókaða tíma.
Hér fyrir sunnan kölluðum við inn blóðgjafa sérstaklega, flestir þeirra skiluðu sér en veðrið hafði kannski eitthvað að segja. En fyrir norðan var opið og það gekk mjög vel þar að fá inn gjafa. Er erfiðara að fá fólk til að mæta þegar veðrið er gott? Já það getur haft áhrif. Það getur líka haft áhrif hvað það er vont aðgengi á Snorrabraut því nú eru byggingarframkvæmdir annarra á okkar lóð.
Ína segir að lítið megi út af bregða til að ekki sé unnt að anna eftirspurn. Hún treystir því að blóðgjafir svari nú neyðarkallinu. Sumarið sé framundan og því fylgi aukinn fjöldi ferðamanna og mögulegra slysa.
það sem að við höfum þá gert áður þegar upp haf akomið slík slys er að við höfum verið með allsherjarútkall og opið þá eins lengi fram á nóttina og þurft hefur, það er náttúrulega ekki óskastaða, og þess vegna erum við að reyna að byggja upp lagerinn. | null |